
ARGUMENT 

Cursul de faţă face pandant cu acela de 
Teoria comunicării (Introducere în teoria comunicării, 2004) și 
reprezintă o punere în temă cu aspectele concrete ale informării și ale 
comunicării în diferite domenii, de care nu se poate lipsi niciun jurnalist. 
Demersul didactic are în vedere maxima simplificare a prezentării, care 
este ilustrată cu exemple din lumea românească, întrucât se urmărește 
dobândirea unor competenţe și abilități utile oricărui jurnalist, cursul 
conţine și exerciţii practice, iar pentru fiecare capitol se recomandă 
bibliografia cea mai accesibilă, care permite aprofundarea cunoașterii, 
atât pentru nivelul anului I, cât și cu deschidere pentru următorii ani 
deformare. 

Autoarea 


L JURNALISMUL ȘI ȘTIINȚA 
INFORMĂRII 

Concepte - cheie 

Societatea informaţiei 

Democratizarea informaţiei 

Biblioteconomia 

Muzeologia 


Documentarea 
Jurnalismul 


L JURNALISMUL ȘI ȘTIINȚA INFORMĂRII 

În introducerea cărţii sale Știința informării, Bucureşti, 2004, 
profesorul universitar francez Frangois-Yves le Coadic pornește de la 
constatarea că „informaţia scrisă, orală şi audiovizuală se vinde bine”, 
din ce în ce mai bine şi în mai mare cantitate. S-au dezvoltat industrii 
ale informării, care difuzează produse de informare, pe o piață a 
informaţiei, cu mari cifre de afaceri. Este și firesc, dat fiind că, din 
ultimele două decenii ale secolului al XX-lea, lumea a intrat și 
evoluează în ceea ce se numește 
„Societatea informaţiei”, formă de civilizație „postindustrială”. În 
cadrul unui Forum al statelor membre ale Uniunii Europene şi al 
țărilor din 
Europa Centrală şi de Est (Praga, 1996), societatea informaţiei 
(informaţională) a fost definită astfel: Societatea care face posibilă 
aplicarea unor noi servicii și activităţi bazate pe tehnologiile moderne în 
economie, administraţie publică, în viaţa socială și culturală a 
indivizilor”. 
Se vorbește despre o democratizare a informației, a comunicării, a 
înţelegerii și cooperării. Prin acest concept se desemnează asigurarea 
accesului liber, al tuturor cetăţenilor, la toate informaţiile de interes 
public sau care sunt necesare formării intelectuale a persoanei şi 
exercitării drepturilor democratice. 

Societatea informaţiei aduce în atenţia mondială noi concepte, 
proceduri şi instituții: 

— Documentele electronice; 

— Internetul și serviciile pe care le oferă această rețea 
internaţională; 

— Biroul electronic; 

— Bibliotecile electronice și virtuale; 

— Centrele de informare și documentare; 

— Învăţământul la distanță; 

— Comerţul electronic; 

— Telefonia mobilă. 

Domeniului informării i se circumscriu patru discipline: 
biblioteconomia, muzeologia, documentarea și jurnalismul, toate 
comportând și o dimensiune comunicafională. 

Biblioteconomie este știința organizării bibliotecilor şi a 
comunicării tuturor tipurilor de documente către utilizatori. 

Muzeologia este știința organizării muzeelor (și expozițiilor din 
cadrul acestora) care realizează o comunicare vizuală. 

Documentarea este ansamblul activităților de colectare, 
organizare şi gestionare a informaţiei pe diferite suporturi, pentru 
diferite domenii. 

Jurnalismul reprezintă ansamblul activităților de informare a 
publicului, de mediere a transmiterii informaţiei de la diferite surse 
către receptori. 

Știința informării are un caracter interdisciplinar. Ea implică 
elemente proprii altor ştiinţe: 

— Psihologia (comportamente comunicaționale, reprezentarea 
cunoștințelor); 

— Lingvistica (semiotică, morfo-sintaxă); 

— Sociologia (studiul categoriilor sociale și al nevoilor lor); 

— Informatica (baze de date); 

— Economia, dreptul (drepturi de autor, industria informării, 
vânzarea de informaţii); 

— Filosofia, epistemologia. 

Obiectivele ştiinţei informării sunt: 

— Analiza procesului de construire, comunicare și folosire a 
informaţiei; 

— Conceperea și realizarea de produse şi sisteme care permit 
construirea, comunicarea şi folosirea informației. 

Jurnalismul este o activitate de mediere a informaţiei care 
utilizează resursele furnizate de cele mai diverse surse de informare; 
Instituţii, întreprinderi, persoane, în cele ce urmează ne vom referi 
numai la sursele instituționale. 

1. SURSE DE INFORMARE 
Concepte - cheie 


Sursa de informare 
Serviciul de documentare 
Agenţiile de ştiri 

Departamentele de relații publice 
Centrul de informare comunitară 
Biblioteci. Servicii de referințe 
Centre de documentare 

1. SURSE DE INFORMARE 

Sursa de informare este o structură instituțională sau un 
serviciu (public/privat) care are ca obiect difuzarea /comercializarea 
informaţiei cu caracter general sau dintr-un anumit domeniu. 
Asemenea structuri sunt: 

1. Serviciile de documentare din mass-media 

2. Agenţiile de ştiri 

3. Departamentele / birourile de relații publice din instituţii / 
Întreprinderi / ale organizaţiilor 

4. Centrele de informare comunitară 

5. Bibliotecile de diverse tipuri (Serviciile de referințe) 

6. Centrele / institutele de documentare 

1. Serviciul de documentare. Cele mai importante instituții din 
domeniul mass-media dispun de servicii proprii de documentare, în 
care lucrează documentariști-jurnaliști competenţi, care stăpânesc 
informaţia și o furnizează colegilor. Deşi „invizibili” pentru public, deşi 
munca lor nu este spectaculoasă, aceştia sunt principalii gestionari ai 
capitalului de informații al instituţiei. 

2. Agenţiile de știri. Asemenea structuri de informare, care 
comercializează ştiri, răspunzând nevoilor instituţiilor din domeniul 
mass-media, s-au creat și dezvoltat din a doua jumătate a secolului al 
XIX-lea (Agenţia franceză Havas - 1835, agenţia germană Bernard 
Wolff - 1848, agenţia britanică Reuter - 1851, agenţia americană 
Associated Press - 1848, Agenţia Telegrafică Română - 1889). 

3. Departamentele / birourile de relaţii publice din cadrul 
ministerelor, instituţiilor / întreprinderilor / organizaţiilor sunt 

structuri care gestionează informaţia privitoare la instituția în 


cauză, folosind în acest scop instrumente precum: comunicatul, dosarul 
de presă, conferința de presă şi care pot fi contactate de jurnaliști 
oricând aceștia caută informaţiile pasibile a fi furnizate de aceste 
structuri. 

4. Centrele de informare comunitară (CIC) sunt structuri 
instituționale care au ca obiect colectarea, organizarea şi comunicarea 
informaţiilor de interes comunitar-administrativ, referitoare la 
sănătate, educație, cultură, asistenţă socială; înființate în România din 
ultimii ani ai secolului XX, funcționează pe lângă primării şi/sau 
bibliotecile județene sau municipale. 

Accesibile gratuit pentru cetăţeni, acestea reprezintă surse utile 
pentru jurnaliștii care lucrează în domeniile: social, economic, cultural 
ş.a. ajutându-i să identifice informații de dată recentă, ținute la zi. 

Exemple. Centrul de Informare Comunitară din Biblioteca 
Judeţeană Gheorghe Asachi din laşi are tirmătoarea structură și oferă 
următoarele servicii de informare, utile deopotrivă cetățenilor și 
jurnaliștilor. 

a) Serviciul de informare locală dispune de o bancă de date care 
permite căutarea, reperarea și listarea informațiilor despre: 
organizații, comunitate, instituții de sănătate, protecție socială, 
educaţie ş.a. Prin acest serviciu se pot consulta și diferite instrumente 
de informare (Pagini naţionale, Pagini aurii, Anuarul Producătorilor din 
România, Catalogul Societăților Comerciale din România). 

b) Serviciul de Informare și Documentare Internaţională 
(SIDI) oferă informaţii despre legislația comunitară, standarde și 
norme europene, date statistice, reglementări comerciale, periodice 
ale instituțiilor europene, prospecte, ghiduri, broșuri, pliante 
privitoare la ţările europene. 

c) Punctul de Informare și Documentare al Consiliului 
Europei permite accesul la: documente ale organismelor 
Consiliului Europei, Adunării Parlamentare, Curţii Europene a 
Drepturilor Omului, Programe și burse acordate de 
Consiliul Europei ș.a. 

5. Bibliotecile de diverse tipuri (Serviciile de referinţe) 
sunt structuri care mediază informarea, la cerere, identificând și 
selectând, conform scopului propus, informaţii din orice domeniu, în 


biblioteci această activitate vizează asistența directă, personală 
acordată celor care caută informaţia. Alături de modalităţile 
tradiționale sunt utilizate și resursele electronice, iar furnizarea de 
referinţe prin e-mail a devenit o practică curentă. 

Exemplu: Serviciul de referințe al Bibliotecii Centrale 
Universitare, cu sediul în București, str. Boteanu nr. 1 (www.beub.ro). 

6. Centrele / institutele de documentare. Ca în orice altă țară, 
şi în România există asemenea unități specializate în informare și 
documentare, care pun la dispoziţia solicitanţilor diferite instrumente 
de informare şi oferă servicii de consultanţă în domeniu. 

Exemple pentru București: 

— Centrul de Informare Europeană - C.LE. (www .finan.ro); 

— Biroul UNESCO, Centru European pentru învățământ 
Superior; 

— Institutul Naţional de Informare și Documentare - I.N.I.D. 
(www.inid.ro); 

— Centrul de Informare și Documentare Economică 
(www.ince.ro); 

— Centrul de Cercetare, Sinteză şi Bancă de Informaţii în 
Construcţii, Arhitectură, Urbanism și Amenajarea 
Teritoriului (www.bicau.ro); 

— Centrul de Informare și Documentare pentru Tineret - 
INFOTIN (www.infotin.ro); 

— Centrul de Informare al Comisiei Europene 
(www.infoeuropa.ro). 

Exerciţiu 

Identificați un centru de documentare și publicaţiile/serviciile 
pe care le oferă. 

2. INSTRUMENTE DE INFORMARE 
Concepte - cheie 

— Ştiinţa informării 

— Lucrările de referință 

— Documentele primare 

— Documentele secundare 

— Bibliografia personală 


2. INSTRUMENTE DE INFORMARE 

O bună parte dintre materialele realizate de un jurnalist (în 
afara celor care se circumscriu investigaţiei la fața locului) presupun 
informarea sau verificarea prin recursul la instrumente tradiționale 
sau electronice. 

Conform științei informării (știința care studiază proprietățile 
informaţiei și procesele de construire, comunicare și utilizare a acesteia) 
instrumentele de informare sunt: 

1. Lucrările de referinţă: 

1.1. - dicționare; 
1.2. - enciclopedii; 


1.3. = tratate; 
1.4. — istorii ale diferitelor domenii; 
1.5. - ghiduri; 


1.6. - cataloage. 

2. Documentele primare: 

2.1. - periodicele; 

2.2. - „literatura gri” (sau cenușie). 

3. Documentele secundare: 

3.1. - bibliografii tipărite şi baze de date; 

3.2. - bibliografii specializate pe discipline mari; 

3.3. - bibliografii de sumare. 

4. Bibliografia personală. 

1.1. Dicţionarele sunt lucrări lexicografice tipărite sau pe 
suport electronic, concepute pentru informarea la diferite niveluri. 

Există mai multe tipuri de dicționare, ce pot fi folosite în funcție 
de scopul informării: 

1.1.1. Dicţionare de limbă a) Dicţionare bilingve. Acestea oferă 
cuvinte în două limbi și pot fi: 

— Generale; 

— Specializate într-o disciplină. 

Exemple: Emilia Savin, Dicţionar german-român, Bucureşti, 2001. 
Mirela Lazăr, Dicţionar de comunicare francez-român, Bucureşti. 
1996. 

b) Dicţionare poliglote, care dau echivalentele pentru mai multe 
limbi. 


Exemple: Traian Pompei Teodoru, Dicţionar poliglot de electro 
tehnică, electronică și telecomunicaţii, Bucureşti, 1972; Vlad Cula. 
Dicţionar poliglot, Bucureşti, 1994; Maria Mihalciuc ş.a., Dicţionar 
poliglot explicativ de termeni uzuali în economia de piaţă, Bucureşti, 
1995. 

1.1.2. Dicţionare terminologice, care propun o definiție mai 
sumară sau mai dezvoltată, uneori cu sinonime, pentru un anumit 
domeniu sau pentru științe în general. 

Exemple: DEX. Dicţionarul explicativ al limbii române, ediţia a 
II-a, București, 1996; Sergiu Tămaș, Dicţionar politic, Bucureşti. 

1993; Sultana Craia, Dicţionar de comunicare, Bucureşti, 2001. 

1.1.3. Dicţionare de sigle și abrevieri, elaborate ca răspuns la 
creşterea foarte mare de texte care conțin asemenea elemente, în 
România lipsesc încă instrumente noi. 

Exemple: Șerban Bazil, Dicţionar de prescurtări și inițiale ale 
organizaţiilor internaţionale și ale marilor întreprinderi, 2 vol. 
Bucureşti, 1969; Maria Dumitrescu, Dicţionar de abrevieri ale limbii 
române, Bucureşti, 2002. 

1.1.4. Dicţionare de asociaţii sau instituţii 

Exemple: World guide to scientific associations and learned 
societies (Ghidul mondial al asociaţiilor ştiinţifice şi al societăților de 
învățământ), Munchen, 1984; Catalogul organizațiilor 
neguvernamentale din România, Bucureşti, 1994; Georgeta şi Nicolin 
Răduică, Dicţionarul presei românești, Bucureşti, 1995; I. Hangiu. 
Dicţionarul presei literare românești 1790 - 1990, Bucureşti, 1996. 

1.1.5. Dicţionare biografice. Aceste instrumente prezintă în 
rezumat biografiile personalităților, de obicei pentru un anumit 
domeniu. 

Exemple: Mircea Zaciu, Marian Papahagi, Aurel Sasu. 

Dicţionarul scriitorilor români, 3 vol, Bucureşti, 1995 - 2001; Cristina 
Corciovescu, Bujor T. Râpeanu, Dicţionar de cinema (regizori, actori, 
scenariști), Bucureşti, 1997; Dorina N. Rusu, Membrii Academiei 
Române. Dicţionar, Bucureşti, 2003. 

1.2. Enciclopedii 

Enciclopedia este o lucrare care prezintă cunoştinţelor umane. 
Există trei tipuri de enciclopedii: 


„Totalitatea”. 

1.2.1. Enciclopedii generale. Cele mai multe sunt construite pe 
principiul alfabetic și cuprind informaţii din toate domeniile. 

Exemple: Grande encyclopedie Larousse, 20 vol., Paris. 

1971 - 1978; Enciclopaedia Britannica, 30 vol., Chicago ş.a., 1992; 
Enciclopaedia universalis, 28 vol., Paris, 1996 (reeditată la intervale de 
câțiva ani); Enciclopedia României, 5 vol., Bucureşti, 1993 - 2004. 

1.2.2. Enciclopedii științifice generale. Asemenea instrumente 
permit sistematizarea cunoașterii în toate domeniile științifice. 

Exemplu: Encyclopédie internaţionale des sciences et techni ques, 
10 vol., Paris, 1969 - 1975. 

1.2.3. Enciclopedii științifice specializate. Dicţionarele 
enciclopedice dedicate unei discipline organizează cunoaşterea în 
limitele unui domeniu. 

Exemple: Dicţionar de astronautică, Bucureşti, 1983; Enciclo 
pedia de istorie a României, Bucureşti, 2000; Enciclopedia geografică a 
României, Bucureşti, 2000. 

1.3. Tratate 

Tratatul este o lucrare importantă, publicată în unul sau mai 
multe volume, în care se realizează o sinteză pe cât posibil exhaustivă 
a unui subiect. De cele mai multe ori este o lucrare colectivă, dedicată 
unui anumit domeniu, unei anumite discipline. Este un instrument 
destinat specialiştilor, pe care un jurnalist ajunge rareori să-l consulte 
(deşi acest lucru este necesar în cazul unui material realizat cu/despre 
autori de tratate). 

1.4. Istorii ale diferitelor domenii 

Pentru informarea asupra unor fenomene se pot folosi lucrări 
de sinteză care urmăresc în mod sintetic evoluţia unui domeniu, 
identificând etape, curente, prezentând fenomene și personalități. 

Exemple: Istoria generală a științei, 4 vol, Bucureşti. 
1970 - 1972; Ștefan Bălan, N. Șt. Mihăilescu, Istoria științei și tehnicii în 
România, Bucureşti, 1985; Ovidiu Drimba, Istoria culturii și civilizaţiei, 
4 vol., Bucureşti, 1984 - 1994. 

1.5. Ghiduri 

Sunt lucrări de informare care conţin datele necesare orientării 
într-un domeniu, printr-o selecţie și organizare care să ofere o imagine 


de ansamblu, evidențiind relaţiile şi succesiunea elementelor. Există 
două tipuri principale de ghiduri: 

1. Ghidul de informare - punere în temă (ghidul turistic, de țară, 
de oraș, de obiective, ghidul unei biblioteci sau al unui muzeu, ghidul 
care inventariază instituții). 

Exemple: Cartea albastră a democraţiei. Un ghid al instituţiilor 
publice din România (lista şi atribuţiile Guvernului, Parlamentului ş.a.), 
București, ediţia a III-a, 2001; Mass-media din România. 

București, 1999; Ghidul presei românești, Bucureşti, 2004. 

2. Ghidul de îndrumare-iniţiere care descrie etapele succesive 
ale unei activităţi sau suite de activităţi standard dintr-un domeniu. 

Exemplu: Ghid pentru realizarea unui curriculum vitae 
(Consideraţii generale, Tipuri de C.V., Forma unui C.V., Conţinutul unui 
C.V., Anexe la C.V., Exemple), București, 1999. 

1.6. Cataloage 

Catalogul este o listă sistematizată pe anumite criterii (tematic, 
alfabetic) care semnalează sau/şi descrie sumar obiectele deţinute sau 
produse de o instituție întreprindere. 

Exemple: a. Catalogul unei expoziții prezintă exponatele 
cuprinse într-o expoziţie cu informaţiile minimale (eventual cu o 
introducere sintetică). Vizitatorul sau o persoană care consultă 
catalogul după închiderea expoziţiei află prin mijlocirea acestui 

Instrument lucruri care ajută înțelegerea/reprezentarea 
comunicării vizuale căreia îi este dedicată lucrarea. 

b. Catalogul unei biblioteci în forma tradițională, pe fişe de 
carton sau în forma accesibilă prin computer, cuprinde lista şi 
elementele de identificare a tuturor cărților, periodicelor, CD-urilor ș.a. 
deținute de instituţie, servind utilizatorului prin semnalarea lor. 

c. Catalogul de produse al unei întreprinderi informează 
beneficiarii /partenerii în legătură cu activitatea firmei, în scop 
comercial. Un jurnalist care realizează un material despre între 
prindere trebuie să consulte şi cataloagele de produse ale acesteia. 

Exemplu: Catalogul Editurii Fundaţiei România de Mâine. 

2. Documentele primare 

Un document primar este o comunicare scrisă sau audio-vizuală 
şi prezintă o informație originală, care poate fi receptată așa cum a fost 


produsă (o carte, un disc, o videogramă, un articol), în afară de cărți 
(literare, științifice) există două mari categorii de documente primare: 

2.1. Periodicele. Generale sau cu caracter specializat (ex: 
ştiinţific), periodicele reprezintă instrumente de vehiculare a 
informaţiei utile în toate domeniile vieții cotidiene și în diferite 
activități profesionale. 

Realizate pe hârtie, prin diferite tehnologii de imprimare şi pe suport 
electronic, periodicele ocupă, în universul informării, un spaţiu atât de 
extins, încât la nivel mondial au apărut periodice care cuprind 
traduceri şi rezumate selectate din alte periodice (de exemplu. ABSI - 
Abstracte în bibliologie și ştiinţa informării, Bucureşti, Biblioteca 
Naţională a României). 

2.2. Literatura gri (sau cenușie). Acest termen desemnează 
orice document dactilografiat sau imprimat, uneori cu caracter provi 
zoriu, reprodus și difuzat în mai puţin de 1.000 de exemplare, în afara 
sistemelor comerciale, pentru uzul intern al unei instituţii/între 
prinderizorganizații sau al unui cerc de profesioniști dintr-un 
domeniu. 

Din această categorie fac parte: 

— Rapoartele (de cercetare, de activitate); 

— Comunicările prezentate în cadrul congreselor, conferinţelor; 

— Tezele (de licenţă, doctorat); 

— Brevetele. 

Pentru cei mai mulți jurnaliști, cu excepția celor care activează 
la publicaţii de specialitate, literatura gri este un instrument „invizibil”, 
deşi el nu este lipsit de utilitate, conţinând informaţii dintre cele mai 
noi în domeniu. 

3. Documentele secundare 

Un document secundar este o comunicare scrisă ce conţine 
informaţii care inventariază, semnalează, descriu sau/şi analizează 
unul sau mai multe documente primare. 

3.1. Bibliografii tipărite și baze de date. O bibliografie este o 
listă de cărți sau/și periodice/articole publicate în periodice, ordonată 
alfabetic sau tematic, datorită căreia se pot identifica instrumentele de 
informare necesare într-o documentare. 

Există mai multe tipuri de bibliografii: 


— Multidisciplinare (care acoperă mai multe domenii); 

— Specializate (pentru un domeniu); 

— Signalectice (care semnalează documentele dând informaţii 
minimale); 

—  Analitice (care cuprind descrierea și rezumatul 

documentelor). 
Exemplu. Un student poate folosi aceste instrumente pentru 
elaborarea unui referat, pregătirea unei comunicări ştiinţifice şi 
documentarea necesară redactării tezei de licență. Un jurnalist poate 
identifica, într-o bibliografie sau dicționar, lucrările unui om de 
ştiință/artist care fac obiectul unui material de presă, sau lucrările 
ştiinţifice ori de popularizare ce trebuie consultate pentru un articol 
sau pentru verificarea/completarea unor informaţii nesigure sau 
incomplete. 

3.2. Bibliografii specializate, pe discipline mari. Acestea sunt 
liste de lucrări dintr-un anumit domeniu, care permit orientarea în 
universul informațional specific. 

3.3. Bibliografii de sumare. Sunt lucrări care reproduc într-o 
anumită ordine sumarele altor publicații pentru ca utilizatorul să 
poată afla ce anume cuprind acestea. 

4. Bibliografia personală 

Spre deosebire de instrumentele de informare prezentate pe 
scurt mai sus, care sunt disponibile în librării, în biblioteci sau în alte 
instituții, bibliografia personală este un instrument de lucru pentru un 
mediator de informare, aşadar și pentru un jurnalist. Pentru realizarea 
unei lucrări personale necesare unei promovări sau pentru realizarea 
unui material de presă este necesar, în multe situaţii, ca jurnalistul să 
şi elaboreze un asemenea „fișier personal”, în care să organizeze 
referinţele de care are nevoie. Un asemenea fișier, care poate fi util 
pentru un material sau la care se poate recurge în mai multe cazuri, 
este constituit din fişe care permit localizarea unei/unor informaţii și 
regăsirea lor de câte ori este necesară o verificare sau o dezvoltare. 

Fişele redactate trebuie să cuprindă următoarele elemente: 

— Indicarea sursei bibliografice (an, volum, pagină, sumar de 
periodice); 

— Numele autorului /autorilor; 


— Titlul lucrării /articolului; 

— Un rezumat al documentului care prezintă interes; 

— Locul în care a fost consultat documentul. 

Ansamblul fișelor se ordonează după următoarele criterii, în 
funcție de scop: 

— După autori (alfabetic); 

— După cuvintele-cheie; 

— Într-un sistem ierarhic. 

Notă. Dacă jurnalistul nu dispune de timp sau de autonomie în 
informare, el poate comanda o „bibliografie la cerere” la serviciul de 
referinţe al unei biblioteci publice mari. Acest lucru presupune însă un 
interval de una-două săptămâni în care un profesionist în domeniul 
referințelor să elaboreze bibliografia solicitată. Pe de altă parte, 
comanditarul trebuie să explice direct, exact şi complet pentru ce 
anume are nevoie de informarea în cauză, altfel el riscând să primească 
o lucrare inadecvată, fie incompletă, fie cu o selecție neadaptată 
scopurilor sale. 

3. TEHNICI DE LECTURA 
Concepte - cheie 
Lectura de informare 

Lectura-divertisment 

Citirea eficientă 

Lectura superficială 

Metoda SQR 

Informaţia utilă 

Verificarea informaţiei 


3. TEHNICI DE LECTURĂ 

Folosită în relaţiile interpersonale, în viața particulară, în 
relațiile administrative și în domeniul public, comunicarea* scrisă 
îmbracă o mare varietate de forme, de la scrisoarea confidențială la 
scrisoarea deschisă, de la cerere la raport, de la formular la articol de 
ziar. Spre deosebire de comunicarea non-verbală, care comportă cu 
precădere elemente spontane, comunicarea scrisă implică exclusiv 
competenţe dobândite prin instruire și dezvoltate prin exercițiu. 

Prima etapă este alfabetizarea, posibilă de la un anumit prag al 


dezvoltării fizice şi psihice a individului, adică de la vârsta de 6 - 7 ani. 
Însuşirea scris-cititului nu este suficientă, pentru că în absenţa 
practicii constante a lecturii, de la nivelul textelor foarte simple până la 
acela al scrierilor foarte complexe, individul alfabetizat nu reuşește să 
recepteze și să emită mesaje în mod eficient. Dovadă: incapacitatea 
multor persoane cu instrucție precară de a răspunde corect la 
chestionare, de a completa formulare, de a înţelege instrucțiuni de 
folosire a unui obiect/produs/serviciu, mesajul unui text publicistic 
ş.a.m.d. 

În mai mare măsură decât în cazul comunicării orale, 
comunicarea scrisă presupune buna stăpânirea. limbii (gramatica, 
punctuaţia, vocabularul, utilizarea majusculelor etc.). 

În funcţie de domeniul comunicării (privat, administrativ, public) 
există practici configurate sub presiunea necesității și a logicii, care 
trebuie însușite. 

3.1. Lectura. Un bun comunicator este în primul rând capabil de 
o bună receptare a oricărui tip de mesaj scris. Abilităţile necesare se 
dobândesc prin educaţie (în primul rând şcolară) şi se ameliorează 
prin exersare. Totuși, deși procentul populaţiei alfabetizate este mare 
în secolul al XXI-lea, iletrismul este un fenomen răspândit, iar 

generațiile tinere, marcate de receptarea audio-vizuală și puţin 
atrase de lectură, au în mare măsură dificultăţi, îndeosebi atunci când 
trebuie să citească repede și să înțeleagă texte de complexitate medie. 
Există două tipuri de lectură, din punctul de vedere al motivației: 

— Lectura de informare; 

— Lectura loisir, de delectare. 

3.1.1. Lectura de informare în funcţie de scopul ei, aceasta poate 
fi: 

— Lectură în scopul de instruire/formare, de cele mai multe ori 
dirijată, în cadrul învățământului obligatoriu, în şcoală sau în cazul 
diferitelor modalități de formare continuă a adulților, această lectură 
este recomandată de formatori. Există însă și persoane care, neavând 
posibilitatea de a studia în instituții de învățământ, se formează 
singure, citind ceea ce cred că le este util. Asemenea oameni se numesc 
autodidacți iar absența unei îndrumări competente și a unui sistem de 
formare îşi face simțite efectele prin diferite carenţe. 


— Lectură în scopul satisfacerii curiozității comune sau/şi a 
curiozității intelectuale. Acestei nevoi îi răspund ziarele, revistele și 
diferitele genuri de literatură (științifică, de popularizare, de ficțiune 
Ş.a.). 

— Lectură în scop practic. Pentru a se orienta, pentru a 
cunoaşte reguli, date, oportunităţi utile în existența cotidiană, orice 
persoană citeşte ziarele, regulamentele care privesc domeniul său de 
activitate, documentele administrative ș.a. 

3.1.2. Lectura divertisment, în afara lecturii textelor care pre 
zintă interes practic, persoanele informate și mai mult sau mai puțin 
educate găsesc o plăcere în citirea unor scrieri care nu folosesc în mod 
direct activităţilor curente și necesităților sociale. Asemenea scrieri 
sunt publicate fie în volume, fie în periodice și lectura lor răspunde 
nevoii de ficțiune, de evadare din real, de satisfacție artistică și 
curiozității intelectuale în general. Lectura-loisir poate avea ca obiect 
fie texte de divertisment publicate în ziare şi reviste, accesibile 
persoanelor cu educaţie modestă, fie texte de mare complexitate, 
subtilitate, înălțime a ideilor, scrise cu artă, care pot fi înțelese și 

apreciate numai de cititori foarte instruiți. Acest gen de scrieri 
sunt publicate cu precădere în volume, dar şi în presa specializată 
(presa culturală), care impune realizatorilor o cultură solidă și 
competenţe de redactare speciale. 

Există însă și nevoi de lectură profesionale, care impun anumite 
tehnici specifice: 

3.1.3. Citire eficientă. Lectura de informare, în scop profesional 
sau personal, se realizează de cele mai multe ori în grabă, ceea ce 
implică o serie de disfuncționalităţi și distorsiuni în comunicare. 

Un funcționar care are de citit un mare număr de cereri, 
memorii, rapoarte, scrisori, procese-verbale sau un student care are de 
parcurs o bibliografie diversă şi substanţială trebuie să stăpânească o 
serie de modalități de lectură care să eficientizeze receptarea 
mesajelor. Și unul și celălalt trebuie să selecteze esenţialul, să 
stabilească priorităţi, să rețină ceea ce este mai semnificativ. 

În mod obişnuit se recomandă (Nicki Stanton, Comunicarea. 
1995): 

— Stabilirea unor priorități, în funcție de interesul urmărit; 


— „scanarea” textului; 

— Lectura superficială; 

— Reluarea pasajelor identificate ca fiind purtătoare de 
informaţie utilă. 

Vizualizarea ansamblului materialelor permite o evaluare a 
timpului necesar lecturii și o selecție, pentru că nu tot ce trebuie citit 
prezintă același interes. 

În funcție de scopul urmărit, se fixează anumite priorități, o 
anumită ordine în care vor fi parcurse textele şi o planificare sumară a 
lecturii. 

„Scanarea” fiecărui material care trebuie parcurs este o metodă 
care permite o imagine de ansamblu și localizarea, în text, a celor mai 
importante /utile pasaje. 

Exemplul L în cazul lecturii unui volum recomandat unui 
student în bibliografie, cititorul va răsfoi cartea, va parcurge rapid 
cuprinsul, va judeca, după data de apariţie a lucrărilor din bibliografia 
cărții, actualitatea ei, va observa dacă există anexe, ilustraţii, indici ș.a. 
apoi se va orienta către capitolele care răspund interesului său. 

Exemplul 2. Un ziarist care are de redactat un articol pe baza 
unor documente pe care le-a selectat personal sau care i-au fost 
transmise le trece în revistă titlurile, le reține pe cele care răspund 
scopurilor sale, le ordonează după importanţă, evidențiind cu un 
marker (dacă este posibil) 
pasajele de interes pe care le va reciti cu atenţie. 

3.1.4. Lectura superficială. O tehnică de lectură care permite 
orientarea în cadrul comunicării scrise este lectura superficială sau 
alunecarea citirii, o formă de „scanare” mai detaliată „folosită pentru a 
oferi înțelesurile principale și structura documentelor” cu cea mai 
mare viteză posibilă, obținându-se un rezumat lărgit. Trebuie reținut 
că paragrafele, care sunt evidenţiate, conţin o idee, regăsibilă în prima 
sau ultima propoziție, „propoziţie cheie” (Nicki Stanton, 1995). Este 
necesară, totuși, o atenţie specială, pentru a nu se interpreta greşit 
sensul mesajului, în cazul lecturii superficiale trebuie observate 
titlurile, subtitlurile, precum și toate evidenţierile tipografice din text, 
care subliniază importanţa unor cuvinte sau propoziţii prin caractere 
de literă diferite (îngroşate, majuscule ş.a.). 


3.1.5. Metoda SQ>R. O metodă de citire eficientă, în cinci etape, 
este metoda SQzR, prezentată de Nicki Stanton. Ea comportă: 

1. Selectarea. Prin „scanare” sau alunecare se identifică 
„Referințele specifice subiectului” care îl interesează pe cititor, într-un 
articol sau într-un volum, în cazul acestuia din urmă este utilă și 
parcurgerea prefeței sau a posfeţei, iar lectura sumarului este 
indispensabilă. 

2. Întrebările. Citirea nu trebuie să fie  „mecanică”, 
neproblematică. Se recomandă ca cititorul să-și pună câteva întrebări: 
despre ce este vorba? este convingător? ce concluzii are textul? sunt 
ele argumentate? 

3. Citirea efectivă. După ce au fost identificate pasajele care 
privesc subiectul, se revine asupra lor, se extrag ideile utile, exemplele, 
eventual citatele care vor fi folosite (în cazul redactării unui material). 

4. Reamintirea. O dată configurată o idee despre conţinutul 
textului, trebuie rememorate elementele reţinute, care vor fi utilizate 
(în cazul redactării unui material personal). 

5. Verificarea. Pentru a realiza un text personal care foloseşte 
rezultatele lecturii, mai ales atunci când este vorba despre un text 
publicistic, este necesară o verificare a bunei înțelegeri a textului citit, 
reflectându-se asupra lui şi revăzându-se părţile din care au fost 
preluate ideile. 

Exerciţii 

1. Alegeţi un articol de mari dimensiuni dintr-un ziar sau dintr-o 
revistă. Aplicaţi una dintre metodele de citire eficientă. Rezumațţi-l 
într-o jumătate de pagină. Rezumaţi-l din nou în zece rânduri. Recitiţi-l 
cu atenţie și observați dacă aţi extras esenţialul, dacă aţi înţeles corect 
şi dacă aţi reținut elementele cheie. 

2. Alegeţi un volum cu caracter neliterar (lucrare științifică, 
monografie consacrată unei personalități sau unei localități, ghid, 
culegere de studii). Aplicaţi una dintre metodele de citire eficientă. 
Redactaţi o recenzie de o pagină şi jumătate, prezentând specificul 
textului, astfel încât cineva care nu a văzut cartea să-şi poată face o 
idee clară despre conţinutul și valoarea ei. 

Bibliografie obligatorie 

Nicki Stanton, Comunicarea, Societatea Ştiinţă şi Tehnică S.A. 


Bucureşti, 1995. 

3.2. Identificarea informaţiei utile într-un text 

Pentru a realiza un material personal, un student sau un ziarist 
trebuie, de cele mai multe ori, să consulte mai multe surse, deci să 
citească eficient și rapid mai multe lucrări/articole, documente 
administrative, dosare de presă ș.a. din care să selecteze informaţia 
utilă pe care o va sintetiza, înainte de a deveni un emițător de mesaje, 
el este un receptor. De obicei această activitate se desfășoară sub 
presiunea timpului, iar viteza de identificare a informaţiei utile este 
foarte importantă. 

În cazul unui dosar de presă, lucrurile sunt simple, întrucât cei 
care îl elaborează au selectat deja ceea ce este important, în 10 - 12 
pagini, dar trebuie ținut seama de faptul că ei au interesul să prezinte 
lucrurile în favoarea lor. Dacă este necesară o documentare 
suplimentară, jurnalistul trebuie să identifice publicaţiile institu 

tieizorganizaţiei în cauză şi să le consulte, pentru a evalua 
activitatea acesteia (istorie, cataloage de produse, publicaţii 
aniversare/ocazionale) precum şi materialele publicitare ale 
instituțieizorganizației, în cazul în care bănuieşte că există aspecte 
neplăcute/controversate, jurnalistul poate căuta (dacă timpul îi 
permite) articole publicate anterior cu privire la instituție, în presa 
locală, în paginile în care se încadrează specificul subiectului 
(economică, socială, culturală ș.a.), recurgând la consultarea colecţiilor 
de publicaţii în biblioteca publică. 

Atunci când, în legătură cu un eveniment (premiere, aniversare, 
comemorare), un jurnalist trebuie să scrie un articol despre o 
personalitate, o instituţie, o organizaţie, el trebuie să identifice sursele 
de informare şi să localizeze informaţia în conţinutul acestora. 

Exemplu. Pentru a redacta un articol sau a realiza o emisiune 
despre comemorarea unei personalități dispărute cu mai mult timp în 
urmă, jurnalistul trebuie să verifice dacă aceasta este menționată 
într-un dicționar (enciclopedic sau al respectivului domeniu), dacă i 
s-a consacrat o monografie, dacă figurează într-o istorie a domeniului 
său de activitate, dacă s-a scris despre această personalitate un studiu 
într-o revistă de specialitate sau un volum, sau dacă figurează într-un 
repertoriu de personalităţi locale (elaborat de biblioteca judeţului). 


Pentru a identifica aceste lucrări se consultă catalogul bibliotecii locale 
(sau naţionale, în capitală). Numele personalităţii figurează în 
catalogul alfabetic. Lucrările în care este posibil să existe informaţii se 
identifică după domeniul de activitate și după intervalul de timp la 
care se referă - acela în care a trăit și a activat personalitatea în cauză. 
Odată selectate acelea care ar putea conţine informaţii, se consultă 
sumarele, indicii de nume, ilustrațiile (dacă există fotografii). Pasajele 
identificate (capitole, referințe) se parcurg rapid, reținându-se 
elementele privitoare la activitatea și valoarea personalității. 

Exerciţii. 

1. Imaginaţi-vă că aveţi de scris un articol despre premierea la 

un festival cinematografic, a unui mare regizor, pentru întreaga 
activitate. 
Identificați publicaţii în care puteți găsi informaţii despre el. Selectaţi 
informaţiile și realizați un material de o pagină și jumătate. Căutaţi 
acelaşi nume pe Internet. Comparaţi datele obținute pe această cale cu 
cele identificate şi colectate de dumneavoastră. 

2. Imaginaţi-vă că aveţi de scris un articol despre centenarul 
nașterii lui Spini Haret. Căutaţi informaţia folosind un dicționar 
enciclopedic, unul de specialitate și o monografie. Organizați 
informaţia obținută într-un material de o pagină și jumătate. 

3.3. Verificarea informaţiei. Nu întotdeauna receptorul unei 
comunicări scrise cunoaște/recunoașşte toate elementele. El poate face 
confuzii sau poate înțelege mesajul parțial ori discontinuu. Calitatea 
receptării este determinată de cunoștințele /cunoaşterea cititorului. 
Numeroase gafe comise de jurnaliştii din presa scrisă şi audio-vizuală 
dovedesc unele carențe de cultură generală care generează 
neînțelegere, îndeosebi atunci când este vorba despre ştiri primite de 
la agențiile străine şi se pune problema traducerii. Din acest motiv este 
necesar ca orice nume propriu citit pentru prima oară să fie ortografiat 
cu atenţie. Pentru localități necunoscute jurnalistului, ortografia 
numelui trebuie verificată într-un dicționar, cu localizarea în ţara în 
care este situată, altfel putându-se crea confuzii. Uneori apar probleme 
la trecerea de la comunicarea scrisă la cea orală, datorită lipsei de 
informare a jurnaliștilor. 

Exemplu. În revista „Dilema” a apărut o relatare a situației în 


care o tânără aspirantă la un post în mass-media audio-vizuale, fiind 
invitată să citească un text și întâlnind numele ministrului român 
pentru integrare europeană, Hildegard Puwak, l-a pronunţat greșit, ca 
în limba engleză |Puuak| pentru că ignora naționalitatea persoanei. 

Gafele jurnaliştilor fiind publice, ele sunt întotdeauna sesizate. 
Orice nume nou întâlnit trebuie așadar situat în contextul corect și 
verificat. Erorile de lectură ale jurnaliştilor se datorează insuficientei 
informări și unei încrederi în propria înzestrare informaţională care 
nu întotdeauna corespunde realității. Din acest motiv, un jurnalist care 
aspiră să devină un bun profesionist şi să promoveze în ierarhia 
redacțională trebuie să aibă lecturi intense, frecvente și diverse. 

Bibliografie obligatorie 

David Randall, Jurnalistul universal, Editura Polirom, laşi, 1998, 
cap. 6 
Sursele, p. $4 - 104. 

4. COMPETENŢE ȘI INFORMARE-COMUNICARE 
Concepte - cheie 
— Competenţe 
— Analiza şi reprezentarea informației 
— Comunicarea orală 
— Comunicarea scrisă 
— Folosirea unei limbi străine 
— Comunicarea prin sunet şi imagine 
— Comunicarea interpersonală 
— Comunicarea instituțională 


T 

4. COMPETENŢE ȘI INFORMARE-COMUNICARE 

4.1. Competenţe în identificarea și folosirea surselor de 
informare în calitate de mediator în informare, jurnalistul trebuie să 
se poată orienta în universul informațional, pentru a găsi și a folosi în 
mod autonom (fără a depinde de alții) sursele de informare și 
informaţiile de care are nevoie. 

În acest scop el trebuie să înţeleagă şi să poată defini cel puţin 
următorii termeni: producător, editor, difuzor, sursă de informare. 
Centru de Informare Comunitară (CIC), organism-sursă, persoană sursă, 


birou de presă, agenţie de știri, organizaţie/asociaţie profesională, ghid, 
repertoriu, Who's Who, site, pagină web, „Pagini aurii”, „serviciu de 
informații”, arhivă. 
Competenţele necesare sunt: 

1) capacitatea de a repera într-un fond (bibliotecă, arhivă ș.a.) 
marile categorii de documente: de uz intern, publicate, multimedia; 

capacitatea de a evalua interesul documentului pentru scopul de 
informare urmărit (actualitate, conţinut, calitate); 
capacitatea de a manevra instrumentele de informare pentru a găsi 
informaţia utilă (motoare de căutare, cataloage, bibliografii, dicționare, 
repertorii de instituții ş.a.); 
capacitatea de a analiza calitativ o sursă de informare. 

2) 
3) 

4) 

Exerciţiu 

Imaginaţi-vă că aveți de realizat un material despre starea 
transportului urban de suprafață în Bucureşti. Identificați sursele de 
informare şi analizaţi-le. 

4.2. Competenţe în analiza şi reprezentarea informaţiei 

Odată identificată şi selectată, informaţia trebuie analizata şi 
valorificată. În acest scop sunt necesare: 

— Capacitatea de a rezuma un document mai simplu sau mai 
complex; 

— Capacitatea de a caracteriza subiectul şi conceptele 
principale ale unui document; 

— Capacitatea de a repera ierarhiile și relaţiile dintre 
elementele unui document; 

— Capacitatea de a realiza o sinteză a datelor selectate; 

— Capacitatea de a actualiza un material elaborat anterior. 

4.3. Competenţe în comunicarea orală 

Stăpânirea comunicării orale presupune o înţelegere corectă a 
mesajelor primite în limba folosită în situaţia dată, exprimarea orală 
adecvată în diferite medii profesionale sau sociale şi adaptarea 
discursului / dialogului la nivelul interlocutorului / interlocutorilor. 
Asemenea competenţe sunt necesare în relațiile publice, în relaţiile cu 


publicul, în relaţiile jurnaliștilor cu persoanele-sursă și subiecţii 
anchetelor / interviurilor, în comunicarea administrativă, politică şi 
didactică: 

— Capacitatea de a controla un schimb oral cu unul sau mai 
mulți interlocutori; 

— Capacitatea de a întâmpina și a face să se însereze într-un 
grup persoane necunoscute; 

— Capacitatea de a stimula răspunsuri complete din partea 
interlocutorilor; 

— Capacitatea de a asculta un interlocutor vreme îndelungată; 

— Capacitatea de a conduce un dialog și de a ajuta un 
interlocutor să se explice; 

— Capacitatea de a anima o reuniune; 

— Capacitatea de a face o expunere orală de cel puțin o 
jumătate de oră; 

— Capacitatea de a determina o decizie în cadrul unui grup; 

— Capacitatea de a anima și orienta o masă rotundă; 

— Capacitatea de a alege şi a modifica un mod de expresie orală 
în funcție de context şi scop; 

— Capacitatea de a improviza un discurs ocazional; 

— Capacitatea de a realiza o sinteză orală imediată a unei 
situații complexe abia încheiate; 

— Capacitatea de a se prezenta într-un interviu pentru mass 
media. 

4.4. Competenţe în comunicarea scrisă 

A stăpâni asemenea competenţe înseamnă a putea citi şi 
înţelege documente scrise în limba proprie, a se putea exprima și a se 
face înţeles prin mijloace scrise în diferite medii sociale şi profesionale, 
ceea ce presupune: 

— Capacitatea de a citi şi decoda complet un text de dificultate 
medie sau foarte dificil; 

— Capacitatea de a completa corect un formular; 

— Capacitatea de a scrie corect gramatical şi ortografic; 

— Capacitatea de a defini următorii termeni: notă, circulară, 
scrisoare, recenzie, proces-verbal, raport, referat, minută, cronică, mesaj 
electronic. 


— Capacitatea de a înţelege o notă administrativă, un text de 
lege, un text literar, un text ştiinţific; 

— Capacitatea de a redacta un rezumat și un proces-verbal; 

— Capacitatea de a corecta într-un document greșelile de 
ortografie sau terminologia improprie; 

— Capacitatea de a redacta o sinteză; 

— Capacitatea de a corecta până la detaliu un text scris de 
altcineva sau a-l rescrie; 

— Capacitatea de a parafraza un text; 

— Capacitatea de a adapta un stil redacțional la un public 
determinat; 

— Capacitatea de a compune un text original, prezentând idei 


originale, cu argumente şi concluzii. 

4.5. Competenţe în folosirea unei limbi străine (în viața 
cotidiană şi în activitatea profesională): 

— Capacitatea de a înțelege esența unui mesaj într-un 
document 
(articol de ziar, scrisoare, pliant); 

— Capacitatea de a folosi vocabularul de bază al limbii; 

— Capacitatea de a stabili un dialog simplu cu o persoană care 
nu cunoaște limba română; 

— Capacitatea de a exprima în mod inteligibil un mesaj privind 
viața cotidiană sau/și profesională; 

— Capacitatea de a participa la o discuţie în grup; 

— Capacitatea de a redacta o scrisoare; 

— Capacitatea de a traduce corect un text. 

Toate aceste competențe sunt necesare jurnalistului pentru 
situaţiile în care sursele de informare la care trebuie să apeleze sunt în 
limbi străine, în cazul reportajelor realizate în altă țară, în cazul în care 
se realizează un interviu cu o persoană din altă țară aflată în vizită, în 
cazul în care trebuie comentat un document internaţional netradus 
(declaraţie, cartă ș.a.), în cazul în care se asistă la o reuniune 
internaţională. 

4.6. Competenţe în comunicarea prin imagine și sunet 

Necesare în comunicarea publică, îndeosebi în aceea mediatică, 
aceste competenţe presupun capacitatea de a transmite informaţii prin 


elemente grafice, imagini statice și dinamice, bandă sonoră; în legătură 
cu aceste competenţe trebuie înţeleși și definiți termeni precum: 
imagine, icoană, schemă, grafic, fotografie, film, videogramă, ecran, 
bruiaj, cameră video: 

— Capacitatea de a descrie (verbal sau în scris) conţinutul unei 
imagini şi de a redacta o legendă pentru o fotografie, un grafic, o 
schemă; 

— Capacitatea de a interpreta informaţia prezentată într-un 
grafic; 

— Capacitatea de a sintetiza informaţiile conținute într-un 
produs audio-vizual; 

— Capacitatea de a alege imagini semnificative ca ilustrație 
pentru un material scris sau un montaj pentru un reportaj de 
televiziune; 

— Capacitatea de a comenta o expoziţie, un concert sau un film. 

4.7. Competenţe în comunicarea interpersonală 

Mai mult decât un profesionist din alt domeniu, un jurnalist 
trebuie să stăpânească știința de a stabili relaţii interpersonale, cu 
oameni din cele mai diverse categorii, de la cele marginale până la cele 
de la vârful societății. Din acest motiv el trebuie să-și formeze: 

— Capacitatea de a recunoaște poziția ocupată de interlocutor / 
Interlocutori și de a adopta tonul adecvat; 

— Capacitatea de a verifica buna receptare a mesajului; 

— Capacitatea de a înţelege și defini termenii: discuție, conflict, 
confruntare, negociere, consens, argumentare, dovadă, concesie, 
convingere, influenţă, ascultare; 

— Capacitatea de a analiza comportamentul participanţilor la o 
activitate colectivă, identificând interesele și motivațiile acestora; 

— Capacitatea de a alege atitudinea și conduita optimă în 
relațiile cu partenerii de discuţie; 

— Capacitatea de a răspunde convingător la obiecţii (eventual 
de a le anticipa); 

— Capacitatea de a ierarhiza prioritățile proprii şi pe ale 
partenerilor; 

— Capacitatea de a transmite o cunoaștere sau cunoștință 
dobândită; 


— Capacitatea de a înţelege şi accepta un mediu cultural diferit 
de cel propriu; 

— Capacitatea de a-și adapta limbajul şi strategia de 
comunicare la auditoriu; 

— Capacitatea de a face un interlocutor să depășească 
reticențele sau eventual ostilitatea și a coopera la dialog; 

— Capacitatea de a crea unui interlocutor o dispoziţie 
comunicativă, de a-l stimula să se exprime cu plăcere; 

— Capacitatea de a dobândi consideraţia și simpatia unui 
interlocutor; 

— Capacitatea de a sugera o direcție a discuţiei în sensul dorit. 

4.8. Competenţe în comunicarea instituţională 

Jurnalistul vine în contact, pe tot parcursul carierei, pe de o 
parte cu regulile instituției în care lucrează (comunicare internă), pe 
de altă parte cu alte instituţii / organizaţii care fac obiectul 
investigaţiilor sale, direct sau prin intermediul departamentelor / 
serviciilor / agenţiilor de relaţii publice, în aceste relaţii el poate fi pus 
în situația de a consulta materiale scrise, unele cu caracter 
administrativ, sau de a asculta / 
Înregistra prezentări orale. Uneori trebuie să identifice singur sursele 
de informare, dacă ele nu i se pun la dispoziţie de către cei interesați. 
Comunicarea instituțională face și obiectul relaţiilor publice, care 
presupun alte competenţe: 

Pentru relaţii publice: 

— Capacitatea de a folosi instrumentele de difuzare de 
informaţii (pliante, cataloage, materiale publicitare); 

— Capacitatea de a elabora asemenea materiale; 

— Capacitatea de a pregăti elementele unui dosar de presă şi a-l 
transmite destinatarilor; 

— Capacitatea de a alege mijloacele tehnice necesare 
organizării unei manifestări de promovare a instituţiei; 

— Capacitatea de a redacta comunicate de presă; 

— Capacitatea de a concepe o strategie de comunicare; 

— Capacitatea de a organiza o campanie promoţională; 

— Capacitatea de a se întreţine cu jurnaliștii în mod cordial; 

— Capacitatea de a conduce un invitat și de a-i prezenta 


instituţia; 

— Capacitatea de a asista și însoți un realizator de produse 
publicitare comandate de instituţie. 

Pentru jurnalişti: 
În instituția proprie: 

— Capacitatea de a înțelege structura și organigrama instituției, 
relațiile dintre departamente / servicii / redacții, atribuțiile fiecăruia 
şi atribuțiile conducătorilor lor; 

— Capacitatea de a înțelege o notă internă, un regulament, o 
circulară, un proces-verbal; 

— Capacitatea de a redacta un referat, un raport, un 
proces-verbal, corespondența curentă; 

— Capacitatea de a-și prezenta în mod sintetic, la cerere, 
activitatea dintr-un anumit interval; 

— Capacitatea de a argumenta în mod convingător o cerere (de 
deplasare, de promovare ş.a.). 

În relaţiile cu alte instituţii: 

— Capacitatea de a identifica instituţia şi pe reprezentanții care 
trebuie contactaţi; 

— Capacitatea de a identifica publicaţiile instituției / 
organizaţiei; 

— Capacitatea de a înțelege conținutul documentelor scrise care 
i se pun la îndemână de către instituţie; 

— Capacitatea de a reține esenţialul dintr-o prezentare orală 
sau audio-vizuală oferită de reprezentanții instituţiei; 

— Capacitatea de a purta un dialog cordial și instructiv cu 
reprezentantul desemnat de instituţie; 

— Capacitatea de a se face primit personal de principalul 
responsabil al instituţiei (dacă este necesar). 

Toate aceste competenţe se dobândesc în timp, prin exerciţii şi 
experiență. Pe parcursul formării universitare, ele se vor acumula atât 
prin elaborarea lucrărilor de seminar şi susținerea lor orală, cât şi prin 
activitatea practică, în instituțiile mass-media. Exerciţiile recomandate 
în fiecare capitol din prezentul curs au rolul de a ajuta la obţinerea 
competenţelor enumerate mai sus și la configurarea aptitudinilor 
indispensabile. 


Bibliografie obligatorie 

Sultana Craia, Dicţionar de comunicare, Editura AGER, Bucureşti. 
2001. 

5. APTITUDINI NECESARE 
ÎN COMUNICAREA MEDIATICĂ 
Concepte - cheie 
— Capacitatea de a asculta 
— Capacitatea de a stabili relaţii 
— Capacitatea de adaptare 
— Simţul analitic 
— Simţul critic 
— Rigoarea 
— Stăpânirea limbii 
— Stăpânirea limbajului specific profilului profesional 
— Tactul 
— Simţul anticipaţiei 
— Capacitatea de sinteză 
— Curiozitatea intelectuală 


5. APTITUDINI NECESARE ÎN COMUNICAREA 
MEDIATICĂ 

Comunicativitatea unei persoane poate fi înnăscută, modelată 
prin educaţie, prin imitație după modele sau poate fi rezultatul unei 
formaţii specializate, în vederea practicării unei profesii care 
presupune aptitudini speciale. Nu orice tip de comunicativitate 
reprezintă garanţia realizării profesionale. Există persoane care 
flecăresc, fără a comunica mesaje de valoare, există oameni care suferă 
de logoree, există persoane comunicative care nu pot fi eficiente în 
negocieri sau ca moderatori. Un bun comunicator, ca profesionist în 
relațiile publice sau în mass-media, este o persoană care are anumite 
aptitudini, determinante pentru reușita demersurilor propuse, 
îndeosebi în emisiunile de radio şi televiziune, calitățile unui 
comunicator performant, ca şi excesele şi lipsa însușirilor necesare, 
sunt foarte vizibile, în unele emisiuni, realizatorul-gazdă, lipsit de 
simțul măsurii și educaţie vorbeşte mai mult decât invitatul / invitaţii 
săi, întrerupându-i pentru a emite opinii personale, de multe ori 


penibile sau pentru a plasa glume nepotrivite în context. Verbiajul 
incontinent al unor asemenea „vedete produce de obicei, 
telespectatorilor exigenți, mai curând iritare decât interes. Tendinţa 
afirmării excesive de sine, în dauna celorlalte persoane prezente în 
emisiune, este frecventă și denotă amatorism. Familiaritatea, 
exuberanța inadecvată, tendinţa de a ironiza un invitat, coborârea în 
derizoriu, „complicitatea” cu un presupus public care gândeşte așa 
cum crede realizatorul / animatorul unei emisiuni se practică, din 
păcate, frecvent la unele posturi de televiziune, ilustrând lipsa 
profesionalismului şi a calității personale a celor care se manifestă 
astfel. 

Atât în presa scrisă, cât şi în mediile audio-vizuale, un buri 
comunicator trebuie să își formeze o serie de aptitudini 
indispensabile: 

5.1. Capacitatea de a asculta. Ca mediator în informarea 
publicului, jurnalistul trebuie, înainte de a fi un bun emițător de mesaj, 
să fie un bun receptor. El trebuie să știe să asculte mesajele pe care le 
înregistrează, pentru a le înțelege corect semnificațiile. 

Prezent la o manifestare (conferință de presă, congres de partid, 
inaugurare, comemorare, aniversare, lansare de produs șa.), 
jurnalistul trebuie nu numai să înregistreze mecanic mesajele difuzate 
în acea situaţie, dar să le și internalizeze. Altfel, prin neînțelegere, el 
poate face confuzii, nu reţine ceea ce este important, nu este capabil să 
redea în textul sau relatarea sa orală, în mod sintetic, esența mesajului. 

În cazul unui interviu sau al unei anchete, de calitățile sale de 
ascultător depinde reuşita demersului, în această formă de comunicare 
interpersonală, jurnalistul trebuie să-și asculte interlocutorul cu 
atenţie, cu o atitudine prevenitoare, care să-l stimuleze. El trebuie să 
inspire încredere și, pe cât posibil, simpatie, pentru a obține 
răspunsuri corecte, complete, nuanțate. 

În asemenea situaţii, jurnalistul asociază comunicarea verbală 
(întrebări ajutătoare, confirmări) cu comunicarea non-verbală: 
expresia încurajatoare și deschisă a feței, zâmbetul înțelegător, 
gesturile de reglaj (care transmit semnale de confirmare, atenţie, 
îndoială, îndemn). 

Exerciţiu 


Ascultaţi o emisiune în direct la Radio România Cultural. 
Observaţi cum procedează jurnalistul în relaţiile cu ascultătorii care 
telefonează. 

5.2. Capacitatea de a stabili relaţii. Un bun jurnalist ştie să 
abordeze persoane cunoscute și necunoscute pentru a se informa sau 
pentru a obține opinii, semnale, manifestări purtătoare de semnificație, 
în comunicarea jurnalistică, expresia şi atitudinea în raport cu 
persoanele intervievate și cu publicul sunt decisive pentru un efect 
pozitiv, în cadrul unei relaţii comunicaționale jurnalistul trebuie să 
poată formula mesaje şi să transmită informații explicite sau implicite, 
suscitând răspunsuri şi ajustând mesajul în funcţie de efectele pe care 
le percepe. 

mu 

Exerciţiu într-o călătorie cu trenul, provocați la conversaţie 
unul sau mai 
[Îţi călători, încercaţi să conduceţi discuţia în direcția pe care o alegeţi. 

5.3. Capacitatea de adaptare. Jurnalistul trebuie să adopte 
tonul și atitudinea convenabile în fiecare situaţie, în dialog cu o 
persoană, el trebuie să folosească un limbaj decent şi corect, 
respectându-și interlocutorul, dar făcându-se înțeles de acesta când 
este vorba de cineva cu un nivel cultural mai modest, fără a cobori sub 
acesta. Capacitatea de adaptare presupune a ști ce şi cum să întrebi sau 
să răspunzi în raport cu interlocutorul. Nu la fel se comunică, cu un 
academician sau cu un adolescent, de exemplu. 

Exerciţiu 

Imaginaţi un interviu pe aceeași temă cu un profesor universitar 
şi un elev de liceu. Formulațţi întrebările pentru ambele cazuri. 

5.4. Simţul analitic. A avea simţ analitic înseamnă a recunoaște 
elementele specifice sau caracteristice ale unei situaţii sau probleme, 
precum şi a putea grupa aceste elemente pe categorii, a stabili relațiile 
dintre ele şi a le exprima sensul. Un jurnalist competent este capabil să 
sesizeze şi să analizeze cauzele, formele și consecinţele unui fapt sau 
ale unei situații şi să le comunice într-o formă inteligibilă. 

Exerciţiu 

Alegeţi un editorial dintr-un cotidian de mare tiraj. 
Deconstruiţi-l 


şi analizaţi-i structura, ideile, intenţiile, atitudinea, mijloacele. 

5.5. Spiritul critic. Orice jurnalist trebuie să dispună de 
discerpământ şi să poată emite o judecată de valoare, dar să și 
relativizeze o informaţie, fără să o preia automat. El trebuie să poată 
evalua credibilitatea sursei și logica aserțiunii, reflectând asupra 
veridicității informaţiei înainte de a o difuza. Altfel, abdică de la 
demnitatea profesională şi se expune ridicolului prin informaţii 
fanteziste (cum ar fi „va avea loc o eclipsă de soare care va dura... trei 
zile!) care pot fi citite în presă, people”. 

Exerciţiu 

Alcătuiţi o listă cu erorile sesizate în presă şi la televiziune în 
decurs de o lună. 

5.6. Rigoarea. Un bun jurnalist respectă, în comunicare, un 
număr de reguli şi norme care îi ordonează demersul. El îşi elaborează 
o metodă de lucru adecvată obiectivului și lucrează sistematic, ordonat, 
evitând improvizația și neglijenţa. 

5.7. Stăpânirea limbii. Deşi plasată la mijlocul acestei liste, 
stăpânirea limbii este fundamentală. Fără o perfectă cunoaștere şi 
apropiere a ortografiei, gramaticii, ortoepiei și vocabularului limbii în 
care se desfășoară comunicarea, orice demers jurnalistic eșuează în 
ridicol sau precaritate. Orice dezacord, orice folosire inadecvată a unui 
cuvânt, orice necunoaștere a unui sens sunt întotdeauna sesizate de 
cineva şi sancţionate, descalificându-l pe jurnalistul surprins în culpă. 

Exerciţiu înregistraţi și analizați greşelile de limbă semnalate în 
presă ca fiind comise de ziariști. 

5.8. Stăpânirea limbajului specific profilului profesional, în 
cazul în care jurnalistul lucrează la o publicaţie specializată într-un 
domeniu, el trebuie să-și însușească perfect terminologia acestuia. Dar 
şi jurnaliștii din presa cu caracter general pot veni în contact cu 
specialişti care se exprimă în limbajul / jargonul specific. Jurnalistul 
care, necunoscând un termen, îl înregistrează deformat și îl transmite 
ca atare dovedește lipsă de profesionalism. El trebuie să verifice 
corectitudinea și să înțeleagă sensul corect al cuvântului sau expresiei 
pentru a furniza explicaţii, deoarece în mod sigur nici publicul nu 
cunoaşte semnificația şi nu va înțelege mesajul. 

Exerciţiu 


Identificaţi instrumentul /instrumentele de informare care să vă 
pună în temă cu domeniul juridic. 

5.9. Tactul. Jurnalistul din presa scrisă și audio-vizuală 
comunică direct cu persoanele care fac obiectul relatărilor sale, cu 
martorii la evenimente, cu reprezentanți ai unor întreprinderi / 
Instituții. Comunicarea cu aceştia (uneori incriminaţi) presupune 
ştiinţa de a obţine răspunsuri uneori în situaţii delicate. Jurnalistul 
trebuie să menajeze susceptibilitatea, să învingă reticenţe și chiar 
atitudini ostile sau să-i ajute pe unii interlocutori să comunice, atunci 
când aceștia nu au un nivel de instruire ridicat. 

Jurnalistul din mass-media audio-vizuale are, în afara acestor 
situaţii, contacte cu publicul care telefonează la emisiunile în direct. El 
şi invitaţii săi trebuie să asculte întrebările sau eventual reproșşurile 
unor persoane din public și să le răspundă, ajutându-și uneori 
interlocutorul să-și precizeze ideea ori să găsească expresia potrivită. 
Uneori, când interlocutorul este confuz și nesigur, jurnalistul trebuie 
să sistematizeze conţinutul mesajului, să-l „traducă'”, realizând o 
înţelegere între emițătorul şi receptorii mesajului. Tactul este necesar 
pentru că uneori se pun întrebări stupide sau se fac afirmații inepte, 
prolixe, absurde. Jurnalistul trebuie să atenueze intenţiile eventual 
agresive, să eludeze inepțţiile, să evite orice ofensă, să se abțină de la 
orice ironie, rămânând calm și politicos. Această comunicare directă cu 
publicul poate cere mult efort şi multă răbdare, dar are avantajul de a-l 
ajuta pe omul de presă să evalueze feed-backul şi să cunoască mai bine 
publicul receptor al mesajelor sale. 

Comunicarea directă cu publicul devine uneori, în special la 
posturile de radio pentru tineret, dar şi la unele posturi de televiziune 
(Acasă) excesiv de familiară, în două sensuri. 

La un post de televiziune, de exemplu, se vorbeşte telespec 
tatorilor (gospodine, persoane cu nivel modest de educaţie) într-o 
manieră folosită de obicei în comunicarea cu copiii. Publicul este 
considerat mai naiv şi mai ignorant sau opac decât este de fapt, iar 
genul de comunicare practicat îl infantilizează. Atât selecția ştirilor, cât 
şi limbajul și stilul comentariilor indică o familiaritate și o 
condescendenţță pe care totuși publicul le agreează. 

Posturile de radio apreciate de adolescenți și tineret practică în 


dialogul cu ascultătorii care telefonează o familiaritate și mai 
accentuată, justificată și de vârsta apropiată a producătorilor şi 
publicului. Se cultivă 

stilul argotic, expresia neglijentă, „miştoul” care atrage acest gen 
de ascultători. Uneori familiaritatea complice coboară în vulgaritate. 
Cei care telefonează se pot aștepta să fie flatațţi, tratați condescendent 
sau 
„Luaţi peste picior”. Respectul pentru demnitatea persoanei nu face 
obiect de interes nici pentru public, nici pentru comunicatori. 

În condiţiile în care se produce o evidentă renunțare la 
intimitate, iar viața privată se expune în spațiul public, comunicarea cu 
publicul se modifică. 

O altă formă de comunicare cu publicul, mai veche dar încă 
durabilă, este Poșta redacţiei. Cetăţenii care au încredere în puterea 
justițiară a presei scriu ziarelor cu autoritate pentru a încerca să 
obțină răspunsuri la probleme personale sau sociale, pentru a-și 
exprima opiniile, pentru a solicita informaţii personalizate şi / sau 
sprijin într-o problemă care nu şi-a găsit soluţionarea la autorități. Ei 
primesc răspuns la sesizări, cereri sau alte intervenții fie în rubrici 
speciale, fie prin corespondenţă, iar analiza mesajelor lor este de multe 
ori relevantă (mai ales sub aspect statistic) pentru „agenda publicului” 
şi receptarea de către acesta a mesajelor primite. 

5.10. Simţul anticipaţiei. Această aptitudine, care permite 
adaptarea, implică puterea de a prevedea o reacție din partea unui 
interlocutor sau a publicului și de a o preveni (dacă este cazul) sau a-i 
răspunde prompt. Sunt capabile de anticipare persoanele mobile 
intelectual, informate și care şi-au cultivat simţul observaţiei. În 
construirea unui mesaj politic, publicitar sau mediatic este importantă 
anticiparea efectelor, prevederea feed-bachkului. 

Exerciţiu 

Reţineţi o ştire importantă transmisă la actualităţile de seară. 
Anticipațţi felul în care va fi comentat evenimentul / faptul / incidentul 
în editorialul ziarului pe care îl citiți în mod curent. Verificaţi apoi 
corespondențele cu articolul în față. 

În cazul unui articol în presa scrisă, imaginaţi-vă eventualele 
comentarii ale cititorilor, în cazul unei emisiuni radio / TV anticipați 


întrebările pe care le-ar putea pune la telefon ascultătorii / 
telespectatorii în legătură cu subiectul discutat și formulaţi-le înaintea 


publicului. 

5.11. Capacitatea de sinteză. A sintetiza intelectual o 
comunicare impune regruparea elementelor distincte după anumite 
criterii, în funcție de scopul urmărit, a le selecta pe cele mai 
importante, a le ierarhiza şi a le integra într-un sistem. De exemplu, un 
student care trebuie să elaboreze un referat, va parcurge mai multe 
materiale bibliografice privitoare la subiectul impus, va identifica 
ideile utile scopului său, va avea în vedere complementaritatea 
elementelor identificate, dar nu va proceda printr-o simplă 
juxtapunere, ci prin integrarea informaţiilor într-o formă nouă, 
coerentă și purtătoare a unui sens mai complex. 

Un jurnalist care elaborează un material pe baza unui dosar de 
presă primit de la o instituție sau pe baza documentelor colectate de el 
însuși va proceda în mod similar. El nu va reproduce mecanic pasaje 
din sursele folosite, decât dacă sunt necesare citate, prezentate ca 
atare, cu ghilimelele de rigoare, ci le va parafraza şi va organiza ideile 
conform intenției mesajului pe care îl construiește. 

Exerciţiu 

Parcurgeți 4 - 5 articole din presă consacrate aceluiași 
eveniment. 

Selectaţi elementele semnificative şi elaborați un material propriu, 
sintetizând informaţiile colectate. 

5.12. Curiozitatea intelectuală. Pentru a dispune de 
discernământ și de toate aptitudinile menționate mai sus, un bun 
jurnalist trebuie să-și cultive curidzitatea intelectuală. Aceasta 
înseamnă că el nu trebuie să rateze nicio experienţă instructivă, să nu 
omită sau să ocolească niciun spațiu comunicațional public, să nu 
ignore nicio sursă sau un instrument de informare, să citească presa de 
diferite genuri, să frecventeze librăriile, pentru a vedea ce noutăţi apar 
în diferite domenii și să răsfoiască orice lucrare care poate interesa 
profesia lui şi domeniul său de activitate. Curiozitatea intelectuală 
asigură fondul necesar de cunoștințe şi dezvoltă abilităţile 
comunicaționale, ferindu-l pe jurnalist de posibilele gafe sau erori. O 
persoană limitată, care nu ia contact decât cu un domeniu (muzică, 


modă, sport), care nu cunoaște decât periodicele populare, care nu 
frecventează spaţiile culturale 
(muzee, expoziţii, săli de teatru sau de concert, librării) nu poate 
deveni un bun profesionist, având carențe de informare, fiind 
incapabilă de asociaţie, de orientare, de comparații, având un sistem 
de referințe pauper și, ca atare, o capacitate redusă de comunicare. 

II. DOMENII CONEXE COMUNICĂRII 
MEDIATICE 

Concepte - cheie 

— Comunicarea publică 

— Comunicarea locală 

— Comunicarea informaţiei științifice și tehnice 

— Organizațiile 

— Educaţia 

— Comunicarea politică 

— Campania electorală 


II. DOMENII CONEXE COMUNICĂRII 
MEDIATICE 

1. Comunicarea publică 

Deşi se adresează aceluiași receptor, comunicarea publică nu 
trebuie confundată cu comunicarea politică. Aceasta din urmă 
promovează interesele și politica unui partid sau lider și se manifestă 
cu precădere în campaniile electorale. Cea dintâi este legată de sfera 
politicului în măsura în care autoritățile publice reprezintă anumite 
forţe politice, dar se exercită pe perioada guvernării / administraţiei. 
Conform recomandărilor din 2002 ale Consiliului Europei, prin 
autorităţi publice se înţeleg „atât persoanele private, cât şi cele juridice 
din momentul în care acestea deţin funcţii sau exercită o autoritate 
administrativă”. Administrația centrală sau locală tinde să 
îmbunătăţească relaţiile cu publicul plătitor de impozite, recurgând la 
comunicare, îndeosebi prin mass-media. După un manual editat de 
Consiliul Europei în 1996 prin autoritate administrativă se înțelege 
orice „entitate sau persoană din clipa în care aceasta are puterea de a 
lua decizii sau a întreprinde măsuri care să constituie un act 
administrativ”. 


Comunicarea publică nu se confundă nici cu comunicarea 
instituțională administrativă. Această formă de comunicare vizează în 
primul rând să asigure accesul cetăţenilor la informaţiile deținute de 
instituțiile publice. Pe de altă parte, administraţiile, centrale și locale, 
își elaborează anume strategii pentru a-şi promova imaginea și a men 
ține o legătură - necesară - cu populaţia, vizând următoarele efecte: 

1. modernizarea funcționării administraţiilor, care sunt obligate 
să țină seama de felul în care sunt percepute de public și trebuie să 
asigure transparența în privinţa activităţii lor. Administraţiile recurg la 
mass-media pentru a explica unele modificări în funcționare, pentru a 

semnala unele ameliorări (ex.: în privința ajutorului acordat 
unor categorii de cetățeni, în legătură cu colectarea impozitelor, în 
legătură cu acțiuni de genul „săptămâna bunicilor” ş.a.); 

2. schimbări de comportament ale cetățenilor (ex. folosirea 
centurii de siguranţă, implicarea civică); 

3. promovarea unei imagini moderne a administraţiei sau a unei 
întreprinderi publice; 

4. obținerea adeziunii cetățenilor (ex.: „Aici sunt banii dvs.”). 

În România, administrația centrală şi locală se preocupă destul 
de organizarea unor campanii, prin imprimarea unor pliante cu 
difuzare redusă şi prin conferințele de presă, ce vizează mass-media, 
dar nu întotdeauna au efecte în marele public. 

În anul 2002 s-a adoptat o Lege privind liberul acces la 
informațiile de interes public, utilă și jurnaliștilor (Anexa). 

După Bernard Miege (Societatea cucerită de comunicare, laşi. 
2000), trăsătura esenţială a comunicării publice este aceea de a 
acționa la nivelul reprezentărilor sociale şi de a permite o modificare 
rapidă a discursurilor publice. Ea nu favorizează interacțiunea, ci doar 
dă cetățenilor impresia că participă la modernizare. 

1.1. Comunicarea locală 

Comunicarea dezvoltată de comunitățile locale (județe, oraşe) 
se practică în Occident de circa 20 de ani, cu unele încercări anterioare, 
din anii '70 ai secolului trecut. Această comunicare constă în 
demersuri de difuzare de informații privitoare la activitatea și 
inițiativele responsabililor locali, prin materiale publicitare, presa 
locală, campanii locale audio-video în favoarea unor programe pentru 


care este necesară adeziunea cetățenilor și asociaţiilor. 

Caracteristici: 

1. 

— Comunicarea este organizată de profesionişti, angajați de 
localități sau care lucrează în agenții. 

2. 

— Joacă un rol important în viața economipă a oraşelor, 
construind o imagine a acestora - Exemplu: organizarea unor 
festivaluri, serbări locale, publice, legate de un produs al industriei 
locale (a vinului, agrară ș.a.) în ideea atragerii participării cetățenilor. 

3. - întăreşte poziţia aleşilor locali - Exemplu: Primarul Clujului 
este celebru pentru acțiuni comunicaționale simbolice mai mult sau 
mai puțin şocante, dar de efect, imediat mediatizate. 

4. 

—  Consolidează dialogul cu cetăţenii, necesar obţinerii 
adeziunii lor pentru inițiativele administraţiei locale (câte sunt). 

Un rol important în comunicarea publică revine Centrelor de 
Informare Comunitară care au început să fie organizate în reşedinţele 
de județ pe lângă primării sau bibliotecile publice (ori în colaborare). 
Acestea pun la dispoziţia cetățenilor diferite categorii de informaţii 
utile privind serviciile publice și diverse facilități. 

1.2. Comunicarea informaţiei ştiinţifice şi tehnice 

Conform recomandărilor Consiliului Europei, dreptul de acces la 
documentele publice nu poate fi discriminatoriu sau restricționat, iar 
solicitanţii nu au obligaţia de a justifica cererea de informare. 

În privinţa formelor de acces, se prevede că: „Există diferite 
forme de acces la documente: consultarea originalului sau primirea 
unei copii a documentului sau amândouă. Solicitantul va alege tipul de 
acces pe care îl preferă. Autoritatea publică ar trebui să ţină cont de 
această preferință în măsura posibilului. Totuşi, acest lucru ar putea fi 
irealizabil sau imposibil în anumite cazuri. De exemplu, poate fi 
justificată refuzarea oferirii unei copii a documentului dacă 
echipamentele tehnice nu sunt disponibile (pentru copii audio, video 
sau electronice) dacă această formă de acces antrenează o creștere 
nerezonabilă a costurilor, dacă ea aduce atingere drepturilor de 
proprietate intelectuală sau face posibilă utilizarea ilicită a 


documentului. Se poate dovedi justificată refuzarea accesului direct la 
un document dacă originalul este fragil. Mai mult, pot apărea obstacole 
ca urmare a consultării la faţa locului, cum ar fi orele de deschidere, 
mai multe persoane putând solicita același document în același timp. 
Din nou și în același context, este important ca autoritățile publice să 
facă dovada unui spirit deschis, propunând publicului accesul în 
birourile lor”. 

(Din, JExpunere de motive privind recomandarea Rec (2002) a 
Comitetului Miniștrilor” din cadrul Consiliului Europei). 

Încă din secolul al XIX-lea lumea, în curs de modernizare, a 
simțit nevoia vulgarizării, în sensul bun al cuvântului, a difuzării 
informaților ştiinţifice şi tehnice, acestea reprezentând componente 
ale culturii generale. S-a întreprins acest lucru prin almanahuri, lucrări 
de 
„Popularizare” (ex. colecția Que sais-je? Ce știu?), presa scrisă şi apoi 
radio - TV. 

Fenomenul a fost cercetat de mediologi şi s-au identificat „trei 
categorii de actori”: 

— Savanţii şi instituţiile (institute de cercetare, universități); 

— Publicul (considerat a fi divers și curios, având nevoie să 
înţeleagă fenomene cu care vine sau nu în contact); 

— Mediatorii (pedagogi sau ziarişti) cărora le revine rolul de a 
selecta, adapta şi explica informaţii, oferind o cunoaștere simplificată, 
dar indispensabilă. 

Pentru a atenua ideea de marginalizare şi nuanța peiorativă a 
vulgarizării / popularizării, s-a adoptat formula „comunicare științifică 
publică”. 

Din deceniul al şaptelea al secolului XX a apărut noțiunea de 
democraţie tehnologică, ideea că marele public trebuie să ştie şi să 
înțeleagă lucruri care până atunci aparțineau numai cercurilor 
ştiinţifice şi specialiștilor, într-o lume marcată de catastrofe 
tehnologice, accidente nucleare, poluare ș.a., publicului trebuie să i se 
explice anumite lucruri pentru a se putea proteja (totuși, în România, 
peștii uciși de substanţe nocive deversate accidental în râuri au fost 
consumațţi în pofida avertismentelor mass-media). 

A apărut, deci, obligativitatea de a comunica, cel puţin ceea ce 


trebuie să ştie şi poate înţelege publicul. În scopul protejării sănătăţii 
publice, trebuie comunicate informaţii ce pot determina un 
comportament pozitiv. (De exemplu în probleme de ecologie, în 
probleme de donații de sânge ş.a.). 

Schimbările foarte rapide obligă instituţiile ştiinţifice şi pe cele 
din mass-media să actualizeze rapid informaţiile. Comunicarea publică 
tehnico-ştiinţifică ține de educația omului contemporan. 

Se consideră că în prezent ştiinţa nu se mai disociază de 
umanism și că în spaţiul public trebuie să se acorde un loc foarte 
important comunicării științifice. 

Deşi legăm de obicei comunicarea publică ştiinţifică de secolul 
XX, manifestările comunicaţionale menite să dezvolte cunoașterea 
sunt mai vechi. Din a doua jumătate a secolului al XIX-lea au început să 
fie organizate marile expoziții universale în diferite orașe europene 
(dar mai ales Paris). Vizitate de milioane de oameni, ele prezentau, pe 
secțiuni, evoluţiile industriale şi economice, precum și identitatea 
fiecărui stat participant. Fiecare ţară avea un pavilion în care expunea 
ceea ce era mai reprezentativ, pentru a-şi promova imaginea şi a se 
face cunoscută. Se configura în acest fel un mesaj complex, într-un 
veritabil caleidoscop al cunoaşterii. 

Ulterior au început să se organizeze muzee ale tehnicii şi științei, 
cum este la București Muzeul D. Leonida (din parcul Carol) sau, mai 
nou, Câte des sciences et techniques de La Vilette (Paris), centre 
dedicate cunoașterii în diferite orașe, ori marile muzee de istorie 
naturală, geologie ș.a. 

În aceste spaţii, din ce în ce mai atractive, mai moderne şi 
dedicate interactivității, modul de expunere, prezentările audio-video, 
activitățile cu publicul sunt gândite pentru a se realiza o comunicare 
complexă, participativă, cu efecte durabile asupra memoriei și 
comportamentului față de cunoaștere al publicului. 

Bibliografie obligatorie 

Bernard Miege, Societatea cucerită de comunicare, Ed. Polirom, 
laşi. 

2000, cap. 3, 4 şi 5 (p. 49 - 100). 
1.2.1. Instrumentele comunicării științifice 
Pentru a-și realiza scopurile, comunicarea științifică îmbracă 


diferite forme şi foloseşte diferite instrumente. În cazul comunicării în 
cercurile ştiinţifice specializate aceasta este realizată la un anumit 
nivel, în cazul adresabilității publice, are nivelul adecvat. 

În cercurile ştiinţifice specializate, comunicarea se realizează 
prin scris (reviste de specialitate, tratate, volume colective, anale) și 
oral (conferințe, comunicări ştiinţifice, colocvii, mese rotunde, 
congrese), dar de cele mai multe ori rezultă instrumente de 
comunicare scrisă: rapoarte, acte ale congreselor, documente ale 
conferințelor, volume colective tipărite sau accesibile şi prin Internet. 

Informația ştiinţifică accesibilă marelui public este difuzată prin 
lucrări de popularizare, periodice cu același profil, dicționare, articole 
de popularizare în presa cu caracter general. 

Comunicarea ştiinţifică publică vizuală se realizează prin muzee 
specializate şi expoziţii, cu asocierea formelor scrise (ghiduri, 
cataloage, explicaţii ale exponatelor). 

Comunicarea științifică publică audio-vizuală este mediată de 
posturile de radio și televiziune; acestea includ în grilele lor de 
programe emisiuni de popularizare la care invită specialiști din 
diferite domenii. 

1.3. Organizațiile şi comunicarea 

Societatea civilă este formată din diferite organizaţii și acestea 
realizează o legătură între viața publică și cea privată. Sunt asociaţii 
care au ca scop promovarea cunoașterii (societăți de lectură, socio 
culturale), asociaţii care protejează drepturile unor categorii de 
cetățeni, asociaţii religioase. Inițial comunicarea acestora se desfășura 
numai în interior, prin relaţiile dintre membri şi programe specifice. 
Nevoia de parteneriat şi de extindere a acțiunii a determinat, în timp, 
asociaţiile să dezvolte relații publice noi. Diferitele biserici şi 
organizații religioase s-au dovedit foarte active, recurgând frecvent la 
serviciile mass-media, în campanii sau permanent. 

În unele țări, colaborarea cu mass-media a avut bune rezultate 
(de exemplu în combaterea toxicomaniei). Asociaţiile cuceresc preţu 
tindeni spațiul public, impunându-se atenţiei şi captând noi 
susținători. 

În România ele sunt rareori vizibile. De exemplu, asociaţiile de 
protecţie a animalelor şi-au făcut simțită prezența numai în legătură cu 


campania de exterminare sau sterilizare a câinilor „comunitari”, altfel 
ele fiind foarte discrete, deși multe au fost înființate imediat după 

1990! 

În general, în România, populaţia nu s-a arătat foarte interesată 
de viața asociativă - cu excepția Asociaţiei foştilor deținuți politici - 
ceea ce reprezintă un simptom al nivelului de civilizație și modernitate. 
Nici mass-media nu au stimulat această cultură a organizării foarte 


dezvoltată și eficientă în alte ţări. 

1.4. Comunicare şi educaţie 

Domeniul educaţiei a implicat o bună comunicare de la 
începutul învățământului privat şi apoi public. Tendinţele, însă, s-au 
modificat în timp. De la un învățământ bazat pe memorare, uneori 
mecanică, la educaţie interactivă şi creativă, orientările au răspuns 
nevoilor sociale. 

Odată cu adoptarea noilor tehnologii de informare și comuni care 
(NTIC) s-au diversificat și posibilitățile de formare. Pe de o parte, a 
apărut învățământul la distanță ca o alternativă. El presupune ca 
relația profesor - student să nu mai fie directă, ci mediată de calculator 
şi de o reţea. 

În învățământul tradițional difuzorul de informaţie, comunica 
torul, este profesorul. El comunică direct prin prelegeri informația și 
îndrumă, prin recomandări bibliografice, munca individuală a 
studentului, apoi îl evaluează prin examen oral sau scris. 

În noul sistem al NTIC cunoașterea este diseminată în diverse 
baze de date, iar studentul are la îndemână numeroase facilități (pe 
care studenții români le folosesc formal, preluând pur și simplu 
informaţia fără să o asimileze / prelucreze), învățarea presupune o 
structurare a cunoștințelor, stabilirea unor legături între ele, o 
interiorizare, apropiere a cunoașterii, în afara acestui proces subtil şi 
complex, informaţiile nu se integrează într-o reprezentare, nu se 
creează o reţea de cunoştinţe și nici competențele necesare. 

NTIC implică autoinstruire, comunicarea electronică în care 
formatorul are un rol cumva secundar. Studentul interoghează un 
sistem electronic, se implică în căutare, consultă din proprie inițiativă 
profesorul, în afară de aceasta, componenta virtuală extrem de 
importantă în învățământul tehnic sau medical ajută înţelegerea şi 


aprofundarea. 

NTIC prezintă următoarele avantaje: 

— Permit accesul la un volum uriaș de informaţii (dar există 
pericolul rătăcirii, iar studentul nu are destul discernământ pentru a 
alege informația utilă); 

— Sunt mijloace de comunicare foarte performante (dar implică 
o anumită standardizare - schematizare a mesajelor); 

— Reprezintă o liberalizare a accesului la cunoaștere (dar 
comportă riscul uniformizării). 

Există deja și unele dezavantaje: 

— Apare pericolul izolării studentului, pierderii contactului cu 
comunitatea școlară; 

— Apare un regres la nivelul exprimării și se scurtează răbdarea 
utilizatorului. 

De observat: 

— Nevoia schimbării tipului de discurs didactic într-unul mai 
puţin solemn, mai bogat susținut cu imagini, mai personalizat în raport 
cu auditoriul. 

Bibliografie obligatorie 

J. F. Denef, A ști - a împărtăși - a instrui, în: „Studia bibliologica 
Valahica”, Târgoviște, 2000, p. 36 - 42. 

1.5. Comunicarea politică 

Această formă de comunicare publică, de la nivel de grup la 
nivel de mase, vizează promovarea unei formaţiuni, a liderilor ei, a 
programelor şi, în ultimă instanţă, a intereselor ei în vederea obținerii 
adeziunii publicului / electoratului. Principala țintă a comunicării 
politice este construirea convingerii că nimeni nu reprezintă / apără / 
promovează mai bine interesul public, decât formațiunea / liderul în 
cauză. Acest efect generează un altul - parvenirea / menținerea la 
putere (la nivel local sau statal) a comunicatorului. 

Comunicarea politică se realizează prin: 

1) presa de partid (care a jucat un rol important în istoria 
mass-media); 

2) contactul direct (conferința de presă, vizite ale liderilor în 
teritoriu); 

3) difuzarea de imprimate sau obiecte purtând sigla / culorile 


formaţiunii (afișe, fluturași, insigne, cutii de chibrituri, pixuri, 
calendare); 

4) mass-media publice sau private, prin cumpărarea de spaţii 
publicitare (în ziare, radio, TV) şi prin comanda de sondaje la instituţii 
specializate. 

În comunicarea politică se folosesc mai multe modele: 

1) modelul dialogal - bazat pe contactul şi schimbul de idei cu 
electoratul (în școli, pieţe, la mitinguri anume organizate); 

2) mode lui propagandistic - discursuri la mitinguri, în mass 
media; 

3) comunicarea totală, cu recurs la cele două forme deja 
menționate, cu distribuirea de obiecte sau/și scrisori „personalizate” la 
domiciliu sau pe stradă. 

Într-o lucrare consacrată acestui gen de comunicare (Andrei 
Stoiciu, Comunicarea politică, Bucureşti, 2000), autorul precizează: 
„Comunicarea politică include procedurile, normele și acțiunile prin 
care este folosită și organizată informaţia politică”. Ea include toate 
acțiunile de recrutare de personal, de concepţie, de anchetă, de 
marketing, de evaluare strategică, de grafică, de analiză a peisajului 
audio-vizual, de calcul financiar ș.a. După același autor, regulile de 
bază ale comunicării politice sunt: 

Coerenţa, ceea ce înseamnă construirea unui sistem în care să se 
încadreze toate elementele acțiunilor politice de promovare 
(conţinutul şi stilul mesajului, organizarea campaniei, utilizarea 
simbolurilor). 

Adaptarea la timpul potrivit. Recunoaşterea specificului 
psiho-social al momentului, a elementelor caracteristice pentru 
contextul dat. 

Fiecare campanie este diferită de precedenta, întrucât stările de 
lucruri se schimbă. 

Identificarea minimală. Evidenţierea unor elemente care 
singularizează, care diferențiază în mod semnificativ liderul şi 
formațiunea politică față de celelalte. 

Coordonarea maximă - gestionarea tuturor informaţiilor care 
servesc eficientizării campaniei, fără a se anticipa eronat. 

Campania de marketing politic se derulează pe baza unei 


strategii pentru care se porneşte de la analiza situaţiei (şi resurselor), 

identificarea publicului-ţintă, şi în care se construieşte și se 

gestionează o imagine urmărită consecvent. Urmează elaborarea 

tacticilor campaniei 

(calendar, relaţii cu publicul și mass-media, difuzarea sloganului și a 

discursurilor). Pe tot parcursul se colectează, se analizează și se 
sintetizează informaţiile utile pentru aplicarea acestor tactici, 
monitorizându-se sistematic mass-media, sondajele de opinie, 
comunicarea cu liderii de opinie. Pe durata campaniei se organizează 
contacte directe cu electoratul și comunicarea direcționată spre 
electorat 
(materiale de campanie, comunicarea cu presa, eforturile presei 
partizane, difuzarea de afișe și obiecte promoţionale). 

Prin comunicarea politică se construiește o imagine a partidului 
şi liderului. 

Orice comunicare politică vizează, la modul ideal, un 
public-țintă, general - masele. Dar niciun tip de discurs nu corespunde 
total reprezentărilor, aşteptărilor, intereselor tuturor. Orice 
formațiune are un bazin electoral, o categorie de public în fața căruia 
are mai multe șanse de reușită. Este esenţială identificarea corectă, 
fără iluzii, a acelui bazin pe care se poate miza în mod cert. 

Exemple: CDR - (până la eşecul cunoscut) intelectualii, vârstnicii 
din fosta mare sau mică burghezie deţinătoare de proprietăți 
confiscate, oportuniștii din snobism (categorie care s-a dovedit 
volatilă); 

PDSR - locuitori din zonele rurale, muncitori rămași fără loc de 
muncă, femei casnice (soțiile celorlalți); 

PRM - cadre militare care se consideră defavorizate, casnice, 
muncitori defavorizaţi, tineri frustraţi. 

Comunicarea politică țintește pe de o parte marele public, pe de 
alta segmentele identificate ca susținători potenţiali. Cel dintâi poate 
deveni favorabil, cel de al doilea este un aderent necondiţionat. 

Imaginea publică se construiește ţinând seama de această dublă 
țintă. Ea implică atât comunicarea verbală, cât și comunicarea vizuală, 
simbolică. Are un caracter oarecum pulsatil, cu puternice accentuări 
periodice, în perioadele electorale și preelectorale. 


Campania electorală activează comunicarea politică. Ea este 
un complex de demersuri ce au ca scop promovarea formaţiunii 
în conștiința publică. O campanie electorală mobilizează efectivele 
partidului, de la membrii simpli, dispuși să lipească afișe şi să 
distribuie imprimate, până la lideri, implicând şi plata unor agenții 
specializate. Se numește un director de campanie, care coordonează 

acțiunile, și se organizează o structură având ca obiectiv 
comunicarea. 

Se concep şi se difuzează afişe - formă de comunicare vizuală cu 
componente simbolice. 

Afișul urmărește să impună o imagine axată pe o idee. El conţine 
o imagine (portret idealizat de lider, grup) și o siglă care reprezintă 
identitatea emblematică a formaţiunii, precum și culoarea aleasă de 
acesta, împreună cu o comunicare verbală, de obicei un slogan, 
vehiculat și la mitinguri ori pe pliante. Cuvântul slogan, provenit din 
vechea Scoţie galică, înseamnă strigătul de război al unui clan. În 
sensul actual se folosește din secolul al XIX-lea și înseamnă o formulă 
percutantă, o deviză a unui partid. Se folosește şi în publicitate: 
sloganul comercial, în 1896 un partid britanic lansa sloganul „Farfuria 
plină”. Alegerea sloganului presupune cunoașterea psihologiei şi 
nevoilor publicului, în 1990 liberalii lui Radu Câmpeanu au realizat un 
clip cu sloganul „Ucideţi lupii”, care nu numai că nu le-a adus simpatia 
electoratului, dar, fiind vindicativ, a speriat o parte dintre alegători 
(foşti membri PCR şi familiile lor), în genere sloganul de tip agresiv are 
efecte contrare celor scontate, prin componenta amenințătoare pe care 
publicul o respinge. 

Clipul video. Clipul realizat în campania electorală are ca 
nucleu una sau mai multe idei (nu prea multe, ca să poată fi reținute). 
De exemplu, unele clipuri ale Partidului Democrat sugerau că ei 
formează o echipă unită, sunt dinamici şi promovează tinerii. Clipul 
asociază reprezentarea vizuală cu sloganul. 

Imaginea liderului. Difuzată pe afiş, cărți poştale, pliante, 
bannere, aceasta urmăreşte să îi evidențieze calităţile, atenuând 
defectele. Fotografia îl înfățișează pe candidat zâmbitor, dinamic, 
înconjurat de copii, tineri, oameni încrezători şi fericiți, încercarea 
pentru candidatul Constantin Chiriță, în anul 2000, dorindu-se 


originală („El n-are timp pentru fotografii”) s-a soldat cu un eşec. 

O asemenea reprezentare se promovează și în contactele cu 
electoratul, când liderul face „baie de mulțime” în special printre 
oamenii nevoiaşi și modești. Există o ritualizare a campaniei, ce 
include luarea în brațe a copiilor, sărutarea gospodinelor, strângerile 
de mână - totul sugerând apropierea, caracterul popular, deși unora 
dintre candidaţi atitudinea populistă le este în realitate cu totul 
străină. 

Discursul. Difuzat în mass-media sau rostit la mitinguri, acesta 
tinde să se scurteze, pentru a nu plictisi. El trebuie să fie percutant, cu 
idei puţine, dar afirmate ofensiv. Unele au tendinţa de a lovi adversarii, 
ceea ce nu întotdeauna are efectul scontat. 

Într-o campanie este necesară o concertare a mijloacelor. 
Aceleași idei trebuie să se regăsească în toate formele (afiș, clip, 
discurs). 

Scrisoarea personalizată este o comunicare politică de 
circumstanță. Sugerează apropierea, relația interpersonală candidat - 
alegător, îl flatează pe al doilea, îi captează bunăvoința. 

O dată încheiate alegerile, începe activitatea parlamentară. 
Proiectele de legi, însoţite de expunerea de motive, sunt discutate. 
Opoziția propune uneori amendamente (îmbunătățiri, adăugiri) sau, în 
unele situaţii, formulează interpelări. Discursul parlamentar nu vizează, 
precum cel electoral, captarea publicului, ci promovarea intereselor 
partidului, argumentând ideile. Un asemenea discurs poate fi mult mai 
bogat în idei decât unul electoral, și mult mai lung. Votul 
parlamentarilor, determinat de interesele proprii, exprimă voinţa 
acestora prin da - nu. 

Comunicarea politică nu se manifestă numai în legătură cu alte 
partide şi publicul, ci şi în interiorul partidului, unde există grupări, 
interese personale, ambiţii, lupte pentru poziţiile cele mai bune. În 
congrese, conferințe, şedinţe ordinare, membrii țin discursuri, se 
interpelează reciproc, exprimă divergențe de opinii, deși în exterior 
orice partid caută să afişeze o unitate monolitică. 

Comunicarea politică în cadrul luptei pentru accesul la putere și 
în cadrul vieţii parlamentare este înrudită cu comunicarea mediatică. 
Politicienii au un public, dar acesta adoptă atitudini diferite: în funcție 


de interesele formațiunii, ascultătorii unui discurs parlamentar 
manifestă o adeziune, frecvent ostentativă sau, dimpotrivă, sunt 
sceptici - în cel mai bun caz, malițioși, dispuși să întrerupă mesajul, 
să-l bruieze sau să-l ridiculizeze. 

Jurnaliștii prezenţi la lucrări reprezintă la rândul lor o categorie 
specială de „public”, atent la mesaje pentru a le transmite. Și în cazul 
acestora intervin politica instituției, interesele și simpatiile sau 
antipatiile ei. 

Comunicarea politică foloseşte frecvent forme înrudite cu acelea 
specifice comunicării mediatice. Vorbitorii cu personalitate folosesc 
jocurile de cuvinte, citatele, aluziile, reducerea la absurd, insinuările, 
falsa naivitate, falsa bunăvoință, ironia, referința culturală, exhibarea 
cunoştinţelor (uneori iară legătură cu subiectul). 

Unele afirmaţii generează polemici aprinse în care se antrenează 
mai mulți vorbitori, care îşi argumentează afirmațiile și le contestă pe 
ale adversarilor. Mass-media le fac cunoscute pe cele mai semnificative, 
transferând conflictele din spaţiul parlamentar în cel public, larg. 

Partidele aflate în opoziţie continuă acțiunile comunicaționale 
în afara campaniilor, prin materiale publicitare care le promovează 
interesele. 

Exerciţii: 

Analizați modalitățile în care sunt construite mesajele în 
următoarele materiale difuzate de un partid politic. 

Identificați formațiunea. 
Construiți un material similar, pentru formațiunea pe care o preferați. 

Vino la noi şi implică-te! 

Lipsa de implicare a generaţiei tinere în evoluţia societății 
românești poate naște monștri de tipul partidului unic, condus de 
personalităţi cu iz de bunicuţă, aromă de bomboanele, având corupția 
ca doctrină de partid. 

Vizitează-ne pe web la: ... 

DECLARAȚIE 

Eu, X, membru al Partidului X. 

Pledez pentru viitor! 

Pledez pentru capacitatea noastră de a privi lucrurile așa cum 
sunt! 


Pledez pentru curajul nostru de a ne schimba, atunci când realitatea se 
schimbă! 

Fie că recunoaștem sau nu, Partidul X s-a manifestat prea mult 
timp ca un partid al momentului Vremurile se schimbă și oamenii 
așteaptă ca noi să devenim un partid capabil să schimbe vremurile în 
folosul lor. 

Vrem să fim puternici și uniţi. Atunci, trebuie să avem curajul de a 
accepta ceea ce ne cere realitatea: trebuie să construim, iar nu să 
distrugem, trebuie să adunăm, iar nu să risipim. 

Să avem înţelepciunea de a lua cele mai bune decizii și să nu ne 
lăsăm prizonieri ai trecutului 

Vrem să construim împreună un partid realist, care să aibă un 
cuvânt de spus în politica românească. Pentru a ajunge aici trebuie să 
acceptăm dialogul ca valoare fundamentală și responsabilitatea ca 
valoare obligatorie. 

Trebuie, mai ales, să vedem ce e greșit în Partidul X: 

E greșit că deciziile se dictează de la centru, deși rolul filialelor 
locale ar trebui să fie covârșitor; 

E greșit că ne lovim între noi, când adversarii sunt, de fapt, alții 

Pledez pentru viitor, pentru puterea și înțelepciunea noastră de 
a-l construi. 

Partidul X trebuie să dovedească, mai mult decât până acum, că 
este capabil și de dialog, și de acţiune politică, și de eficienţă, și de 
unitate. De aceea, trebuie să ne regăsim încrederea unii în ceilalți. 

Dacă dezbinarea este cel mai mare pericol, să facem atunci toate 
eforturile posibile pentru a rămâne uniţi. Avem nevoie unii de ceilalți! 

Ca să putem merge mai departe, trebuie să hotărâm acum: unde 
vrem să ajungem, ce așteptăm unii de la alţii, de ce am greșit și unde. 

Pentru Partidul X trebuie să înceapă o etapă nouă. Proiectul meu 
politic contează pe toți membrii Partidului X pentru a deveni realitate. 
Am încredere în fiecare dintre dumneavoastră. Fiecare membru al 
Partidului X 
poate avea încredere în mine, că voi fi garantul respectării Statutului. 

Când am crezut că un partid poate reuși doar prin puterea unui 
singur om, ne-am înșelat. Trebuie să învăţăm din această greșeală. 

Vreau ca puterea Partidului X să vină din puterea fiecăruia dintre 


noi. 

Să ne dovedim această putere construind împreună cu toți 
cetățenii: 

ROMÂNIA PUTERNICĂ, ROMÂNIA SOCIAL-DEMOCRATICĂ! 

63 


Bibliografie obligatorie 

Andrei Stoiciu, Comunicarea politică, Cum se vând idei și oameni. 
Editura Humanitas-Libra, Bucureşti, 2000. 

Gheorghe Schwartz, Politica și presa, Editura Institutul 
European. 
lași, 2001. 

64 


2. PUBLICITATEA 
Concepte - cheie 

— Publicitatea 

— Campania publicitară 


2. PUBLICITATEA 

2.1. Definiţii 

Conform Dicționarului explicativ al limbii române, prin 
publicitate se înțelege, faptul de a face cunoscut un lucru publicului, 
difuzarea de informaţii în public”, dar, datorită reclamelor comerciale. 
„A face publicitate” a început, pentru majoritatea oamenilor, să 
comporte ideea de convingere, de dobândire a unei adeziuni, de 
stimulare a unui interes puternic, implicând un avantaj în legătură cu 
obiectul promovat. 

Există, în literatura străină de specialitate, și definiţii care conțin 
această idee în mod explicit: 

„Publicitatea este o formă de comunicare de tip persuasiv, 
având rolul de a modifica atitudinea receptorilor în sensul achiziţiei 
unui produs sau serviciu anume, ale cărui calități anunţate sunt reale”. 

sau 

„Publicitatea desemnează orice tip de comunicare prin 
intermediul căruia sunt promise destinatarilor beneficii reale legate de 
un produs / serviciu cumpărat” (apud. Mihaela Nicolae, Dan Petre. 
Publicitate, Bucureşti, 2001, p. 10). 


În limba română, pentru ambele sensuri: publicitate = informare 
şi publicitate = convingere există un singur termen, deși este vorba 
despre fenomene diferenţiate, în limba engleză, pentru primul sens 
(informare despre...) se foloseşte termenul adversiting, iar pentru cel 
de al doilea (reclamă), termenul publicity. 

Specialiștii fac o distincţie între publicitate, care este știința 
realizării și difuzării reclamelor, şi reclamă, care este un produs al 
activității de publicitate. 

Domeniul publicității s-a dezvoltat împrumutând componente 
ale sociologiei (îndeosebi ale sociologiei opiniei publice), psihologiei, 
antropologiei, ale teoriei comunicării și marketingului. 

Forme rudimentare de publicitate au existat în toate societăţile, 
dar adevărata activitate de producere și difuzare a publicităţii, 
evoluând în cadrul comunicării publice și configurată ca sector 
economic s-a dezvoltat, în legătură şi cu extensia mass-media, mai ales 
din anii '70 ai secolului XX. În a doua jumătate a acestui secol s-au 
impus agențiile specializate, au apărut reglementări juridice privind 
domeniul, iar publicitatea a început să facă obiect de studiu la nivel 
universitar. 

Din punct de vedere juridic, publicitatea este definită ca 
„folosirea publică a unei creaţii / comunicări în avantajul, spre profitul 
unui comerciant, în vederea promovării produselor comerciale”. 

Publicitatea face obiect de reglementări în dreptul comercial 
(relația dintre o agenţie de publicitate și instituția care difuzează 
reclamele) și dreptul administrativ (protecția consumatorului, dreptul 
concurenței). 

Din punctul de vedere al instituţiilor interesate / implicate în 
domeniul publicităţii, au fost identificate următoarele: 

1. Clientul care comandă o campanie publicitară sau un produs; 

2. Agenţia de publicitate, care creează produse publicitare și 
organizează campania; 

3. Instituțiile mass-media, care difuzează  reclamele/ 
publicitatea; 

4. Organizațiile / instituţiile care colaborează pentru realizarea 
publicităţii (institute de cercetare, servicii de marketing, tipografii, 
studiouri); 


5. Asociaţii profesionale în domeniul publicităţii, care au rolul 
de a controla / reglementa activitatea. 

Publicitatea este o formă de comunicare publică având 
următoarele funcţii: 

— Economică; 

— Socială; 

— Politică; 

— Persuasivă; 

— Culturală. 

2.2. Caracteristici în cazul publicităţii, care vizează adeziunea, 
comunicarea este pragmatică, persuasivă şi incitativă. 

O particularitate a publicităţii este faptul că presupune anumite 
condiții de decodare a mesajelor. Ea are în vedere o identificare şi o 
proiecţie, adică o reprezentare. 

Publicitatea este deci o comunicare de masă mediatizată fără 
posibilitate defeed-back (retroacţiune) directă. Emiţătorul nu poate fi 
sigur de atitudinea publicului ca reacție la mesajul său, dar poate 
urmări, în timp, efectele obținute. 

Funcția publicității este aceea de a capta dorinţa potențială şi a 
o canaliza spre o satisfacție conformă cu interesele producătorului. Ea 
acționează prin aducerea obiectului în câmpul perceptiv al publicului, 
într-o manieră care să-l facă interesant, atrăgător, sugerând utilitatea 
sau avantajul. 

Obiectul apare astfel în conștiința publică asociat cu o anumită 
imagine. 

Pentru ca mesajul publicitar să-și atingă scopul, el trebuie să 
creeze un impact perceptual și emoțional. Nu ajunge ca el să atragă 
atenția, trebuie să creeze o impresie puternică și să implice 
destinatarul  (stimulându-i curiozitatea, amuzând,  contrariind, 
introducând ceva neașteptat). Discursul publicitar, ca și cel politic 
uneori, operează cu „poante”, metafore, simboluri, accentuându-și 
efectele prin repetare. 

Folosirea noilor tehnologii face ca presiunea publicităţii asupra 
maselor să fie din ce în ce mai mare. În unele țări se iau contramăsuri, 
îndeosebi pentru protecția copilului. De exemplu, în Danemarca există 
anumite reguli, iar în Quebec (Canada) publicitatea este interzisă pe 


canalele TV destinate copiilor. 

Comunicarea publicitară se realizează prin: 

1. - pregnanţă și vizibilitate. Difuzat prin ziare, reviste magazin, 
situri, programe radiofonice, cinematograf, TV, mesajul publicitar 
tinde să capteze atenţia prin formulare, prin construcţia lingvistică sau 
şi o imagine, în așa fel încât să fie indusă şi o componentă estetică; 

2. - motivare şi sensibilizare: mesajul trebuie să creeze la 
receptor un motiv sau un complex de motive pentru care acesta să 
adere la el; 

3. - caracterul creator: pentru a impresiona durabil, mesajul 
trebuie să stabilească relaţii inedite / insolite între obiecte, să conțină 
eventual răsturnări de sens, să recurgă la fantastic sau paradox, să fie 
memorabil. 

Practica în activitatea publicitară a determinat configurarea 
anumitor reguli de a căror respectare depinde reușita comunicării: 

1. Identificarea publicului-țintă şi cunoașterea intereselor, 
reacţiilor şi sensibilitățile acestuia; 

2. Armonizarea formelor de comunicare verbale şi non-verbale, 
pentru construirea unui mesaj coerent şi percutant; 

3. Construirea unui mesaj uşor inteligibil, atractiv, care să 
evidenţieze clar produsul / serviciul; 

4. Evitarea prejudicierii imaginii producătorilor / prestatorilor 
de servicii concurente. 

Creația publicitară ţine seama de psihologia publicului și 
foloseşte mijloace diverse ce configurează o veritabilă artă. 

Când se inițiază un proces de creaţie publicitară, comanditarul 
şi producătorul de publicitate stabilesc obiectivul mesajului: 
expresivitate, stil, caracter pe care se pune accentul. Urmează 
elaborarea unui mesaj care conţine o promisiune şi o dovadă. 

Publicitatea promovează marca (ex. Coca-Cola, Danone) - ideea 
de tradiţie, calitate sau lider, ideea de produs superior altora. Reacţia 
cumpărătorului este un semn al implicării publicului în mesaj. Faptul 
că publicitatea amuză, emoţionează, incită face să crească impactul. 

Cercetările asupra publicității s-au focalizat asupra dimensiunii 
cognitive a mesajului publicitar: se așteaptă de la consumator să 
extragă din acesta numai caracteristicile mărcii, ceea ce produce sau 


nu interesul pentru oferta ei. Emoţiile colaterale provocate de 
discursul publicitar au rolul de a distrage de la esența mesajului, 
pentru a facilita persuasiunea și a evita reacţiile critice. Dar nu latura 
cognitivă, ci latura persuasivă concentrează interesul producătorului 
de mesaj publicitar. 

Factorii afectivi legaţi de forma mesajului publicitar contează 
mai mult în două situaţii: 

— Când produsul este utilitar și implicaţia pentru consumator 
foarte slabă (ex. bureţi de baie). Publicul nu este interesat de explicaţia 
logică a recomandării de a-l folosi, dar reacționează ta, de exemplu, 
umorul reclamei; 

— Când produsul are o funcție simbolică, iar implicarea 
consumatorului este puternică (de exemplu pentru parfumuri). În 
acest caz, emoția resimţită şi adeziunea la publicitate sunt semnul unei 
identități a valorii şi al sensibilităţii consumatorului pentru produs 
(Jean-Noël Kapeferer, Les chemins de la persuasion publicitaire, în 
volumul la communication. Etat des savoirs, Auxerre, 1998). 

Publicitatea mizează pe imprimarea mărcii / produsului, în 
memoria potențialului cumpărător. Dar nu ajunge ca acestea să fie 
cunoscute și privite cu simpatie. Publicitatea are rolul de a conferi 
mărcii / produsului atribute și conținut diferențiator. De aceea 
reclamele accentuează ideea că produsul este nou sau are o nouă 
variantă, ori este special, diferit de cel obișnuit, altfel decât cele 
asemănătoare. Publicitatea este un domeniu în care a fost 
experimentată eficiența mesajelor subliminale, cunoscută și marelui 
public, datorită unor lucrări care l-au familiarizat cu problematica 
acestui tip de comunicare (jurnalistul francez Vance Parkard. 
Persuasiunea clandestină - prima ediţie în 1958). Din 1980, în revistele 
ştiinţifice, au fost prezentate noi experiențe asupra mesajelor 
subliminale. Aceste experiențe au dovedit că prin transmiterea cu 
viteză subliminală, repetitiv, a anumitor imagini, se creează o 
predispoziție, dar nu se influențează în mod decisiv o opţiune. 

În volumul Comunicarea mediatică (laşi, 1998), Guy Lochard şi 
Henri Boyer arată că în orice comunicare de presă - şi cu atât mai mult 
în discursul publicitar - este esenţial acordul cu ţinta. Emiţătorul 
trebuie să anticipeze receptarea şi să aibă permanent în vedere că în 


comunicarea mediatică trebuie să se stabilească o complicitate cu 
publicul, în acest scop el trebuie să cunoască natura imaginarului 
colectiv. 

Mass-media şi mai ales televiziunea (dat fiind că forța imaginii 
contribuie la promovarea clişeului) produc stereotipuri care, captând 
adeziunea unui mare număr de oameni, se instalează în imaginarul 
comunității. Practic ele construiesc acest imaginar, impunând teme, 
reprezentări, modelând predilecții. 

Construcția mesajului publicitar, determinată de scopul vizat şi 
de imaginarul colectiv, comportă mai multe tipuri: 

2.3. Tipuri de mesaj publicitar a. Din punctul de vedere al 
stilului de realizare, mesajul publicitar poate fi: 

Mesajul-șoc. Acesta este construit pe elementul-surpriză, 
folosind formule verbale și/sau imagini, care mizează pe insolit, inedit, 
pe asocierea neașteptată. De exemplu, un clip publicitar pentru 
aparatul de ras Gilette începe cu un şoc sonor și vizual: un avion 
supersonic de luptă țâșneşte spre privitor cu zgomot asurzitor. Cu 
mare viteză, imaginea se descompune, iar pilotul, adus la ținuta pentru 
duş, ţine în mână aparatul de bărbierit. Evident, asociaţia avion-aparat 
de ras este neobişnuită. 

Mesajul narativ. Acesta este elaborat ca o scurtă povestire în 
care un personaj relatează descoperirea produsului și prezintă 
dezavantajul de a nu-l fi cunoscut, în raport cu avantajul de a-l folosi. 
Exemplu: „Înainte de a descoperi produsul x aveam cutare probleme. 
Dar de când folosesc produsul x nu mai am nicio grijă pentru că...” 

Mesajul liric, poetizant. Ca o alternativă la mesajul şocant, unii 
producători realizează reclame politizante, cu imagini feerice și muzică 
adecvată. De exemplu, parfumurile Coty, Chanson d'eau. 

Chanson d'air ş.a. sunt promovate prin clipuri care folosesc filmarea în 
ralenti, culorile pastelate, imaginile din natură, însorite şi calme, 
sugerând o atmosferă de reverie fericită, idilică. 

Mesajul echivoc, insinuant, aluziv. Pentru a capta interesul 
publicului, realizatorii de mesaje publicitare au diversificat comu 
nicarea, altfel existând riscul ca publicul să nu mai reacționeze. Unele 
reclame conțin un element echivoc, cu o aluzie la sexualitate (atracția 
fizică instantanee și irepresibilă provocată de folosirea unui deodorant 


sau a unui parfum sau chiar de mirosul unui detergent). 

Mesajul cu conţinut civic, în căutarea diversităţii și pentru a 
convinge publicul, unii producători de publicitate au recurs şi la 
sentimentul civic. Unele programe publicitare invită cumpărătorii să 
contribuie la înzestrarea cu echipamente moderne a unor şcoli, prin 
cumpărarea anumitor produse (pampers, dulciuri ş.a.). 

Mesajul idilizant. Multe mesaje (pentru detergenţi, iaurturi, 
margarina ș.a.) sunt construite pe ideea fericirii domestice procurate 

de consumul produsului. De obicei acestea sunt formule 
narative, care aduc „în scenă” familia prosperă și veselă, a cărei 
bunăstare provine parcă de la obiectul reclamei. 

Formula „magică”. Pentru a încânta, a atrage şi a reține, 
producătorii de publicitate exploatează şi ideea efectelor magice ale 
unui produs (cafea, detergent) prin ale cărui puteri au loc miracole. 
Totul devine ușor, realitatea pare a se conforma dorințelor. O casă se 
poate decora prin simpla desenare dacă se consumă cafeaua x, un gel 
de duş o poate transporta pe cea care îl folosește în insulele exotice. 

Formula onirică. Imaginaţia creatorilor de publicitate a valorizat 
şi elementul / atmosfera onirică, de vis, de basm feeric sau insolit. 
Banalele aparate casnice Whirpool (maşini de spălat şi frigidere) sunt 
recomandate de zâne sau vrăjitoare bune într-o ambianţă fantastică, 
poetizantă. 

Formula imorală, încercând să fie cât mai puţin convențţionali, 
pentru că mesajele sunt, din punct de vedere tipologic, totuși limitate 
ca scenarii, producătorii au ajuns în ultima vreme la îndemnuri care 
contrazic regulile moralei comune. O reclamă pentru un deodorant a 
fost construită pe ideea că, datorită produsului, o femeie poate evada 
din închisoare, deşi este de presupus că nu era vorba despre un 
deodorant special pentru deţinute. Reclama privea favorabil 
infracțiunea. Alte reclame (pentru ciocolată, tampoane igienice) au ca 
mesaj: „produsul e atât de irezistibil, încât ai face orice pentru el: 
inclusiv să furi (sau să confiști abuziv)”, în aceste reclame chiar 
funcționari vamali, presupus incoruptibili, cedau tentaţiei. Unele 
mesaje au ambiția de a mobiliza vanitatea consumatorului, cu 
îndemnuri de tipul „Fii isteț' sau „Fii şmecher”. Deși ele prejudiciază 
educaţia spiritului public (spre deosebire de reclamele „civice”), 


asemenea mesaje publicitare nu au făcut încă obiect de reflecţie pentru 
Consiliul Naţional al Audiovizualului. 

b. Din punctul de vedere al situării accentului, mesajele 
publicitare se încadrează într-o altă tipologie: 

Accentul pe produs. Mesajul insistă asupra calităţilor speciale ale 
produsului, unic, superior tuturor celorlalte, miraculos, generator de 
satisfacție ş.a.m.d. 

Accentul pe producător, în asemenea cazuri se accentuează ideea 
tradiţiei, a experienţei producătorului, a notorietății sale. 

Accentul pe noutate. Când se promovează o variantă 
îmbunătăţită (sau pretins îmbunătăţită) și cu preț mai mare, reclama 
subliniază caracterul de noutate, care presupune și calități superioare 
față de produsele mai vechi („Noul Omo”, „Noul Ariel”), adăugându-se 
faptul că el conţine ceva în plus, deși publicul nu știe ce este acel 
„Ceva” folosit de comunicarea publicitară (audio) - vizuală care pare a 
fi garanția efectelor miraculoase. 

Accentul pe preţ. Ideea de economie convinge publicul, deși 
aceasta este mai mult iluzorie. Unele reclame (detergentul „Rex”) 
mizează pe prețul 
„Mic”, sugerând că el nu afectează calitatea Altele propun o cantitate cu 
anumite procente mai mare, la același preț sau subliniază caracterul 
economic al produsului din care nu se iroseşte nimic. 

c. Din punctul de vedere al reprezentărilor, imaginile se înseriază 
în câteva tipologii: 

— Universul natural, idilic, de obicei campestru sau montan 
(parfumuri, ciocolata Milka, unele mărci de bere); 

— Universul domestic, spaţiul familial (detergenți, bere, iaurturi, 
sucuri de fructe, deodorante, cafea); 

— Spaţii publice: lifturi, străzi, baruri, gări (deodorante, 
parfumuri, băuturi diverse); 

— Underground, spaţii marginale, sordide (deodorante); 

— Spaţii ale oniricului, cosmice, fanteziste, bizare (produsele 
Whirpool). 

d. Din punctul de vedere al mesajului verbal, s-au configurat mai 
multe tipuri de publicitate: 

— Discursul narativ prezentat de un personaj; 


— Dialogul care evidenţiază calitățile/efectele produsului; 

— Comentariul din off, cu corespondent muzical. 

e. Din punctul de vedere al tematicii și structurii, reclamele au 
fost grupate tipologic (vezi Olga Bălănescu, Tehnici discursive 
publicistice și publicitare, Bucureşti, 2002, p. 143 - 144): 

1) reclame de informare, fără argumentare și comentarii; 

2) reclame „argumentative”, care motivează alegerea produsului, 
cu argumente; 

3) reclame „psihologice”, care sugerează că produsul asigură o 
stare de spirit pozitivă; 

4) reclame repetitive, care imprimă, prin repetare, în memoria 
cumpărătorului marca / produsul; 

5) reclame imperative, care somează pur și simplu receptorul să 
cumpere, să aleagă, să folosească un produs; 

6) reclame simbolizante, utilizând repetarea, dar asociind 
mesajul cu o reprezentare simbolică. 

Pentru a deveni memorabile (și unele chiar devin referinţe în 
comunicarea cotidiană interpersonală), mesajele publicitare se 
construiesc pe jocuri de cuvinte sau formule cu rol de laitmotiv ori 
sunt versificate: „Tuborg: Tu deschizi, Tu bei, Tu câştigi”, „Cafeaua 
Jacobs dă savoare/ Oricărui răsărit de soare” ș.a... 

Concurența acerbă între produse şi între agenţiile de publicitate 
îi obligă pe producători să caute noi soluții, pentru a se singulariza, 
pentru a-și afirma ingeniozitatea, pentru a capta şi convinge publicul. 

2.4. Actorii creaţiei de publicitate sunt: 

— Redactorul (copy-writer). Acest profesionist trebuie să 
găsească o idee ingenioasă nouă, originală, și cuvintele care să exprime 
această idee. El creează textul de bază; 

— Directorul artistic are misiunea de a găsi soluții pentru 
vizualizarea acestor idei; 

— Producătorul TV ajută la configurarea concepţiei pentru 
realizarea filmului publicitar; 

— Producătorul radio are aceeaşi misiune în realizarea unui 
mesaj radiofonic; 

— Cumpărătorul de artă este un mediator între realizator şi 
fotografi, desenatori, regizori, persoane care participă la realizarea 


mesajului vizual, căci publicitatea este produsul muncii în echipă. 

Departe de a fi un fenomen „frivol', comunicarea publicitară 
cere profesionalism căci, scrie Angela Goddart în Limbajul publicităţii 
(lași, 2002), „Chiar dacă reclamele au un caracter efemer, efectele lor 
sunt de durată și cumulatorii”, iar produsele publicitare „reprezintă 
forme de discurs care contribuie semnificativ la modul în care ne 
construim 

Identitatea, în același timp, pentru ca reclamele să funcționeze, 
ele trebuie să folosească resursele comune ale limbajului în moduri 
care ne pot influenţa deciziile şi pot avea o semnificație aparte pentru 
noi”. 

Exerciţii 

1. Observaţii şi analizați construcția mesajului publicitar într-o 
reclamă tipărită într-un cotidian, într-o reclamă difuzată la radio şi o 
reclamă difuzată prin televiziune. Comentaţi mijloacele de realizare, 
conținutul mesajului și efectele. 

2. Alegeţi un produs cunoscut de pe piaţă, încercaţi să construiți 
un text publicitar pentru forma tipărită şi un scenariu pentru un clip 
video. 

2.5. Campania publicitară 

Pentru promovarea unui produs sau a unui serviciu, 
profesioniștii din sfera publicității organizează campanii publicitare. 
Campania publicitară este un complex de demersuri comunicaţionale 
care vizează informarea în legătură cu un produs / serviciu, pentru a-l 
promova în faţa publicului. 

Condiţiile ce trebuie îndeplinite pentru succesul unei asemenea 
campanii sunt: 

1. realizarea unui slogan convingător și uşor de reținut; 

2. utilizarea mesajelor scurte, clare, bazate pe repetiţie; 

3. asocierea unui simbol atractiv pentru public; 

4. cunoaşterea mentalităţii publicului-țintă; 

5. difuzarea concertată a produselor publicitare (tipărite, 
audiovizuale, obiecte promoţionale). 

Bibliografie obligatorie 

Angela Goddart, Limbajul publicității, Editura Polirom, laşi, 
2002. 


Mihaela Nicola, Dan Petre, Publicitate, SNSPA, Bucureşti, 2001. 

Vasile Sebastiân, Dâncu, Comunicarea simbolică. Arhitectura 
discursului publicitar, Editura Dacia, Cluj-Napoca, 1999. 

Guy Lochard, Henri Boyer, Comunicarea mediatică, Institutul 
European, lași, 1998, p. 43 - 52. 

Dosarul de presă 

3. RELAȚIILE PUBLICE 

3.1. Definiţii, caracteristici 

Complexul formelor de comunicare desemnat prin noțiunea de 
relaţii publice s-a configurat şi evoluat în cadrul societăţilor 
democratice, în secolul XX, deși rudimente au existat și înainte, în alte 
societăți. Țara în care s-au cristalizat concepțiile privind relaţiile 
publice şi modalităţile de funcționare, principiile şi strategiile lor, a 
fost S.U.A., unde au fost formulate definițiile pentru terminologia de 
bază, au fost publicate principalele lucrări teoretice și studii de caz şi 
s-au format numeroși specialişti-practicieni (Cristina Coman, Relaţiile 
publice. Principii și strategii, laşi, 2001). 

Una dintre cele mai ample definiţii, care sintetizează peste 470 
de încercări cunoscute, datorată lui R.F. Harlow, a fost elaborată în 
1976. Definiția aceasta fiind complicată, vom considera că relațiile 
publice reprezintă un complex de activități comunicaţionale în cadrul 
managementului unei instituţii, prin care se stabilesc și se menţin 
relații reciproc avantajoase între aceasta, sau un organism/organizație 


şi diferitele categorii de public de care depinde succesul ei. 

Domeniul de activitate al relaţiilor publice s-a dezvoltat 
considerabil după cel de al doilea război mondial, 9 dată cu ceea ce se 
numește „societatea de consum” și cu evoluția democrațiilor 
contemporane. Diversificarea instituţiilor, întreprinderilor, 
structurilor politice şi administrative a avut ca urmare creșterea 
cererii de profesioniști în comunicare. Pe de altă parte, extensia 
activităților circumscrise a fost şi este influențată de explozia noilor 
tehnologii ale 

Informării şi comunicării, precum și de progresele înregistrate 
în alte domenii, precum publicitatea și marketingul. 

Relaţiile publice reprezintă un sector comunicaţional care 
include mai multe tipuri de activităţi (Cristina Coman, op. cit, p. 15): 

1) elaborarea și editarea de mesaje: comunicate, știri de presă 
(scrisă şi  audio-vizuală), corespondenţă, anunţuri, discursuri, 
informaţii, rapoarte de activitate; 

2) relaţiile cu presa: contactarea oamenilor de presă, difuzarea 
către presă a unor materiale care să fie publicate / transmise, 
informarea oamenilor de presă, medierea legăturii acestora cu liderii 
sau profesioniștii din organizaţia / instituția respectivă; 

3) cercetarea privind publicul și opinia publică, climatul social, 
economic și/sau politic, atitudinea grupurilor de interese; 

4) managementul: planificarea şi programarea activităţilor, 
organizarea de acțiuni comunicaționale; 

5) consilierea: specialiștii RP recomandă conducătorilor de 
organizaţii / întreprinderi, oamenilor politici ş.a., reacția în fața 
tendințelor opiniei publice / publicului (comportament, mesaje 
adecvate ș.a.); 

6) organizarea de evenimente: conferințe de presă, inaugurări, 
lansări de programe, campanii de strângere de fonduri sau de 
promovare; 

7) discursurile: specialiștii RP se prezintă în fața diverselor 
categorii de public sau îi pregătesc pe lideri pentru apariţiile în public 
(identificarea acestuia, atitudine adoptată, conținutul și stilul 
mesajului); 

8) realizarea unor produse, utilizând tehnici audio-vizuale și de 


scriere: produse tipografice, fotografice, audio, design, multimedia; 

9) formarea  comunicatorilor: specialiștii RP  instruiesc 
personalul 
(de conducere sau executant) pentru a putea comunica în public, 
pentru stabilirea și întreținerea legăturilor cu reprezentanții presei şi 
comunității, cu autorităţile, cercurile politice sau de afaceri, vizitatorii. 

Specialiştii în RP îndeplinesc diferite roluri care presupun 
diverse competențe și abilități: 

l) tehnicianul în comunicare: trebuie să poată concepe, redacta 
şi edita mesaje, să realizeze producții audio-vizuale, să creeze sigle, 
embleme, grafice, conform cererii şi deciziilor clienţilor; 

2) managerul comunicării planifică şi conduce un program de 
relații publice, asigură consilierea celor care conduc instituții, 
întreprinderi sau organizații, stabileşte o politică de comunicare în 
acord cu interesele acesteia; este un expert care studiază și defineşte 
problemele specifice în RP, dezvoltă programe, facilitează comunicarea 
între organizator și public (Cristina Coman, op. cit.). 

Din punctul de vedere al efectelor obținute, RP au următoarele 
funcţii: 

1) reprezintă un „garant al democraţiei”, în măsura în care 
difuzează informații, asigură transparenţa, dezamorsează conflictele: 
„relaţiile publice ajută societatea complexă și pluralistă în funcționarea 
eficientă, stimulând înţelegerea între grupuri și instituţii” (Ibidem, p. 
18); 

2) creează o atmosferă de cooperare şi toleranță, dezvoltă un 
climat destins, favorizează comunicarea şi armonizarea în cadrul 
societăţii; 

3) reprezintă un „instrument de persuasiune”, influenţează în 
sens pozitiv opinia publică. 

Elementele cu care operează relaţiile publice sunt: 

1) deliberarea. Activităţile RP sunt produsul unei analize și al 
unei alegeri de mijloace pentru a se câștiga și menţine încrederea şi 
interesul publicului; 

2) planificarea - este un complex de activități organizate 
conform unor planuri ce urmăresc scopuri clare; 

3) performanţa - RP mizează pe rezultatele obținute prin 


eficiență, ceea ce implică puterea de a fi performante; 

4) comunicarea bilaterală - RP funcționează e schimb de mesaje 
ce urmăreşte | |nfeed-back imediat; 

5) interesul public - scopul RP este acela de a stimula interesul 
public și de a răspunde permanent acestuia; 

6) dimensiunea managerială (Ibidem, p. 21). 

Activităţile de RP sunt desfăşurate / practicate de următoarele 
tipuri de organizaţii: 

l) Agenţia de RP este o firmă independentă care, lucrând cu 
contracte, prestează servicii de RP la comanda instituțiilor, 
organizațiilor sau întreprinderilor. 

2)  Corporaţiile - în cadrul marilor grupuri economice 
funcționează departamente de RP care se ocupă de publicul specific, de 
relațiile cu salariaţii, realizarea publicațiilor, a siturilor web, de relațiile 
cu presa, cu comunitățile, de informare și lobby. 

3) Structurile guvernamentale - există departamente de RP în 
cadrul ministerelor și administrațiilor locale - având rolul de a difuza 
informaţiile privitoare la activitatea acestora. 

4) Organizațiile non-profit - orice organizație cu profil social, 
religios, artistic ş.a. menţine relaţii cu presa, structurile administrative, 
donatorii, publicul specific, ceea ce presupune activități RP. 

5) Consultanţi independenţi - aceştia sunt specialişti angajaţi 
sau colaboratori care prestează servicii pe un anumit termen. 

În domeniul relaţiilor publice se disting alte categorii de public 
decât în domeniul mass-media: 

1) public receptiv la toate problemele - interesat de toate 
dezbaterile; 

2) public apatic - inactiv, indiferent; 

3) publicul unei singure probleme - interesat de un număr 
limitat de teme pentru care are o motivaţie; 


4) publicul „problemelor fierbinţi” - care devine activ temporar, 
ca urmare a acţiunii mass-media. 

Publicul unei organizaţii / întreprinderi este format din: 

1) mass-media locale, naţionale, specializate sau generaliste; 

2) angajaţii sau membrii și colaboratorii; 

3) comunitatea (locală sau națională; cetățeni, biserică, poliţie, 
cercuri de afaceri, educatori, lideri etnici ș.a.); 

4) instituţiile guvernamentale; 

5) investitorii (reali sau potenţiali); 

6) consumatorii / beneficiarii. 

Se consideră că un specialist în RP trebuie să știe următoarele 
lucruri despre categoriile de public ale organizaţiei pentru care 
lucrează: 

l) Cât de mare este capacitatea fiecărei categorii de public de a 
influența organizaţia şi bunul ei mers; 

2) Ce interese urmăreşte publicul în raport cu organizaţia; 

3) Ce valori comune cu ale organizaţiei are publicul. 

4) Care sunt liderii de opinie și factorii care influențează 
deciziile publicului; 

5) Care este profilul socio-demografic al publicului; 

6) Ce opinii are publicul în legătură cu organizația. 

3.2. Principiile care conduc activitatea de RP 

Prezentate pe larg de Cristina Coman (lași, 2001), aceste 
principii pot fi rezumate astfel: 

1. RP reprezintă un mijloc prin care publicul transmite 
instituțiilor / organizațiilor interesele şi dorințele sale; 

2. RP contribuie la corelarea reciprocă a instituţiilor cu publicul 
în beneficiul ambilor parteneri; 

3. RP acţionează în mod corector, evitând tensiunile şi 
asigurând transparenţa, contribuind la dezvoltarea democraţiei; 

4. RP fac parte din sistemul de comunicare socială, contribuie la 
informarea indivizilor şi comunităţii; 

5. RP contribuie la dezvoltarea responsabilităţii sociale a unei 
organizații / instituţii; 

6. RP se ocupă numai de probleme reale, nu și de falsele 
probleme (ceea ce le deosebeşte de mass-media); 


7. RP trebuie să folosească metode științifice de cercetare a 
opiniei publice; 

8. RP comportă o componentă etică. 

Există coduri etice şi standarde profesionale care reglementează 
activitatea de RP - reproduse în volumul citat. 

Obiectivele unui specialist în RP sunt: 

l) să realizeze şi să menţină o bună imagine a organizaţiei 
pentru care lucrează; 

2) să câştige pentru organizaţie încrederea publicului; 

3) să capteze atenţia mass-media; 

4) să influențeze în sens pozitiv atitudinea publicului față de 
organizaţie; 

5) să transmită cât mai multe informații către public; 

6) să asigure o bună comunicare în interiorul organizaţiei. 

Pentru a fi performant, un specialist în RP trebuie să 
întrunească o serie de calități, parțial comune cu acelea ale unui bun 
comunicator din mass-media: 

1) sociabilitatea - să poată stabili uşor contacte umane, să fie 
agreabil, nici timid, nici arogant, să fie prevenitor şi cordial; 

2) tactul - să aibă simţul oportunității unui gest sau cuvânt, să 
menajeze susceptibilități, să stimuleze comunicarea; 

3) memoria; 

4) prezenţa de spirit, imaginaţia, intuiţia; 

5) gândire rapidă; 

6) capacitatea de a decide rapid; 

7) capacitatea de a alege mijloacele adecvate de acțiune; 

8) putere de analiză și simţul sintezei; 

9) capacitate organizatorică; 

10) aptitudinea de a se exprima clar, concis şi complet, de a 
formula un mesaj atractiv, corect, convingător; 

11) putere de muncă. 

3.3. Structurile instituţionale. Atribuţii 

Lumea contemporană se caracterizează prin apariţia de noi 
profesii, foarte dinamice și care presupun competenţe specifice, în 
viața instituţiilor şi în sfera socială au luat ființă și se dezvoltă puternic 
numeroase departamente și firme de relații publice, în care lucrează 


profesionişti cu formaţie universitară specială. 

Un departament de relații publice dintr-o instituție sau 
organizație trebuie să asigure o comunicare externă şi internă 
eficientă. Această comunicare are rolul de a promova și întreține o 
imagine favorabilă a  instituţieizorganizației în raport cu alte 
organizații instituţii și cu opinia publică. 

Departamentele de relații publice sunt subordonate fie direct 
conducerii instituției, fie altui departament din organigrama acesteia. 

Care sunt aceste departamente? Departamentul de marketing. 
Departamentul de publicitate, Departamentul de resurse umane. 

În cadrul unui departament există mai multe secţii, specializate 
după partenerul de relaţii: 

— Relaţiile cu presa; 

— Relaţiile cu investitorii; 

— Relaţiile cu consumatorii; 

— Relaţiile cu agenţiile guvernamentale; 

— Relaţiile cu comunitatea; 

— Relaţiile cu personalul angajat. 

(Vezi Cristina Coman, Relaţiile publice. Principii și strategii. 
lași, 2001, p. 62). 

Activitatea unui departament se desfășoară la două niveluri: de 
decizie şi de execuţie. 

La primul nivel, de conducere, șeful departamentului are 
următoarele atribuţii: 

— Concepe și planifică strategia programelor de relații publice, 
în funcţie de specificul instituțieizorganizaţiei; 

— Elaborează și urmăreşte cum se realizează politica de 
acțiune /comunicare; 

— Coordonează activitatea personalului subordonat. 

La nivelul execuţiei, profesioniștii au mai multe obligaţii cărora 
le corespund anumite competenţe: 

— Redactează şi răspund de editarea mesajelor (comunicate de 
presă, corespondență, declarații, informaţii punctuale, rapoarte de 
activitate, alocuţiuni etc.); 

— Asigură prin contacte directe (telefon, corespondenţă ș.a.), 
legăturile cu presa; 


— Asigură legătura cu publicul/consumatorii, investitorii, 
sponsorii. 

În afara departamentelor de relații publice din întreprinderi, 
instituții şi organizații, acest tip de activitate reprezintă obiectul unor 
firme specializate, private, care, pe baza unor contracte, prestează 
servicii pentru beneficiari. Gama serviciilor specifice oferite cuprinde: 

— Cercetarea categoriilor de public susceptibile a fi interesate 
de beneficiar (caracteristici, motivaţie, disponibilitate, rezerve ş.a.); 

— Proiectarea, realizarea şi evaluarea unor companii de relaţii 
publice, cu mijloacele cele mai adecvate scopului; 

— Elaborarea și difuzarea mesajelor scrise și audio-vizuale sau 
vizuale (broşuri, pliante, fluturaşi, afişe, materiale pentru presă, CD-uri, 
filme); 

— Conceperea mesajelor orale adresate de reprezentanții 
beneficiarului; 

— Organizarea relaţiilor cu mass-media; 

— Organizarea şi desfăşurarea unor evenimente 
comunicaționale 
(conferințe de presă, inaugurări, aniversări, mese rotunde ş.a.). 

Există situații în care firmele de relații publice sunt solicitate să 
se ocupe şi de comunicarea instituțională internă, suplinind funcțiile 
unui departament sau ale unei secții, în asemenea cazuri, firmele oferă 
consiliere managerilor, pentru a dezamorsa stări conflictuale sau 
pentru a crea raporturi normale în relația conducere-angajați, cu alte 
cuvinte pentru a se preveni sau a se soluţiona situațiile de criză. 

Criza este definită ca o „Situaţie tipică sau atipică, în dinamica 
unui sistem, caracterizată printr-o acumulare de dificultăţi și tensiuni 
care îi afectează funcţionarea normală prin blocaje sau tensiuni 
particulare”. 

Misiunea specialiştilor în relaţii cu publicul este, în asemenea 
cazuri, aceea de a asigura o bună comunicare de criză, ceea ce implică: 

— Evaluarea riscurilor; 

— Planificarea comunicării şi alegerea mijloacelor; 

— Elaborarea şi aplicarea unei strategii de răspuns; 

— Refacerea organizaţiei / instituţiei sau reîntoarcerea la 
normalitate. 


Gestionarea crizei presupune o activitate în echipă și 
cooperarea între agentul de relații publice şi reprezentanții intereselor 
instituției / 
organizației, constituiți în ceea ce se numeşte celulă de criză, cu 
responsabilităţi precise. 

În funcţie de diversitatea situaţiilor, diferiți specialişti au 
elaborat strategii ale comunicării de criză și de refacere a imaginii. 
Acestea comportă negarea sau minimalizarea crizei, elaborarea sau 
minimalizarea responsabilității pentru o situaţie nedorită, justificarea, 
reducerea impactului negativ, compensarea prin îndreptarea atenţiei 
în 

direcția favorizantă ş.a. Este recomandabil ca jurnaliștii să aibă 
şi ei în vedere strategiile adoptate de instituții și organizaţii. 

În asemenea situaţii, specialistul în relaţii publice are obligaţii 
de care depinde reușita demersului: 

— Să fie bine informat şi să înțeleagă cauzele, natura, 
conexiunile și consecințele imediate sau viitoare ale evenimentelor 
generatoare de criză; 

— Să cunoască toate măsurile luate de organizație pentru a 
atenua criza; 

— Să organizeze „celula de criză” cu logistica necesară şi 
resursele umane; 

— Să stocheze şi să analizeze permanent informaţia utilă, 
pentru a putea furniza răspunsuri la întrebările presei / publicului / 
beneficiarului; 

— Să informeze presa în amănunt, dând sentimentul că situația 
este sub control și sugerând transparenţa; 

— Să concilieze pe reprezentanții instituției / organizaţiei, 
întreprinderii pentru contactul direct cu presa 

—  Să-și corecteze afirmaţiile, dacă evoluţia situaţiei face 
necesar acest lucru. 

Situaţiile de criză sunt totuși excepționale. 

Activitatea de relații publice se desfăşoară și prin campanii de 
relaţii publice, aşadar printr-un complex de acțiuni bine planificate şi 
coordonate. 

Campania de relaţii publice a fost definită în diverse formule. 


Sintetizându-le, trebuie reținut că o asemenea campanie reprezintă un 
complex de demersuri comunicaţionale, desfășurat pe o durată limitată, 
având ca scop construirea sau întreţinerea unei imagini pozitive, din 
care decurg atitudini și relaţii favorabile instituţiei / 
Întreprinderii / organizaţiei care o iniţiază. 

O campanie de relații publice presupune: 

— Analiza „pieței”, a comportamentului și aşteptărilor 
publicului 
consumatorilor; 

— Conceperea unei strategii de comunicare, ținând seama de 
rezultatele analizei; 

— Planificarea; 

— Alegerea celor mai adecvate mijloace; 

— Redactarea / construcția și difuzarea mesajului; 

— Evaluarea rezultatelor. 

Pentru buna desfășurare a unei campanii de relaţii publice 
trebuie precizate scopurile, obiectivele și declaraţiile de principii. 

„Declaraţia de principii este un text scurt în care sunt 
prezentate valorile majore ale unei organizaţii, scopurile pe care le are, 
locul și responsabilitatea ei între celelalte organizaţii asemănătoare și în 
societate în general” (Cristina Coman, Relaţiile publice. Principii și 
strategii, laşi, 2001, p.74). 

O campanie de relaţii publice poate conține următoarele 
elemente: 

— Difuzarea informaţiei. Acest element este indispensabil şi 
reprezintă o sumă de modalități de informare a publicului, posibililor 
parteneri / sponsori, mass-media. Se poate realiza prin: 

4 elaborarea de materiale informative scrise şi audio-vizuale; 

— Conferinţe de presă; 

+ manifestări publice ale reprezentanţilor desemnaţi ai 
instituției / organizaţiei (conferințe, întâlniri, apariţii în mass-media); 

4 activitatea biroului de presă. 

— Organizarea de evenimente. Este tot o formă de diseminare a 
informaţiei şi, în același timp, o activitate promoţională, având 
avantajul unei mai mari vizibilități. Varietatea şi originalitatea acestora, 
având ca urmare un impact mai mare asupra destinatarului, depind de 


ingeniozitatea agenţilor de relații publice, dar există o tipologie 
consacrată: ceremonii care marchează aniversări, comemorări, 
inaugurări, gesturi simbolice, acțiuni caritabile, acordări de premii. 

Elementele sus-menţionate fac parte din schema unei campanii 
care cuprinde: 

1. Definirea problemei vizate; 

2. Analiza situaţiei economice sau psihosociale în care se 
dezvoltă campania; 

3. Stabilirea unui număr de obiective bine precizate; 

4. Identificarea publicului-țintă; 

5. Stabilirea unei strategii de acțiune; 

6. Fixarea unui calendar al acţiunilor; 

7. Stabilirea unui buget; 

8. Precizarea tacticilor; 

9. Evaluarea. 

Reuşita unei campanii depinde de profesionalismul cu care este 
concepută şi realizată, iar efectele ei se traduc în primul rând prin 
internalizarea mesajelor (acceptarea, reținerea acestora de către cei 
vizați și prin modificarea atitudinilor și comportamentului observabil 
în statistici, cu alte cuvinte prin răspunsul publicului / 
consumatorilor). 

3.4. Instrumente de informare și comunicare în relaţiile 
publice 

Acţiunile de difuzare a informaţiei în cadrul campaniilor de 
presă, în situaţiile de criză sau în activitatea curentă de relații publice 
utilizează câteva instrumente pentru elaborarea cărora trebuie 
stăpânite anumite tehnici şi valorificate anumite competenţe. 

3.4. l. Fișierele de presă în cadrul activităţii unui birou de presă 
ori a unui departament de relații cu publicul se folosesc fișierele de 
presă. 

Fișierul de presă reprezintă ansamblul documentelor necesare 
întreţinerii și dezvoltării relaţiilor cu presa în activitatea de relaţii 
publice. 

Scopul urmărit prin realizarea unor asemenea fișiere este 
înregistrarea reprezentanţilor instituțiilor mass-media vizați pentru 
difuzarea informaţiei (destinatarii comunicatelor, dosarelor de presă, 


invitaţilor la evenimente organizate). 

Fişierele au fost clasificate prin raportarea la destinatar 
(Cristina 
Coman, Relaţiile publice și mass-media, laşi, 2000, p.74 - 76): 

— Fişiere care inventariază instituţiile de presă; 

— Fişiere care repertoriază jurnaliştii; 

Fişierele care conțin informaţiile despre instituţii pot cuprinde 
agențiile de presă, marile ziare de informare generală, posturile de 
radio și televiziune şi, dacă este cazul, presa de specialitate; 

Fişierele care cuprind informaţiile despre jurnaliști pot fi 
organizate fie alfabetic, fie pe domenii (politic, economic, social, 
cultural) și pot / sau trebuie să includă şi pe reprezentanții presei și ai 
agențiilor de presă străine. 

În cazul fişierelor instituţiilor de presă, aceste repertoare 
înregistrează: 

— Numele instituţiei; 

— Adresa, telefonul, faxul, adresa electronică, adică tot ce este 
necesar pentru a putea fi contactată; 

—  Periodicitatea tirajului (pentru a i se putea evalua 
importanța); 

— Zona de distribuţie (din aceleași motive); 

— Caracteristicile psihosociale ale publicului-țintă; 

— Numele și adresele / telefoanele persoanelor responsabile 
(redactori-şefi, șefi de rubrică, corespondenți locali). 

În cazul fişierelor care inventariază jurnaliştii, se înregistrează 
toate datele care permit identificarea şi contactarea lor: 

— Numele, prenumele şi pseudonimul (dacă este cazul); 

— Adresa şi telefonul de serviciu /eventual și cele personale; 

— Funcţia în instituție și specializarea. 

În afara acestor informaţii indispensabile se pot stoca şi date 
suplimentare, utile pentru menţinerea unei relații de durată, 
personalizate 
(unele date personale, evidența prezenţei jurnalistului la evenimentele 
organizate de instituţie /organizaţie), schimbări de funcţie; acestea se 
pot folosi pentru a adresa, când este cazul, felicitări). 

Fişierele reprezintă veritabile baze de date, care trebuie 


actualizate destul de frecvent și care se folosesc fie în formă 
tradițională, pe hârtie, fie pe suport electronic, sau în ambele variante. 
Informaţia acumulată este foarte utilă în activitatea curentă și în 
situații de criză. 
La rândul lor, jurnaliştii își pot întocmi fişiere înregistrând 
persoanele de contact din structurile de RP cu care pot avea legături. 

3.4.2. Dosarul de presă 

Gestionarea informației utile în activitatea de relații publice face 
necesară întocmirea și folosirea unui al doilea instrument, dosarul de 
presă. 

Dosarul de presă este un ansamblu de materiale de informare 
destinate jurnaliştilor în vederea comunicării dintre o 
instituție/organizație și mass-media. 

Scopul realizării acestui instrument de informare-comunicare 
este difuzarea unor informații detaliate şi organizate. 

Au fost identificate (Cristina Coman, op. cit., 2000. p. 122 - 123) 
trei tipuri de dosare: 

— Dosarul - anexă la comunicatul de presă, oferind cu un prilej 
punctual informații suplimentare, informații - cadru. 

— Dosarul de presă de prezentare, cu rol de „carte de vizită”, 
care se foloseşte pentru semnalarea şi promovarea instituției / 
organizației și în afara unei campanii de presă. 

— Dosarul - eveniment, întocmit şi difuzat în legătură cu un 
eveniment creat de instituție / organizaţie. 

Un dosar de presă bine întocmit are următorul conţinut: 

— Sumarul, care permite orientarea; 

— Prezentarea, sub forma unui comunicat de presă de 
maximum două pagini în care se transmit sintetic informaţiile ce 
trebuie difuzate; 

— Documentele care ilustrează, susțin, argumentează ideea 
urmărită, redactate clar și organizate logic; 

— Materiale suplimentare, apărute în presă, statistici, grafice, 
fotografii. 

Întocmirea unui dosar de presă are în vedere faptul că trebuie 
difuzată informația esenţială pentru scopul urmărit, în timp scurt. Din 
acest motiv dosarul trebuie să se rezume la circa 10 - 12 pagini de text 


ușor de parcurs, cu evidenţierea elementelor-cheie și cu o redactare 
care să excludă ambiguităţile, pentru a se evita confuziile pe care 
ziariştii le-ar putea face parcurgând rapid materialele. 

Nu este suficient ca dosarul să fie corect realizat; el trebuie şi 
difuzat corect și eficient. 

Dacă dosarul nu este înmânat jurnalistului, cu ocazia unei 
conferințe de presă, și este trimis redacției, se recomandă ca el să fie 
expediat în același timp tuturor destinatarilor, nominalizându-Se 
persoana specializată în domeniul în care activează instituţia / 
Întreprinderea / organizaţia. Un dosar fără destinatar precizat riscă să 
rămână nedeschis în redacţie. 

Expedierea dosarului trebuie să fie astfel programată, încât el să 
fie primit la timp, în legătură cu obiectivul său. Dacă este legat de un 
eveniment, dosarul trebuie să parvină destinatarului înainte de acesta, 
dar nu cu foarte mult timp, pentru că riscă să fie uitat în favoarea 
evenimentelor imediate și nici prea târziu, pentru că nu se 
sincronizează cu evenimentul. 

3.5. Forme de comunicare în relaţiile publice 

3.5.1. Comunicatul de presă 

Cea mai utilizată formă de informare în activitatea de relații 
publice este comunicatul de presă. 

Comunicatul de presă este o formă de prezentare a unui mesaj 
adresat de o instituţie / organizaţie publicului său pentru a-l informa în 
legătură cu o situaţie importantă, pentru a da o explicaţie, pentru a 
justifica o acţiune și pentru a determina o atitudine de acceptare și / 
sau de adeziune. 

Comunicatul de presă vizează publicul direct sau indirect, prin 
mediatorul care este presa /jurnalistul. El poate fi prezentat oral, de 
un purtător de cuvânt, în cadrul unei conferințe de presă şi apoi 
transmis sub formă scrisă instituţiilor mass-media. 

Au fost identificate două categorii de comunicate: 

— De informare, care difuzează date cu privire la o situaţie sau 
un eveniment; 

— De tip persuasiv, care vizează să convingă, să inducă o 
atitudine favorabilă în cazul în care s-a formulat anterior o acuzaţie 
sau o contestare împotriva instituțieizorganizației emițătoare. 


După domeniul în care se activează emitentul, comunicatul 
poate fi: 
a) politic. Comunicatul politic poate fi emis de o formațiune, o 
organizaţie aflată la putere sau în opoziţie, în primul caz, comunicatul 
este oficial, reprezentând o autoritate nu numai politică, dar și 
administrativă; 

b) administrativ. Comunicatul administrativ este difuzat de o 
structură administrativă, în legătură cu responsabilitățile şi activitățile 
acesteia; 

c) civic. Un asemenea comunicat poate proveni de la o 
organizație civică și vizează probleme sociale ori de altă natură 
(ecologice ş.a.). 

Fiecare dintre aceste categorii de comunicate poate îmbrăca 
diferite forme: 

— Comunicatul-anunţ este folosit de autorități politice sau 
administrative ori de organizații pentru a aduce la cunoștința 
publicului fapte ce au sau pot avea consecințe asupra acestuia. 
Asemenea comunicate vizează să determine o acceptare sau o 
conformare, fie că au în vedere situaţii deja produse, fie că informează 
în legătură cu iminența unor situații ce urmează să apară în viitorul 
imediat; 

— Comunicatul statistic este emis de autorităţi sau organizaţii și 
organisme pentru a prezenta într-o formă sistematizată anume 
informaţii de interes pentru mass-media şi public; 

— Comunicatul de luare de poziţie exprimă punctul de vedere al 
emitentului față de o anumită situație. După atitudinea adoptată, el 
poate fi: 

— De contestare; 

— De acuzare; 

— De clarificare; 

— De rectificare; 

— Comunicatul-replică este răspunsul public dat de emitent 
față de un act sau o situaţie care îl prejudiciază. 

3.5.2. Conferinţa de presă 

Forma cea mai vizibilă de acțiune în domeniul relaţiilor publice 
este conferința de presă. Aceasta este o situație comunicațională creată 


de o instituţie, întreprindere sau organizaţie, legată de un eveniment 
important, în vederea întâlnirii cu reprezentanţii mass-media. În 
cadrul conferinței de presă se transmite un mesaj adresat acestora, iar 
reprezentanții mass-media pot pune întrebări persoanei /persoanelor 
prezente din partea instituțieizorganizațţiei. 

O conferință de presă poate fi organizată în cadrul unei 
campanii de promovare a instituţieizorganizaţiei, în cazul în care în 
existența 

acesteia apare un eveniment important (o fuziune, o aniversare 
semnificativă, o lansare de produs sau de program, o inițiativă de 
anvergură), sau în situaţia în care se produce un incident grav, care 
poate prejudicia imaginea, în asemenea cazuri, conferința de presă are 
rolul de a da explicaţii, a formula justificări, a respinge acuzații, a 
proteja imaginea. 

Reuşita unei conferințe de presă este condiționată de pregătirea 
ei, care presupune (Cristina Coman, op. cit, p. 133): 

— Alegerea datei; 

— Stabilirea locului; 

— Selectarea invitaţilor; 

— Redactarea şi difuzarea invitațţiilor; 

— Pregătirea unui dosar de presă; 

— Pregătirea mesajelor orale ce vor fi prezentate; 

— Pregătirea persoanelor care vor lua cuvântul în calitate de 
reprezentanţi ai instituţieizorganizaţiei. 

Comunicarea cu jurnaliștii se realizează în două etape: 

— Discursul rostit de un reprezentant al instituţieizorganizaţiei; 

— Dialogul acestuia cu jurnaliștii care pun întrebări. 
Discursul poate fi citit sau prezentat liber și este pregătit cu grijă. El nu 
trebuie în niciun caz să fie improvizat. Mesajul trebuie să conțină 
câteva idei clar formulate, să fie uşor de înţeles și să convingă. 
Lungimea lui trebuie redusă pentru a nu depăși capacitatea de atenţie 
a ascultătorilor, deşi de obicei aceștia îl înregistrează. Un discurs 
izbutit reuşeşte să capteze interesul jurnaliștilor, care altfel, contând 
pe reportofon, se gândesc, indiferenți, la altceva și nu vor şti să 
selecteze și să sintetizeze elementele conținutului în prezentarea pe 
care o vor redacta, omițând esenţialul și eludând spiritul în care este 


concepută comunicarea mesajului. 

Specialiştii străini în relații publice au elaborat pe baza 
experienței recomandări pentru reprezentanții instituțiilor 
/organizaţiilor, anume pentru comportamentul comunicaţional în 
cadrul conferințelor de presă. Rezumând informaţia prezentată de 
Cristina 
Coman (op. cit, p. 156), un asemenea comunicator trebuie: 

— Să dea impresia de stăpânire a informației, de degajare şi 
onestitate; 

— Să dea un răspuns clar pentru fiecare întrebare; 

— Să acorde jurnaliştilor un tratament egal; 

— Să-şi păstreze calmul și să nu se angajeze, chiar dacă este 
provocat, în polemici violente cu jurnaliștii; 

— Să nu folosească decât atunci când este inevitabil un jargon 
profesional necunoscut jurnaliștilor, iar atunci când o face să explice, 
să „traducă” termenii pentru a-i face inteligibili; 

— Să-şi moduleze vocea, evitând monotonia şi uniformitatea 
rostirii; 

— Să nu fie excesiv de ofensiv sau defensiv. 

Desfăşurarea unei conferinţe de presă comportă: 

— Primirea invitaţilor; 

— Înmânarea dosarelor de presă sau a altor documente 
pregătite; 

— Prezentarea mesajului reprezentantului instituţiei; 

— Întrebări şi răspunsuri; 

— Conversaţiile informale după încheierea conferinţei, la cafea. 
Condusă de un profesionist în relații publice, moderator sau purtător 
de cuvânt, conferința de presă se desfășoară conform unor uzanţe - 
standard şi oferă jurnaliştilor ocazia de a obţine informaţiile care 
interesează în primul rând instituţia / organizaţia gazdă. 

Jurnaliștii au uneori tendința de a conferi acelei situaţii 
comunicaționale un caracter formal. Ei se comportă ca nişte simple 
suporturi ambulante pentru reportofoane și nu au curiozitatea de a 
asculta cu interes real mesajul prezentat. Uneori ei nu au răbdare să 
parcurgă conştiincios toate materialele conținute în dosarul de presă 
care le este înmânat și nu ştiu să selecteze ceea ce este cu adevărat 


necesar să fie sintetizat în materialul pe care îl vor realiza. Există 
situaţii în care jurnaliștii nu știu ce să întrebe şi în care partea din 
conferința de presă rezervată întrebărilor debutează cu o tăcere 
penibilă, ceea ce face dificilă misiunea purtătorului de cuvânt. De 
obicei, acesta este format pentru a face față, dar jurnaliștii care tac la 
toate conferințele de presă se dovedesc inapţi să fructifice o situaţie 

comunicațională. Prezența pasivă la o conferință de presă indică 
o anume incapacitate profesională și o lipsă de mobilitate intelectuală. 

Pentru a nu se remarca printr-o asemenea incapacitate, 
jurnalistul se poate pregăti de la data la care a primit invitaţia sau a 
fost desemnat să participe, căutând informaţii despre instituția 
organizatoare, situând-o în contextul socio-politic / economic ș.a.m.d. 
În care îşi desfăşoară activitatea. În general, un jurnalist lipsit de 
curiozitate intelectuală și de o serioasă cultură personală de tip 
enciclopedic se adaptează greu şi nu face față onorabil la conferințele 
de presă, iar impresia neplăcută sau desconsideraţia pe care le atrage 
se răsfrâng şi asupra instituției mass-media pe care o reprezintă. 

3.5.3. Revista presei 

O comunicare de grad secund, constând în identificarea, 
colectarea, selectarea și organizarea informaţiilor utile unei instituții / 
organizații este revista presei, realizată de obicei de membrii unui 
birou de presă. Ea are rolul de a monitoriza reacţiile publicului şi ale 
presei față de imaginea / eforturile / programele instituției / 
organizației și serveşte adaptării politicii de promovare a acesteia, 
ajutând la luarea unor decizii adecvate. 

După modalitățile în care se realizează, revista presei se 
prezintă astfel: 

— Forma obținută prin fotocopiere. Materialele apărute în 
presă sunt identificate, selectate, reproduse și ierarhizate în funcţie de 
importanţa lor şi interesul pe care îl prezintă pentru scopul propus; 

— Revista presei, sintetică. Realizarea acestei forme presupune 
din partea autorului competenţe suplimentare. El trebuie să fie capabil 
nu numai să identifice, să ierarhizeze și să organizeze informaţiile în 
forma apărută în presă, ci să extragă din ele esenţialul, pentru a oferi 
conducerii instituției / organizației o formă nouă, cuprinzătoare 
într-un volum redus, obiectivă şi care să permită o informare rapidă și 


eficientă; 

— Revista mixtă, în cazul în care se consideră că sintezei trebuie 
să i se adauge și unele materiale care trebuie studiate direct de cei 
interesaţi, se realizează o formă mixtă. 

Exerciţii 

Imaginaţi-vă că trebuie să realizați o revistă a presei pentru 
Ministerul Educaţiei. Identificaţi în presă materialele privitoare la 
acesta, selectați-le şi organizaţi-le în fiecare dintre cele trei forme de 
mai sus. 

Bibliografie obligatorie 
Cristina Coman, Relaţiile publice. Principii și strategii, Editura Polirom, 
laşi. 

2001. 

Cristina Coman, Relaţiile publice și mass-media, Editura Polirom, 
laşi. 
2000. 

Doru Pop, Introducere în teoria relaţiilor publice, Editura Dacia. 
Cluj-Napoca, 2000. 

Cristian Florin Popescu, Dicţionar explicativ de jurnalism, relaţii 
publice și publicitate, Editura Tritonic, Bucureşti, 2002. 

4. COMUNICAREA „PERVERSĂ”. 
Concepte - cheie 

— Propaganda 

— Informarea tendenţioasă 

— Dezinformarea 

— Minciuna 


4. COMUNICAREA „PERVERSĂ 1 

4.1. Propaganda 

Termenul propagandă este atestat de la finele secolului al 
XVII-lea: „Congregația de propaganda fi de' - congregația de 
propagare a credinţei, ideea fiind de diseminare a informațiilor în 
public. El se nuanţează în secolul XX, când începe să semnifice şi 
acțiune exercitată asupra opiniei publice pentru a-i induce anumite idei 


politice și sociale favorabile unei grupări politice, unui guvern sau lider. 
Este o acțiune comunicațională, psihologică, urmărind educarea 
într-un anumit sens a cetățenilor. După Jacques Ellul, propaganda s-a 
dezvoltat în legătură cu conştientizarea eficacității reale asupra 
mulțimilor a tehnicilor de influențare și cu înțelegerea importanţei 
psihologiei în domeniul politic. 

După J.M. Domenvah (apud. Philippe Breton, Serge Proulx. 
L'explozion de la communication, Paris, 1999) funcționează cinci reguli 
ale propagandei 

— Simplificarea (ex. personificarea unui inamic unic); 

— Îngroşarea (ceea ce permite desfigurarea faptelor); 

— Orchestrarea (ceea ce permite repetarea mesajelor); 

— Transfuzia (transfusion) care permite adaptarea la publicuri 
diferite; 

— Contagiunea (pentru a se obţine unanimitate). 

Se disting trei forme de propagandă: 

— Evanghelică, religioasă, practicată de misionari; 

— Politică - electorală; 

—  Autopropaganda practicată în regimurile totalitare, în 
grupuri mici, impunând autoeducarea într-un anume sens a 
participanților. 

Importanța propagandei s-a impus atenţiei cercetătorilor 
imediat după primul război mondial. Una dintre lucrările de referință 
în acest domeniu este Propaganda Techniques in the World War 
(Tehnici de propagandă în războiul mondial), cartea lui Harold D. 
Lasswell (1902 
1978). Celebră este şi scrierea autorului rus stabilit în Franţa, Serghei 
(Serge) Ciakotin, Le viol des foules par la propagande politique 
(Violarea mulțimilor de către propaganda politică, 1939). În perioada 
dintre cele două războaie mondiale au fost gândite şi aplicate 
elementele esenţiale ale propagandei: „perioada de incubație” a ideilor 
lui Adolf Hitler, formulate în cartea lui Mein Kampf; se situează în 
intervalul 1928 - 1930 şi corespunde cu „ascensiunea”, în anii '30, a 
strategiilor de propagandă ale Uniunii Sovietice şi Kominternului. În 
anii '40, lui Harold D. Lasswell i se încredinţează sarcina de a organiza 
War Time Communication Study (Studii privind comunicarea în timp 


de război) pe lângă Biblioteca Congresului de la Washington 

(Armand Mattelart, Michele Mattelart, Istoria teoriilor comunicării”. 
lași, 2001). După cel de al doilea război mondial, în climatul creat de 
„Războiul rece” şi de înțelegerea de către politicieni a efectelor mass 
media în campaniile electorale, studiile asupra propagandei politice au 
fost aprofundate şi secondate de acțiuni efective în planul comunicării 
de masă. Tehnicile de propagandă, bazate pe simplificarea mesajului și 
pe repetarea lui consecventă și-au arătat rezultatele. Pe de altă parte 
însă şi unele categorii de public, cele mai inteligente, au devenit 
conștiente de existența unor asemenea strategii, ceea ce le-a făcut mai 
manifeste. 

Propaganda nu este un fenomen atât de simplu încât să poată fi 
redus la o singură semnificație, cu conţinut negativ. După Vasile Tran 
şi Irina Stănciugelu (Teoria comunicării, Bucureşti, 2001) „în sensul 
clasic (propaganda) se constituie ca un subsistem al sistemului politic 
al unui partid, al unui grup social sau al unui regim de guvernare; în 
prezent însă, se dezvoltă numeroase forme de propagandă (economică, 
tehnică, medicală, sportivă, culturală) diferenţiate după conținut şi 
prin raportare la profilul grupului social care o inițiază, urmărind 
realizarea unor scopuri persuasive”. 

În domeniul politic, se disting trei forme de propagandă: 

— Propaganda albă - care folosește surse oficiale şi își declară 
deschis scopurile; 

— Propaganda neagră - care utilizează materiale cu sursă 
ocultă sau fictivă şi care îşi disimulează scopurile; 

— Propaganda cenușie, care combină în mod perfid elemente 
reale şi elemente „fabricate”, cele dintâi conferind credibilitate 
celorlalte. 

Sistemul generator de comunicare „perversă” care este propa 
ganda cuprinde / sau poate cuprinde: 

— O structură instituțională specializată (în România a existat 
la un moment dat, în timpul celui de al doilea război mondial. 
Ministerul Propagandei); 

— O ideologie cu un sistem de valori proprii grupării care 
produce propaganda; 

— Mijloace de construire și difuzare a mesajului, care folosesc 


trei metode: 

— Afectivă; 

— A faptelor concrete; 

— Persuasivă. 

Cercetătorii au făcut o distincție între două tipuri de 
propagandă din punctul de vedere al duratei difuzării mesajelor și 
dezvoltării efectelor: 

— Propaganda tactică, pe termen scurt, cu obiective punctuale 
şi efecte imediate; 

— Propaganda strategică, pe termen lung, vizând o formare 
treptată a convingerilor şi atitudinilor, prin acumulare, eventual prin 
construirea unor mitologii. Principalele instrumente ale propagandei 
sunt: afișul, manifestul, sloganul, discursul, filmul. Acesta din urmă, ca 
reportaj difuzat în jurnalele cinematografice de actualități din timpul 
războiului și din prima jumătate a secolului XX (cu prelungiri până în 
anii '70), ca „documentar” sau ca film artistic a jucat un rol foarte 
important înainte de „atomizarea” publicului cinematografelor, dar 
este folosit în continuare în emisiunile de informare ale televiziunilor. 

100 


Bibliografie recomandată 

Vladimir Volkoff, Tratat de dezinformare, Editura Antet, 
Bucureşti. 

1999. 

4.2. Informarea tendenţioasă în orice strategie de influențare 
a maselor se utilizează o tehnică a cărei eficacitate s-a dovedit 
incontestabilă. Aceasta este informarea tendenţioasă, care urmăreşte 
manipularea publicului nu în interesul acestuia, ci în interesul 
anumitor grupări. Dacă propaganda utilizează ca instrumente afișul, 
discursul, filmul, informarea tendenţioasă foloseşte ca instrumente 
ştirile şi comentariile din presa scrisă și din mass-media audio-vizuale. 

lată câtva procedee ale informării tendenţioase: 

1. Ştirea complet falsă, pe care ascultătorul sau cititorul o poate 
verifica. O dezminţire dată ulterior nu va diminua efectul primei știri, 
mai ales pentru că nu întotdeauna dezminţirea este receptată de toți 
receptorii primei comunicări. 

2. Selectarea informaţiilor, toate fiind adevărate, dar alese cu o 
anumită intenție. 


3. Amestecul de informaţii verificabile cu unele subversive. 

4. Comentariul unei informaţii adevărate, elaborat conform 
intenţiilor de orientare a receptorilor. 

5. Plasarea unei informaţii adevărate cu dovezi concrete într-un 
context care îi modifică sensul. 

6. Informaţia aparent întâmplătoare, „nevinovată”, furnizată 
fără să i se dea vreo importanţă în cadrul unei informații cu un obiect 
total diferit. 

7. Exagerarea şi deformarea unei informaţii adevărate pentru 
a-i induce cititorului sentimente conforme cu interesul emițătorului. 

8. Repartizarea inegală a lungimii şi calităţii informaţiilor pro și 
contra, cu favorizarea aspectelor care l-ar orienta pe cititor (de 
exemplu publicitatea intensă pentru o represiune, dar slabă pentru 
acțiunile care au provocat-o). 

9., învelirea” unei informaţii subversive într-un fapt real. 

10. Informaţia furnizată fără concluzie, dar în aşa fel încât 
cititorul să tragă el însuși „concluzia care se impune”. 

Aceasta este o formă de selecţie şi punere în formă a informației, 
care să influențeze cititorul / ascultătorul / telespectatorul în sensul 
dorit de producător. Emiţătorul trebuie să fie precaut şi să nu 
depășească măsura, pentru a nu trezi suspiciunea publicului, datorită 
unor excese care îi trădează intențiile. 

4.3. Dezinformarea 

Mai gravă decât informarea tendenţioasă este dezinformarea. 
Termenul dezinformare s-a răspândit din anii '20 ai secolului XX şi 
desemnează o acțiune comunicațională care utilizează diverse mijloa ce 
pentru a influența guverne străine, a discredita opozanți politici, a 
induce în eroare forțe adverse, a induce anumite convingeri și a 
determina anumite atitudini ale maselor. 

Dezinformarea cuprinde: 

— „scurgerea” organizată de informaţii false; 

— Propaganda neagră (care îşi ascunde intențiile); 

— Descurajarea psihologică a opozanților / inamicului, din 
interior 
(ex.: stimularea defetismului ). 

Dacă termenul este relativ recent, activitățile de dezinformare 


sunt la fel de vechi precum societatea însăși. Există exemple în Biblie şi 
unele teoretizări precum aceea, celebră, a lui Sun Și, general chinez 
(sec. vi s-au IV î.Hr.), autorul unei cărți numite Arta războiului. 

„Arta războiului constă în a învinge dușmanul fără luptă”; „toată 
arta războiului se bazează pe înşelătorie”. lată câteva dintre principiile 
lui: 

1) discreditaţi tot ce merge bine în țară; 

2) implicați conducătorii în acțiuni ilegale; 

3) subminațţi-le reputaţia; 

4) răspândiţi discordia între cetăţeni; 

5) întărâtaţi tinerii contra bătrânilor; 

6) ridiculizaţi tradiţiile. 

Un alt teoretician al dezinformării a fost italianul Nicollo 
Machiavelli (sec. XV - XVI) istoric, autorul Istoriilor Florentine. 

secretar de stat al Consiliului Seniorilor din Florenţa. Scrierea sa 
Principele, o carte cinică şi lucidă, conține recomandări privind arta 
guvernării, știința de a-i influenţa pe cetățenii guvernați, astfel încât ei 
să nu se revolte şi să accepte puterea guvernanților. 

Secolul XX a produs doi campioni celebri ai dezinformării și 
propagandei sub aspect teoretic şi practic: Hitler și Lenin. 

Strategia de dezinformare concepută de Lenin se baza pe câteva 
principii între care: 

1) spune-le ceea ce vor să audă; 

2) idioţii utili (tovarăși de drum utilizaţi şi apoi abandonaţi); 

3) a vinde cuiva frânghia cu care să se spânzure; 

4) a spune adevărul este o prejudecată burgheză meschină. 
Dezinformarea se practică intens în situații de conflict (război, 
revoluţie), dar şi în timp de pace. 

Un agent economic îl poate dezinforma pe altul, rival, pentru a-l 
elimina din concurenţă (ex. spionajul economic, industrial, financiar). 

O formă acută a dezinformării este intoxicarea, definită drept 
acțiune insidioasă psihologică și informaţională, ce urmărește să 
acrediteze anumite opinii, să deruteze sau să demoralizeze. 

Ținta intoxicării este un receptor - adversar. Vladimir Volkoff 
(Dezinformarea, Bucureşti, 1999) identifică diferențe între intoxicare 
şi dezinformare: „prima vizează un stat-major, un grup restrâns de 


factori de decizie, în vreme ce a doua vizează opinia publică”. Dar 
intoxicarea nu este circumscrisă numai domeniilor militar şi 
diplomatic, ci funcționează şi în mediile politice, financiare și 
economice. 

Dezvoltarea sistemului mass-media a permis eficientizarea și 
extensia fără precedent a dezinformării în toate formele ei. 

Se consideră că forța dezinformării rezidă în trei elemente: 

1) împrumutul tehnicilor publicitare, utilizând date furnizate de 
psihosociologi; 

2) efectele mass-media; 

3) constituirea ei ca sistem ofensiv şi recursul la organisme 
specializate. 

După Pierre Henri Cathala (Epoca dezinformării). 
„Dezinformarea reprezintă ansamblul procedeelor dialectice puse în 

joc intenționat pentru a realiza manipularea perfidă a 
persoanelor, grupurilor sau unei întregi societăți, în scopul de a le 
devia conduitele politice, de a le domina gândirea sau chiar a le 
subjuga. Presupune disimularea surselor şi scopurilor reale, precum și 
intenţia de a le face rău printr-o reprezentare deformată sau printr-o 
interpretare tendenţțioasă a realității. Este o formă de agresiune care 
caută să treacă neobservată şi se înscrie în rândul acţiunilor 
psihologice subversive”. 

Din acest motiv este necesar ca cetăţenii (şi mai ales jurnaliștii) 
să-și cultive discernământul şi să înveţe să primească activ și nu pasiv 
orice informaţie, verificând-o și prin consultarea altor surse. 

Cea mai eficientă dezinformare se realizează prin televiziune, 
care se adresează maselor nu atât prin cuvânt, cât prin imagine. 
Informaţia vizuală nu dă timp de reflecţie, este mai rapid preluată de 
creier şi mai puțin supusă evaluării critice. Este mai ușor de perceput 
şi de manipulat prin selecţie, unghi de filmare, cadraj, animaţie, 
conținând şi elementul auditiv: comentariul. Tehnica folosită abil 
poate crea efecte care falsifică realitatea (într-un jurnal de actualități, 
preşedintelui rus Boris Elțîn părea că i se împleticește vorbirea, 
impresia fiind că era beat. De fapt, inginerul de sunet, care era un 
adversar, a încetinit anume banda - fapt pe care l-a recunoscut ulterior. 
Dar publicul a „văzut” / auzit și a conchis în consecință). 


Internet este un alt instrument de informare și în același timp 
de dezinformare, în care publicul are o încredere nezdruncinată, deși 
s-a dovedit vehicularea informaţiilor false ori tendenţioase. 

Cum se poate proteja jurnalistul / publicul, împotriva 
propagandei, dezinformării sau informării tendențioase? 

În primul rând construindu-şi din cele mai diverse surse o 
imagine coerentă asupra realității. Discernământul îl face prudent în 
raport cu încercările de a fi dezinformat sau informat tendențios. El îşi 
poate pune mereu întrebarea: cui folosește? ce se ascunde dincolo? de 
ce se repetă anumite informaţii? de ce se utilizează un ton excesiv? de 
ce se eludează anumite elemente? ș.a.m.d. 

În legătură cu efectele comunicării de masă asupra publicului 
trebuie menţionate şi utilizarea de stereotipii - adică repetări 
automate, excesive, a unor modele sau formule. Stereotipiile privesc 
imagini sau cuvinte și caracterizează ceea ce se numește, după modelul 
francez. 

„Limba de lemn”. O asemenea limbă a înflorit în mass-media din 
România, punând în circulație formule-tip (ex.: Savant de renume 
mondial = Elena Ceauşescu). 

Asemenea stereotipii impuse de mass-media ajung să fie folosite 
şi în comunicarea interpersonală (a se vedea Tatiana S lama 
Cazacu-Stratageme comunicaţionale și manipularea, laşi, 2000). 

Limba de lemn se caracterizează prin sărăcie expresivă, 
platitudine, monotonie. Ea are un potențial redus de comunicare și 
trădează lipsa de originalitate și de personalitate a utilizatorilor. 

Bibliografie obligatorie 

Pierre Henri Cathala, Epoca dezinformării, Editura Antet, 
București. 

Vladimir Volkoff, Tratat de dezinformare, Editura Antet, 
Bucureşti. 

1999. 
Tatiana Slama Cazacu, Stratageme comunicaționale şi 
manipularea. 
Editura Polirom, lași, 2000. 
4.4. Minciuna 
Mai veche decât universul mediatic, născută în societățile 


primitive, minciuna este prima formă de „comunicare perversă”, într-o 
lucrare despre Originile magice ale minciunii și geneza gândirii 
(1938), psihologul român Constantin Georgiade a studiat configurarea 
acestei forme influente. El a observat că această comunicare cu rol de a 
deruta, de a „dezinforma”, de a induce în eroare, acest simulacru există 
şi în lumea animală, cu rol de autoapărare. Animalele care simulează 
faptul că sunt rănite sau moarte pentru a îndepărta un duşman 
dovedesc un instinct al minciunii, perfecționat îndelung de om, 
îndeosebi în legătură cu puterea cuvintelor. Credinţa în forța 
cuvântului rostit / scris se află la originea incantațiilor magice, a 
blestemului, a rugăciunii și jurământului, iar nevoia de a ocoli 
tabuurile în rostire a prezidat la nașterea metaforei. După opinia lui 
Constantin Georgiade, minciuna și-ar avea originea într-o „aptitudine 
metaforică primitivă” a omului, născută din nevoia de a evita 
constrângeri sau situații neplăcute. Bocetele văduvelor din Sumatra, 
care flatează excesiv pe cel mort au rolul de a-l face pe acesta 
binevoitor, pentru a nu reveni printre cei vii ca strigoi. Minciuna 

previne, deci, un pericol, dar pe măsură ce gândirea evoluează 
apare secretul, faptul ascuns, necomunicat, cunoaşterea rezervată 
numai unora, de obicei inițiați. Constantin Georgiade afirmă că 
„minciuna este o nouă conduită psihologică și anume o urmare a 
gândirii secrete”. 

Prima caracteristică a psihologiei minciunii este faptul că 
eludează comunicarea unui adevăr. De exemplu: Un ziar de partid pus 
în situaţia în care un lider este acuzat de corupție va trece sub tăcere 
acest lucru sau îl va contesta cu afirmații contrare, protejând 
interesele de grup. În regimurile autoritare eludarea adevărurilor 
tragice sau dezagreabile este o practică curentă. Atunci când o 
catastrofă nu poate fi contestată / ascunsă, ea este minimalizată prin 
comunicarea unor date falsificate. Dacă un post de televiziune legat de 
interesele unei puteri politice / economice trebuie să facă față unei 
situaţii nedorite, ştirea privitoare la faptul neconvenabil este fie omisă, 
fie redactată sumar / 
eliptic și plasată în ordinea de difuzare astfel încât să treacă, pe cât 
posibil, neobservată, interesul publicului fiind atras spre altceva. 

Minciuna nu constă însă numai în negarea unui fapt (sau 


minimalizarea lui), ci şi în afirmarea unui fapt inexact. Această formă 
de „comunicare perversă” recurge la eludare, ambiguitate și 
mistificare, având întotdeauna rolul de a manipula opinia publică fie 
pentru a preveni un pericol (retragerea încrederii la urne), fie pentru a 
obţine o atitudine de acceptare sau de adeziune în vederea atingerii 
unor interese care par a fi ale tuturor, fiind de fapt ale celor care 
comandă / realizează comunicarea. 

Formele minciunii, utilizate în comunicarea mediatică, au fost 
identificate și analizate. lată câteva dintre ele: 

— Minciuna „absolută”, fără nicio componentă de adevăr; 

— Amestecul de elemente reale cu elemente false; 

— Minciuna prin omisiune, prin trecerea sub tăcere a unui fapt 
semnificativ; 

— Citarea trunchiată și / sau inexactă; 

— Persiflarea unui adevăr; 

— Deformarea semnificației unui mesaj prin prezentarea 
conținutului într-o formă care îl alterează. 

Vezi: Vasile Tran, Irina Stănciugelu, Teoria comunicării. 
Bucureşti, 2001, p. 183. 

Respinsă de principiile deontologice profesiei de jurnalist, 
minciuna este, totuși, practicată curent, iar unele anchete în rândul 
diferitelor categorii de public indică faptul că acesta o asociază cu 
corupția din mass-media. Jurnaliștii pot minți și fiind de bună credinţă, 
atunci când sunt induși în eroare de comunicatori abili, care le oferă în 
mod interesat surse şi informații false. Pentru a evita asemenea situații, 
ei nu se pot proteja decât prin ştiinţa de a se informa, de a compara 
informaţiile, de a le verifica, de a reflecta asupra logicii şi realităţii lor. 

Exerciţiu 

Urmăriţi apariţia unei știri ce poate face obiect de minciună 
mediatică. Analizaţi prezentarea ei în diferite ziare și la diferite 
emisiuni de actualități. Analizați atitudinea acestora și mijloacele de 
construcție a mesajului. 

1992. 

Bibliografie recomandată 
Gerard de Selys, Minciuni mass-media, Editura Scripta, București. 

Piotr Wierzbicki, Structura minciunii, Editura Nemira, București. 


1996. 

III. ÎNTREBĂRI PENTRU AUTOEVALUARE 

I. Jurnalismul și știința informării 

— Ce elemente proprii altor științe comportă ştiinţa informării? 

— Care sunt obiectivele ştiinţei informării? 

«Care sunt sursele de informare pe care le poate folosi un 
jurnalist? 

— Ce instrumente de informare cunoașteţi? 

— În ce categorie de documente se integrează ştirea, interviul, 
articolul? 

— Ce elemente trebuie să conţină o fişă din bibliografia 
personală? 

— Ce tehnici de lectură poate folosi un jurnalist? 

— Cum se identifică informaţia într-un text? 

— Ce competenţe în informare - comunicare sunt necesare unui 
jurnalist? 

— Care sunt aptitudinile indispensabile în comunicarea 
mediatică? 

II. Domenii conexe comunicării mediatice 

— Definiți comunicarea publică! 

— Enumerațţi caracteristicele comunicării locale! 

— Care sunt „actorii” comunicării științifice și tehnice? 

— Care sunt avantajele şi dezavantajele NTIC? 

— Enumerați şi descrieți elementele comunicării politice! 

— Cum definiţi sintetic publicitatea? 

— Prezentați caracteristicile publicităţii! 

— Ce tipuri de mesaj publicitar cunoașteți? 

— Ce tipuri de activități implică domeniul relaţiilor publice? 

Care sunt funcţiile relaţiilor publice din punctul de vedere al 
efectelor! 

Ce categorii de public au în vedere relaţiile publice? 

Care sunt principiile după care se conduce activitatea în 
domeniul relaţiilor publice? 


Ce elemente presupune o campanie de relații publice? 

Care sunt instrumentele de informare și comunicare folosite în 
relațiile publice? 

Enumeraţi regulile propagandei! 

Care sunt cele trei forme de propagandă politică? 

Ce procedee se folosesc în informarea tendențioasă? 

Definiţi dezinformarea și enumerațţi cele trei elemente în care 
rezidă puterea acesteia. 

MIC DICȚIONAR DE TERMENI 

ABREVIERE Q Prescurtare convențională, ce permite 
recunoașterea termenului abreviat. De obicei (datorită deselor 
repetări şi din economie de spaţiu), dicționarele sau alte lucrări conțin 
la început liste de abrevieri (titluri de lucrări sau reviste, instituții, 
organisme ş.a.). Ex.: arab. = Ib. arabă; engl. = lb. engleză; fr. = lb. 
franceză; 
germ. = lb. germană; gr. = Ib. greacă; ital. = lb. italiană, rev. = revistă. 

ABSTRACT Q (Rezumat) Text de mică întindere, de obicei tra 
dus în una sau mai multe limbi, plasat la sfârşitul unui articol, într-o 
publicaţie ştiinţifică, sau la sfârşitul unei reviste. Există periodicespeci 
alizate, care publică exclusiv abstracte, pentru informarea celor 
interesați. 

ADDENDA Q Corpus de completări, note, ilustraţii, planșe sau 
texte complementare, adăugat la sfârşitul unei lucrări. Se poate publica 
şi ca volum separat, dacă este de mari dimensiuni. 

AFIȘ Q înştiinţare publică, expusă într-un loc accesibil, cu rol de 
informare. Gen de artă grafică, având ca scop o informare (afiş de 
teatru, de expoziţie, afiş politic) sau de a influenţa opinia publică în 
sens propagandistic. Decorativ sau mobilizator, s-a dezvoltat începând 
cu secolul al XVIII-lea, ilustrând diverse stiluri (romantic, expresionist 
Ş.a.). 

Se dezvoltă mai ales în perioadele de război şi cele 
revoluționare 
(afișul nazist, afişul sovietic), dar primele afişe moderne au fost cele 
artistice, semnate uneori de artişti importanţi, precum, în Franţa, în 
secolul al XIX-lea, Eduard Manet și Toulouse-Lautrec. 

AGENȚIE DE PRESĂ Q Structură de informare care 


comercializează știri, răspunzând nevoilor presei, încă în 1835, 

francezul 

Charles Havas a fondat agenţia care îi poartă numele, iniţial ca birou de 

traducere a presei străine, pentru ziarele din ţară. Ulterior, agenţia a 

creat o rețea de corespondenţi - mai ales pentru zonele de 
conflict armat, iar apoi a început să gestioneze și publicitatea, în 1849. 
Bernard Wolff, la Berlin, şi, în 1851, Julius Reuter, la Londra, au creat 
noi agenții europene, în USA, s-a dezvoltat, din 1848, agenţia Asso 
ciated Press, în România, prima agenţie de acest fel a fost Agenţia 
Telegrafică Română (1889). 

ANCHETĂ Q 1. Tehnică de culegere de informaţii în scopuri 
documentare (sau altele; ex.: anchetă judiciară, sociologică). Pentru 
realizarea unei anchete se folosesc: observaţia directă, convorbirea 
față în față cu subiecții, convorbirea cu grupuri de subiecți, apelul 
telefonic. Ancheta jurnalistică urmărește evidenţierea unor fenomene 
şi verificarea unor fapte pentru a fi prezentate publicului. 2. În 
mass-media: gen de presă scrisă, radio sau televiziune, consacrat 
înţelegerii unui fenomen, prin consultarea mai multor subiecți. 
Opiniile acestora sunt prezentate succesiv, cu o încercare de sinteză 
din partea jurnalistului/jurnaliştilor participanţi. 3. În cercetarea 
sociologică, antropologică, etnografică, complex de demersuri 
comunicaționale având ca scop investigarea unor fenomene 
(mentalități, comportamente, tradiţii). 

ANTOLOGIE Q Selecţie de texte publicate în același volum, 
pentru a ilustra un fenomen sau ceea ce este reprezentativ în creația 
unui autor. O antologie de autor reuneşte textele aceleiași persoane; 
antologia cuprinzând textele unor autori diferiți este de obicei tema 
tică, urmând în interiorul temei - care îi conferă unitatea - și 
cronologia fenomenului ilustrat. Exemple: Lirică niponă (București, 
1974 - antologie de poezie japoneză din secolele XVI-XX); Poezia 
simbolistă românească (Bucureşti, 1997). 

ARGUMENTARE Q Acțiune comunicațională prin care un 
emițător (individ sau grup) încearcă să determine un receptor (individ 
sau grup) să accepte o idee, un punct de vedere sau/şi să adopte o 
poziție conformă intențţiilor celui dintâi, uzând de informaţii, docu 
mente, care să convingă, justificând, legitimând demersul. 


ARHIVĂ Q 1. Colecţie de documente privitoare la o localitate, o 
instituție, o întreprindere. 2. Instituţie care conservă documente şi acte 
cu referire la diferite structuri politico-administrative sau de altă 
natură. Există arhive locale și arhive naţionale, arhive de documente 

scrise şi tipărite pe hârtie sau arhive de film (ex.: Arhivele 
Statului. 

Arhiva Naţională de Filme), dar şi arhive de familie sau ale unor 
personalități. 

ARTICOL Q Material publicistic în care autorul expune 
informaţii cu caracter politic, social, științific ş.a. De mai mici sau mai 
mari dimensiuni, un articol prezintă punctul de vedere al redacţiei 
(articol de fond), anumite principii (articol program, publicat în primul 
număr al unei publicaţii noi) sau dezvoltă un subiect fie sub formă de 
ştire, fie sub formă de reportaj. Articolul poate avea un caracter 
descriptiv sau analitic. 

AUDIENŢĂ Q 1. În comunicarea administrativă, întrevederea 
unui solicitant cu un reprezentant al unei autorităţi, instituţii („a cere 
audiență”). 2. Receptivitate. Un post de radio poate avea o mare au 
diență (mulți ascultători interesaţi). „A avea audienţă” înseamnă a fi 
bine primit de public. 

AUDIOTEXT Q Serviciu de informare vocală, utilizând un 
calculator specializat, racordat la rețeaua telefonică și capabil să 
prelucreze mesajele preînregistrate. 

AUTOSTRĂZILE INFORMAȚIEI Q Infrastructuri de teleco 
municație prin care se realizează circulaţia tuturor tipurilor de 
semnale 
(sunet, date scrise, imagini fixe și animate reale sau virtuale), 
permițând comunicarea interactivă prin utilizarea calculatorului. 

BIBLIOGRAFIE a 1. Listă de cărți sau/și articole publicate în 
periodice, ordonate alfabetic, după numele autorilor sau după titluri. 
Bibliografia poate cuprinde lista lucrărilor consultate de un autor 
pentru elaborarea unui articol sau a unei cărți, lista lucrărilor unui 
autor, lista lucrărilor de interes pentru o temă sau un domeniu. 
Descrierea corectă a unei lucrări într-o bibliografie conţine, într-o 
ordine prestabilită, anume  elemente-standard (vezi art. fişă 
bibliografica). Există bibliografii simple, de semnalare, analitice, 


generale, speciale, care sunt instrumente de informare. Ex.: 


Bibliografia 
Românească Veche (care cuprinde cărțile tipărite pe teritoriul 
românesc în perioada 1508 - 1830); Bibliografia analitică a 
periodicelor 

românești (cu descrierea bibliografică a articolelor din presă şi 
cu un mic rezumat al conţinutului); Bibliografia istorică a României (cu 
referinţe bibliografice la domeniul specializat al istoriei). 

BIROU DE PRESĂ Q Serviciu de informare și relaţii publice, 
permanent sau organizat pe durata unui eveniment, pentru legătura cu 
presa și publicul. Difuzează informaţia oral sau prin imprimate şi alte 
mijloace, cu privire la organismul sau evenimentul în cauză. Are 
următoarele atribuţii: identifică și selectează informaţia în interiorul 
organizației pe care o serveşte; creează și menţine la zi documentele 
informative privând organizaţia; pregătește materiale și organizează 
manifestările pentru presă, întreține legătura cu jurnaliștii (contact 
individual). 

BREVET Q Document oficial acordat de o autoritate, prin care 
se recunoaşte o calitate (brevet de pilot, brevet de invenție) sau se 
acordă cuiva o distincţie, implicând anumite drepturi. 

BRIEFING Q Reuniune de scurtă durată, în scopul de informare, 
nepregătită din timp, cu caracter de lucru. 

BROKER DE INFORMAȚIE Q Intermediar care efectuează 
căutări de informaţie pentru clienţi, utilizând bănci și date, contactând 
persoane, centre de documentare, presa ș.a. Este o profesie ce implică 
tehnici de comunicare și informare şi se exercită în structuri publice 
sau private. Există deja asociaţii naționale ale brokerilor de informaţie 
şi o asociaţie internațională, europeană. Uniunea Europeană dispune 
de o bancă de date, Brokersguide, utilizată de brokerii de informaţie 
din diferite țări europene, accesabilă gratuit prin serverul european 
Echo. 

BROȘURĂ Q Imprimat tip carte, având maximum 80 de pagini, 
conținând texte de informare, textul unei conferinţe, un repertoriu ș.a. 

BULETIN Q 1. Comunicat de mică întindere, raport, anunț 
oficial conținând informaţii de interes public. 2. Publicaţie periodică de 
informare, de obicei specializată şi cu tiraj mic, editată de o organizație, 


asociaţie, instituţie. 

BULETIN DE ȘTIRI Q Emisiune radiofonică sau de televi ziune, 
cu o durată între 5 şi 10 minute, cuprinzând informaţii scurte, de 
actualitate. 

VAMPANIE Q Acţiune sau complex de acțiuni de scurtă sau mai 
lungă durată, organizată după un anumit plan, cu o anumită stra tegie, 
într-un anumit scop (ex.: campanie electorală - pentru convingerea 
electoratului și atragerea voturilor în favoarea unui partid sau a 
liderilor săi; campanie publicitară - pentru promovarea unui produs; 
campanie de presă - publicarea în suită în același periodic sau simul 
tan în mai multe publicaţii a unor materiale care vizează realizarea 
unui anumit scop. O asemenea campanie poate fi pozitivă, de 
promocare, sau negativă, de denigrare, discreditare). 

CAP LIMPEDE Q în activitatea redacțională. Persoană care 
efectuează ultima citire a unui ziar înainte de tipărire, alta decât 
corectorul sau redactorul care a citit textele până la faza finală, pentru 
a sesiza erorile neobservate de aceştia. „Capul limpede” urmăreşte atât 
amănuntele (greşeli de literă, de tehnoredactare), cât și ansamblul 
paginii și al paginilor, pentru a surprinde eventualele inadvertențe, 
repetiţii ș.a. 

CARTĂ Q Document care conţine principiile sau revendicările 
unei organizaţii politice, profesionale sau civice. Ex.: Carta Organizaţiei 
Naţiunilor Unite; Carta bibliotecilor (vezi şi Declaraţie). 

CARTE Q Imprimat având mai mult de 80 de pagini. Este for mat 
din corpul propriu-zis, conținând filele cusute/capsate în caiete și 
reunite într-un bloc, din coperte, (numerotate de la 1 la 4), având un 
cotor, pe care sunt tipărite numele autorului şi titlul lucrării. O carte 
poate fi formată din unul sau mai multe volume, după unitatea 
conferită de titlu şi conținut. Partea cuprinsă între coperte (formând 
cotorul) 
şi rezultată prin tăierea colilor după legarea lor împreună se numeşte 
tranşă. În cazul edițiilor vechi sau bibliofile, aceasta era aurită sau 
imprimată. Cărţile vechi, la care filele erau legate împreună cu sfoară 
groasă, aveau binduri (reliefurile formate de sfori pe sub materialul 
legăturii sau copertei, piele, carton, material textil) și care erau 
transformate în ornamente. Unele cărți vechi erau legate în lemn 


acoperit cu mătase, catifea sau alt material textil ori piele şi închizători 
metalice. Altele erau „ferecate”, având coperte placate cu metal, 
prelucrat în scop decorativ. Partea care face legătura interioară dintre 
coperte şi corpul cărții este uneori acoperită cu mătase, alteori cu 

hârtie imprimată cu motive ornamentale și se numeşte forzaț. 
Din punctul de vedere al structurii textului, cartea are o pagină de 
gardă, cuprinzând numele autorului/ autorilor/ traducătorilor, titlul, 
subtitlul, eventual o vinietă, un chenar sau alt element ornamental. 
Urmează textul, grupat pe secțiuni, capitole, subcapitole, apoi sumarul 
sau cuprinsul (care poate fi plasat la început sau la sfârşit). Unele cărți 
au la sfârşit anexe, care pot fi planșe şi/sau tabele. O carte poate avea 
sau nu o prefaţă și/sau o postfață a autorului sau altei persoane și/sau 
un aparat critic (indici, note, comentarii, variante). Uneori, pe coperta 
a patra apar fotografia autorului și/sau texte din carte sau referitoare 
la ea. 

Cărţile pot fi ornamentate sau ilustrate (cu gravuri, desene, 
reproduceri de fotografii). Ornamentele de carte sunt vignetele (vinie 
tele), frontispiciile, chenarele. Ilustraţiile pot fi înserate sau „în plină 
pagină”. Cărţile vechi, manuscrisele erau decorate cu miniaturi care 
utilizau diferite culori şi foiţă sau cerneluri cu aur ori argint în.com 
poziţie. 

CASETĂ TEHNICĂ Q Set de informaţii privind responsabilităţile 
realizării unei cărți sau a unui periodic, precum și condiţiile de 
tipărire. 

Exemplu (carte) 

Lector: lon Georgescu 
Tehnoredactor: Andreea lonescu 
Corector: Alexandru Ivănescu 
Apărut: 1988. Bun de tipar: 7.05.1988 
Coli de tipar: 16, 75 
Tipărit de: Tiporex S.A. Piteşti, România 

CD-ROM Q (compact disc - read only memory) Suport optic de 
memorare permanentă utilizat pentru stocarea informaţiei (enciclo 
pedii, dicționare, aplicații multimedia ş.a.). 

CD-ROM Q Disk drive. Unitate de disc aptă să citească 
informaţiile stocate pe discurile CD-ROM și să le transfere pe 


calculator. 

CENZURĂ Q Intervenţie a unei autorități guvernamentale sau 
locale, constând în a interzice, împiedica sau a limita cu intenție 
difuzarea cărţilor sau a altor publicaţii, a emisiunilor audio-vizuale sau 
a altor comunicări publice, de grup sau interpersonale, din raţiuni 
politice, religioase, morale sau culturale. Cenzura se exercită prin 
prevederi legislative sau hotărâri administrative cu caracter de 
constrângere, vexatoriu. Religioasă la început, politică mai târziu, 
cenzura reprezintă o acțiune opusă libertății de exprimare, ca unul 
dintre drepturile omului şi cetățeanului. Ea vizează interzicerea sau 
obstrucționarea comunicării unor idei, opinii, sentimente, considerate 
contrare intereselor unor autorități (publice, religioase). 

CHAT FORUM Q Forum de discuţii. Situație comunicaţională 
(în comunicarea electronică) în care, utilizând computerul personal, 
doi sau mai mulți participanţi conectaţi la Internet pot conversa din 
orice loc fizic s-ar afla. Un asemenea forum poate fi găsit într-un 
avizier electronic. Este o practică de comunicare în curs de mare 
dezvoltare, determinând un nou comportament în schimbul de opinii 
şi informații. 

Contribuie la comunicarea inter-culturală, prin intermediul unei limbi 
de largă circulație şi duce la apariţia unor noi convenții 
conversaționale. 

CHESTIONAR Q Instrument de comunicare scrisă sau orală care 
permite observarea unui fenomen sau o informare în legătură cu o 
anumită problemă. Chestionarul este constituit dintr-o suită de 
întrebări adresate unui subiect/unor subiecți. Completarea lui prin 
bifare sau scris furnizează răspunsuri care sunt studiate apoi statistic 
sau permit verificarea nivelului de informare al unui subiect. Capa 
citatea de a înțelege și a completa corect un chestionar se situează la 
nivelul 2 (din 4) de competență în comunicarea scrisă. 

CIBERSPAȚIU Q Cuvânt inventat în 1984 de un scriitor puţin 
cunoscut, William Gibson, pentru a desemna spaţiul virtual, fără 
frontiere, fără constrângeri, interactiv, produs de Internet. 

CIRCULARĂ Q în comunicarea administrativă: ordin de servi ciu 
(dispoziție scrisă), transmis subordonațţilor. 

CITAT Q Fragment dintr-o comunicare scrisă, reluat de 


altcineva, într-un anumit context, pentru a ilustra o idee. Este o 
comunicare de grad secund şi poate fi folosită şi oral, reamintind o 
aserțiune, tot orală, a altcuiva, inclusiv în comunicarea familială. 

CITAȚIE Q Comunicare scrisă, judecător trativă, prin care 
destinatarul este invitat/somat să unei autorități. Conţine informaţiile 
strict necesare. 
unde și când trebuie să se prezinte destinatarul, Eve în ce calitate (ex.: 
de martor, de pârât, de reclamant). 

COLAȚIONARE Q Confruntarea unui text or. 

a lui, pentru a se asigura corectitudinea. Este prima e 
mul unui manuscris spre tipar. 

COLOCVIU Q 1. Situație comunicaţională, ment științific, 
profesional, în genere, organizat în sunor probleme, schimbului de 
opinii, prezentării unor faj o comunicare orală de grup constituită din 
suite de emițători individuali, urmate de discuţii generale. Col 
progresul într-un domeniu sau disciplină şi, de obicei 
publică intervențiile și concluziile pentru a le difuza în interesate. 2. 
Formă de examinare orală în învăţăm! 
persoana examinată răspunde unor întrebări pe o tenia i ei având 
ponderea cea mai mare în această relație didactică. 

COLOFON Q Notă la sfârșitul unei cărți mani] 

(mai ales la o ediţie bibliofilă) prin care se cornii privitoare la 
condiţiile, locul și realizatorii imprircarea unor date tehnice (tipar, 
hârtie ş.a.). 

COLONEIFRĂ a Cifră care indică, în colţul 
al paginii, numărul acesteia într-o carte, într-o revistă Saul 

t 
COLONTITLU Q Rând sau cuvânt imprimat în p a paginii unei cărți, 
unei reviste sau unui ziar, textului propriu-zis. Cuprinde titlul lucrării, 
numele; 
capitolului din care face parte respectiva pagină. 

COMPETENȚĂ Q Capacitate de a face său. 

Fiecare profesie presupune competenţe, unele specii într-un sistem de 
învățământ urmărește dobândirea de 

student a anumitor competenţe (vezi, la sfârşit, lista i competenţelor în 
comunicare). 

f (a) A aduna şi a pune la un loc, într-o lucrare, ale altor autori, 
fără contribuţii proprii, originale. 

[unei compilări (ex.: „această teză de licență nu 

P Comunicare publică de masă difuzată prin informaţional sau 
propagandistic, privitoare aţă majoră (ex.: comunicat de război). 

DE PRESĂ Q în cadrul Relaţiilor Publice. 

— siuni prezentat presei de un agent PR pentru a 

5 unui client. Se poate transmite şi electronic. 

FĂ Q Formă de comunicare publică, expunere pe o având rolul 
de a informa, de a instrui, de a i obicei avizat). Poate avea un subiect 
ştiinţific sau un caracter informativ, omagial, evocator. S-a îndeosebi în 
secolul al XIX-lea și în primat XX, când unele persoane organizau chiar 
turnee 
turneele de teatru). Conferinţa a fost cultivată cu 
de culturale. În România, cele mai cunoscute 
Societăţii Junimea şi cele susținute în cadrul 
Român, între 1865 şi 1944. 

DE PRESĂ Q Situație comunicaţională orgasau o instituţie, la 
care sunt invitați reprezenta li se prezenta, de către un purtător de 
cuvânt țâr, |m anumit mesaj sau pentru ca, la întrebările i s-a dea 
răspunsuri în legătură cu un subiect anunţat. 

A ELECTRONICĂ Q Spre deosebire de conde colocvii, 
simpozioane sau congrese, care dl. participanții interesaţi de un 
domeniu precis, fie o temă dată, conferințele electronice, utilizând 
aunicaţie (asistate sau nu de calculator), permit lină dimensiunea 
spaţială. Grupe de trei până la inzi care se află simultan sau în 
momente diferite în comunica între ele în cadrul unei conferinţe elec 
F tx) t fi telereuniuni (prin telefon), audio-conferințe 

CITAȚIE Q Comunicare scrisă, judecătorească sau adminis 
trativă, prin care destinatarul este invitat/somat să se prezinte în fața 
unei autorităţi. Conţine informațiile strict necesare: cui este adresată, 
unde şi când trebuie să se prezinte destinatarul, eventual și în ce scop/ 
În ce calitate (ex.: de martor, de pârât, de reclamant). 

COLAȚIONARE Q Confruntarea unui text original cu o copie a 


lui, pentru a se asigura corectitudinea. Este prima corectură în drumul 
unui manuscris spre tipar. 

COLOCVIU O 1. Situație comunicaţională, formală, eveniment 
ştiinţific, profesional, în genere, organizat în scopul dezbaterii unor 
probleme, schimbului de opinii, prezentării unor informații. Este o 
comunicare orală de grup constituită din suite de intervenții cu 
emițători individuali, urmate de discuţii generale. Colocviul urmărește 
progresul într-un domeniu sau disciplină și, de obicei, organizatorii 
publică intervenţiile şi concluziile pentru a le difuza în comunităţile 
interesate. 2. Formă de examinare orală în învățământul universitar: 
persoana examinată răspunde unor întrebări pe o temă dată, discursul 
ei având ponderea cea mai mare în această relație de comunicare 
didactică. 

COLOFON Q Notă la sfârșitul unei cărți manuscrise sau tipărite 
(mai ales la o ediție bibliofilă) prin care se comunică informa-ţii 
privitoare la condiţiile, locul și realizatorii imprimatului, cu 
specificarea unor date tehnice (tipar, hârtie ș.a.). 

COLONEIFRĂ Q Cifră care indică, în colțul de sus sau de jos al 
paginii, numărul acesteia într-o carte, într-o revistă sau într-un ziar. 

COLONTITLU Q Rând sau cuvânt imprimat în partea de sus a 
paginii unei cărţi, unei reviste sau unui ziar, deasupra nivelului 
textului propriu-zis. Cuprinde titlul lucrării, numele autorului sau titlul 
capitolului din care face parte respectiva pagină. 

COMPETENŢĂ Q Capacitate de a face sau a aprecia ceva. 

Fiecare profesie presupune competenţe, unele specifice. Formarea 
într-un sistem de învățământ urmăreşte dobândirea de către elev sau 
student a anumitor competenţe (vezi, la sfârşit, lista şi ierarhizarea 
competenţelor în comunicare). 

118 


COMPILA Q (a) A aduna și a pune la un loc, într-o lucrare, texte 
din alte lucrări, ale altor autori, fără contribuţii proprii, originale. 
Compilaţie = rezultatul unei compilări (ex.: „această teză de licență nu 
e decât o compilaţie”). 

COMUNICAT Q Comunicare publică de masă difuzată prin 
mass-media, cu caracter informaţional sau propagandistic, privitoare 
la evenimente de importanță majoră (ex.: comunicat de război). 

COMUNICAT DE PRESĂ Q în cadrul Relaţiilor Publice. 


Material de mici dimensiuni prezentat presei de un agent PR pentru a 
promova interesele unui client. Se poate transmite și electronic. 

CONFERINŢĂ d Formă de comunicare publică, expunere pe o 
temă dinainte anunţată, având rolul de a informa, de a instrui, de a 
delecta publicul (de obicei avizat). Poate avea un subiect ştiinţific sau 
literar şi poate avea un caracter informativ, omagial, evocator. S-a 
bucurat de mare succes îndeosebi în secolul al XIX-lea și în prima 
jumătate a secolului XX, când unele persoane organizau chiar turnee 
de conferinţe (ca turneele de teatru). Conferinţa a fost cultivată cu 
entuziasm de societăţile culturale. În România, cele mai cunoscute sunt 
conferințele Societăţii Junimea şi cele susținute în cadrul 
Societăţii Ateneului Român, între 1865 și 1944. 

CONFERINŢĂ DE PRESĂ Q Situaţie comunicațională organizată 
de un organism sau o instituţie, la care sunt invitați reprezen tanți ai 
presei, pentru a li se prezenta, de către un purtător de cuvânt sau un 
conducător, un anumit mesaj sau pentru ca, la întrebările invitaţilor, 
acesta să dea răspunsuri în legătură cu un subiect anunţat. 

CONFERINŢĂ ELECTRONICĂ Q Spre deosebire de con ferinţele 
obişnuite, de colocvii, simpozioane sau congrese, care reunesc într-un 
loc dat participanţii interesați de un domeniu precis, pentru a discuta 
pe o temă dată, conferințele electronice, utilizând mijloace de 
telecomunicaţie (asistate sau nu de calculator), permit interacțiuni 
care elimină dimensiunea spaţială. Grupe de trei până la câteva mii de 
indivizi care se află simultan sau în momente diferite în locuri diferite 
pot comunica între ele în cadrul unei conferințe elec tronice. Acestea 
pot fi telereuniuni (prin telefon), audio-conferințe 

(prin reţele speciale), video-conferințe (prin echipamente 
speciale), conferințe electronice asistate de calculator (prin 
introducerea textelor, stocare şi acces). 

CONGRES Q Situaţie comunicațională având ca scop informarea, 
consultarea și eventual luarea unor decizii. Este cadrul comu nicării 
publice politice, ştiinţifice, artistice și poate fi organizat de un partid 
ori de una sau mai multe organizaţii civice sau profesionale, la nivel 
local, național sau internaţional. 

CONVOCATOR Q Formă de comunicare scrisă; listă cu sem 
năturile persoanelor chemate să participe la o acțiune comună. 


Conţine o scurtă informare privind data, locul și scopul reuniunii în 
vederea căreia a fost emis. 

CORESPONDENT Q Redactor sau reporter acreditat pe o pe 
noadă dată sau permanent, pentru a se informa și a informa ziarul sau 
altă instituție din mass-media. Lucrează şi locuieşte de obicei în zona 
de unde transmite, spre deosebire de trimisul special, persoană din 
structura centrală, care se deplasează cu prilejul unor evenimente 
deosebite. 

CRONOLOGIE Q Listă de evenimente ordonate după datele la 
care s-au produs. Unele volume cuprind tabele cronologice, care 
prezintă în date și evenimente semnificative viața autorilor. Există 
volume speciale de cronologii, care ilustrează fenomene istoricocul 
turale (ex.: Dicţionar cronologic. Literatura română, Bucureşti, 1979). 

DACTILOGRAMĂ Q Forma realizată la maşina de scris 
mecanică a unui text manuscris (scris de mână) sau dictat. Materialele 
prezentate de autor unei redacții (de editură, ziar, revistă) sunt de 
obicei dactilografiate conform unui standard: cu margine liberă în 
partea stângă a paginii, în 32 de rânduri pe pagină. Introducerea 
computerului face ca dactilograma să tindă spre dispariţie, ea fiind 
înlocuită de pagina printată la imprimantă, însoțită de dischetă. 

DEZINFORMARE Q Demers comunicaţional care difuzează 
informaţii false, urmărind să inducă în eroare receptorul, construind 
imagini neadevărate, iluzionând, pentru a obţine reacţiile dorite de 
emițător. Uneori, poate lua forma unei aparente scurgeri de informații. 

Se realizează prin utilizarea într-un anume sens a tehnicilor de 

informare, pentru a ascunde unele fapte sau pentru a le travesti, a le 
conferi alt înțeles, în scopul manipulării persoanelor, grupurilor sau 
maselor. 
Fiind o acțiune psihologică subversivă, presupune competențe comu 
nicaționale superioare din partea emiţătorului. Noţiunea are nume 
roase definiţii formulate din anii '20 ai sec. XX, încoace, fiind legată și 
de aceea de propagandă. 

DIAGRAMĂ Q 1. Formă de comunicare vizuală, prin care se 
reprezintă grafic un fenomen, pentru a putea fi mai bine înţeles şi 
urmărit. 2. Reprezentarea schematică a unui spațiu cu numerotările 
necesare orientării (ex.: diagrama locurilor vândute/libere într-o sală 


de spectacol, sau dintr-un tren, avion ş.a.). 

DICȚIONAR Q Instrument de informare, lucrare lexicografică 
tipărită sau pe suport electronic. 1. Cuprinde cuvintele unei limbi, 
organizate cel mai adesea în ordine alfabetică şi explicate (Dicţionarul 
explicativ al limbii române) sau este bilingv (Dicţionar francez-româri) 
ori poliglot (Dicţionar poliglot român-englez-francez-german). 2. 

Există dicționare terminologice, inventare de definiții mai mult sau 
mai puțin detaliate ale unor termeni știinţifici, pe domenii (ex.: Mic 
dicționar de termeni istorici). 3. Dicţionare de sigle şi de abrevieri 

(ex.: Dictionnaire international d'abreviations scientifiques et techniques 
- Dicționar internaţional de abrevieri științifice şi tehnice). 

4 Dicţionare de asociaţii. 5. Dicţionare biografice (ex.: Dicţionarul 
scriitorilor români). 6. Dicţionare cronologice (ex.: de literatură 
română). 7. Dicţionare enciclopedice (vezi enciclopedie). 

DISCHETĂ a (saufloppy disck) Suport sub formă de disc fie xibil, 
acoperit cu un material magnetic, utilizat pentru stocarea datelor 
extrase dintr-un computer. Textul și imaginile unei publicaţii se sto 
chează pe dischete şi sunt transmise în tipografii pentru procedurile 
de imprimare. 

DOCUMENTARIST Q Persoană specializată în căutarea şi sis 
tematizarea informațiilor pe o temă dată, într-un scop de cercetare. 

DOCUMENT PRIMAR Q Comunicare scrisă sau audio-vizuală 
care prezintă o informație originală, ce poate fi receptată aşa cum a 

fost produsă (o carte, un plan, un raport, o revistă, o 
reproducere fotografică, videogramă, film, disc sonor). 

DOCUMENT SECUNDAR Q Comunicare conţinând informaţii 
care semnalează sau analizează unul sau mai multe documente 
primare: bibliografie, catalog de bibliotecă, catalog industrial sau 
comercial, buletin analitic sau signaletic, index. 

DOCUMENT TERȚIAR Q Comunicare cu caracter sintetic, 
valorificând documente primare și secundare: dicționare, enciclopedii, 
atlase, studii ştiinţifice care utilizează compilarea documentelor 
originale. 

DOSAR DOCUMENTAR Q Colecţie de documente diverse 
privitoare la un subiect dat (articole din presă - originale sau copii -, 


broșuri, pliante, planuri, extrase, fotografii, liste de adrese). Un 
asemenea dosar poate servi pentru documentarea jurnaliştilor, ca 
instrument de lucru pentru realizarea materialelor proprii. 

DOSAR DE PRESĂ Q Instrument de comunicare între un 
organism sau o organizaţie şi mass-media, constituit dintr-un ansam 
blu de materiale cu caracter informativ şi distribuit jurnaliştilor. Există 
mai multe tipuri de dosare de presă: dosarul care este asociat unui 
comunicat de presă; dosarul de prezentare, cu rol de „carte de vizită; 
dosarul-eveniment, difuzat cu ocazia unei acțiuni a emitentului. Un 
dosar de presă cuprinde un sumar al materialelor incluse, un text 
sintetic, mici documente şi materiale suplimentare, de obicei vizuale, 
totul însumând cca. 10 - 12 pagini. 

EDITA (a) Q 1. A pregăti un text pentru tipărire, stabilind o 
anumită variantă, în cazul în care autorul a scris mai multe, cu 
semnalarea diferenţelor dintre diferitele variante, cu note critice și 
explicative, în acest caz se realizează o ediție critică (având şi note, 
indici, adică un aparat critic). Prima formă în care se publică o carte se 
numeşte ediție princeps. De editarea unui autor se poate ocupa chiar 
acesta (ediție de autor) sau altă persoană, care este îngrijitorul de ediţie. 
2. A realiza operaţiunile de pregătire pentru tipar și publicare a unei 
cărți sau a unui periodic. 

ERATĂ Q Listă de termeni care au fost eronat (greşit) tipăriți 
într-o lucrare şi care sunt prezentaţi în forma corectă („a da o erată” = 
a corecta greșeli). 

EXTRAS Q 1. Fascicul legat separat, conținând un studiu un 
articol, o comunicare științifică tipărită într-o revistă sau un volum 
colectiv. Este distribuit de autor sau editor numai persoanelor intere 
sate. 2. Fragment dintr-o scriere. 

FACSIMIL a Copie, de obicei fotografică, a unui document. 
Pentru unele texte vechi, interesante din punctul de vedere al 
cercetătorilor, se realizează ediții facsimilate, care oferă imaginea 
exactă a unui manuscris ori a altei ediții vechi, originale. Operația de 
facsi milare se realizează manual sau tipografic. 

FIŞĂ Q (comunicare scrisă) Document de format standard care 
conţine într-o ordine prestabilită, după anumite criterii, informaţiile 
privitoare la o carte, o persoană (fişă bibliografică, fişă medicală, fişă 


de personal ș.a.). 

FIŞĂ BIBLIOGRAFICĂ Q O fişă bibliografică, necesară pentru o 
lucrare (referat, carte, teză de licenţă, teză de doctorat, studiu publicât 
într-o revistă), corect întocmită, cuprinde următoarele elemente: 

1. Pentru o carte (lucrare) originală 

Numele și prenumele autorului 
Titlul cărții 
Subtitlul (dacă există) 

Locul editării 
Numele editurii 
Anul editării 

Exemplu: 

NEUMAN, Victor. Tentaţia lui homo-europeus. Geneza spiritului 
modern în Europa centrală și de sud-est 
București, Editura Ştiinţifică, 1991. 

2. Pentru o carte (lucrare) tradusă 

Numele și prenumele autorului 

Titlul cărţii 

Subtitlul (dacă există) 

Numele și prenumele traducătorului (traducătorilor) 

Numele şi prenumele prefațatorului (sau autorului postfeţei, 
după caz) 

Locul editării traducerii 

Numele editurii 

Anul editării 

Exemplu: 

RUFFINI, Mario. Biblioteca Stolnicului Constantin 

Cantacuzino. Traducere din limba italiană de D.D. Panaitescu şi 
Titus Pârvulescu. 

Prefață de Virgil Gândea. Bucureşti: Editura Minerva, 1973. 

3. Pentru o ediţie a unui text mai vechi 

Numele și prenumele autorului 

Titlul cărţii 

Numele îngrijitorului de ediție 

Numele prefațatorului 

Locul editării 


Numele editurii 

Anul editării 

Exemplu: 

HAȘDEU, B.P. Studii de lingvistică și filologie. Ediţie îngrijită, 
studiu introductiv şi note de Grigore Brâncuș. 
București: Editura Minerva, 1988. 

124 


4. Pentru un articol publicat într-un periodic 

Numele și prenumele autorului 

Titlul articolului (studiului) 

Numele revistei / ziarului (sau volumului colectiv) 

Anul de apariţie (cu cifre arabe) 

Numărul în care apare 

Pagina (sau paginile) la care apare. 

Exemplu: 

NIIffl, Lazăr. Palatul Cultural din Arad. În: „Boabe de grâu, 
Revistă de cultură”, II, 1931, nr. 12, p. 515 - 523. 

FOTOTECĂ Q Colecţie de fotografii, plăci şi filme fotografice, 
conservată de obicei într-o secție (departament) specială a unei 
biblioteci, în România, asemenea fonduri de mare interes documentar 
pentru secolele XIX și XX există la Biblioteca Naţională și la 
Biblioteca Academiei Române. 

CiRAFIC Q Modalitate de comunicare vizuală, cu rolul de a 
reprezenta schematic şi semnificativ un fenomen, o evoluţie, un sistem 
de raporturi ș.a. Capacitatea de a transpune o realitate într-o 
asemenea formă vizuală presupune o anumită competenţă 
profesională. 

JUTML Q (Hyper Text Mark-up Language) Limbaj folosit pentru 
difuzarea informațiilor în World Wide Web, care este o uriașă bancă de 
date în curs de dezvoltare, cu evoluție permanentă şi poate fi 
consultată prin Internet. Este un limbaj hipertextual, care permite 
legături între un număr nelimitat de documente aflate în stte-uri 
diferite. 

ANDEX Q Listă alfabetică sau tematică, la sfârșitul sau începutul 
unei cărți sau publicată separat, ori publicată anual pentru toate 


numerele unei reviste, folosind la identificarea termenilor /numelor 
proprii utilizate în volum sau în numerele de revistă din anul în cauză 
(index tematic, de nume, geografic, de autori). Imediat după apariţia 
cenzurii s-au întocmit în limba latină liste de cărți interzise (Index 
librorum...), de unde a rămas expresia „a pune la index”, a nota, a reţine 
pentru a obstrucționa o persoană sau un grup. 

INDUSTRIA INFORMĂRII Q Totalitatea activităților legate de 
producţia, difuzarea și utilizarea informaţiei profesionale sau 
specializate, îndeosebi în forma electronică. Produsele ei sunt: băncile 
de date, în creștere numerică din anii '70, CD-ROM-uri apărute în 1985, 
programele de calculator documentare. 

INFORMARE Q 1. Acţiunea de a informa/a se informa şi 
rezultatele ei. 2. Comunicare orală sau scrisă prin care cineva este 
înștiințat în legătură cu un fapt sau un eveniment, în regimurile 
totalitare, o informare poate fi echivalentul unui denunț. 

INFORMAȚIE Q Cunoaștere elementară care poate fi transmisă, 
stocată, conservată şi utilizată datorită unui suport. După criteriul 
zonei de interes, poate fi locală și universală, în funcție de modul de 
transmitere, poate fi directă (fără intermediar) sau indirectă 
(transmisă prin diferite mijloace de comunicare). Informaţia este un 
produs al comunicării. 

INTERES Q „Ceea ce prezintă importanţă la un moment dat”, 
conform Dicţionarului de psihologie al lui Norbert Sillamy 
(București, 1996). Interesul motivează acțiunea şi influențează 
receptarea mesajelor în comunicare, în absenţa interesului, receptorul 
poate percepe eronat semnificația unui mesaj sau îl poate înregistra 
numai ca zgomot, fără să reacționeze la conținut. Decisiv în reușita 
unei comunicări orale, în special publice sau de masă, interesul poate fi 
stimulat de emițător prin înţelegerea trebuinţelor, motivaţiilor şi 
referențialului publicului. 

INTOXICARE Q Formă a dezinformării. Acțiune sau complex de 
acțiuni informațional-comunicaționale constând în 

furnizarea de informații false, a căror urmare este luarea unor 
decizii în sensul dorit de comanditar sau emițător/producător. 
Intoxicarea adversarului se practică îndeosebi în timp de război și în 
spionaj /contraspionaj. 


AjECTURĂ Q Act comunicațional de receptare a unui mesaj 
scris. Pasiv sau activ, în măsura în care cititorul şi interpretează 
comunicarea, acest act poate fi non-verbal (lectură individuală, 
mentală) sau verbal (lectura pentru o persoană care dintr-un motiv 
oarecare nu poate citi, lectura colectivă). Lectura colectivă a fost o 
practică specifică societăților cu puţini membri alfabetizați și s-a 
dezvoltat în cadrul vieţii comunitare, inclusiv în secolul al XIX-lea. În 
familie, în grupuri de prieteni, în mănăstiri, în societățile de lectură, 
această activitate de intermediere a circulaţiei unui mesaj între un 
suport scris și un anumit public s-a cultivat în viața publică și privată, 
având un rol de informare, loisir, socializare, în lumea românească, 
lectura colectivă s-a bucurat de succes în cadrul unor societăţi 
culturale înființate pe parcursul secolului XX (societăţile feminine, ale 
elevilor, preoțești, studențești, muncitoreşti ș.a.). Membrii lor găseau o 
satisfacție în lectura comună. 

LUARE DE POZIŢIE Q în relaţiile publice: transmiterea unui 
comunicat de presă pentru a face cunoscută o poziţie într-o chestiune 
controversată, ce interesează emitentul. 

JVIANIPULARE Q Acţiune sau complex de acțiuni 
comunicaționale urmărind inducerea unor opinii cu conţinut eventual 
ambiguu sau obscur, care să determine o atitudine conformă cu 
interesele emițătorului. Se poate manipula o persoană, un grup, opinia 
publică, utilizându-se tehnici speciale. 

MEDIATECĂ Q Colecţie pusă la dispoziţia publicului, care poate 
utiliza materiale audio-vizuale (casete, discuri), dispunând de 
echipamente (computere, pick-up, casetofoane, aparate video) sau 

Împrumutându-le pentru acasă. Uneori, mediateca este o secţie 
a unei biblioteci, alteori un serviciu autonom comercial. 

MEMORANDUM Q Document diplomatic sau politic, având rolul 
de a expune fapte şi documente (inclusiv juridice) ce privesc relaţiile 
dintre state în vederea unor tratative sau o solicitare a unor 
reglementări în situații inacceptabile. Este însă şi o expresie a unei 
revendicări, a afirmării unui punct de vedere în legătură. cu o 
problemă politică, socială, culturală. Ex.: în anul 1892, fruntașii 
Partidului 
Naţional Român din Transilvania au înaintat un Memorandum 


împăratului Franz Joseph I, pentru a protesta împotriva politicii de 
deznaționalizare a românilor. 

MINCIUNĂ Q Comunicare urmărind deliberat alterarea 
adevărului, inducerea în eroare a receptorului. Se manifestă instinctiv 
şi la unele specii de animale, care simulează, de exemplu, rănirea 
pentru a atrage atenția prădătorului, îndepărtându-l de pui. În lucrarea 
Originile magice ale minciunii și geneza gândirii (1938), filosoful român 
Constantin  Georgiade identifică minciuna în ritualurile de 
înmormântare și unele practici magice. Minciuna ocultează adevărul 
sau prezintă drept adevăr un neadevăr. Un emițător poate minţi prin 
eludarea unor fapte sau poate afirma fapte ireale, întotdeauna cu 
intenţia de a determina un anumit răspuns al receptorului. Utilizată în 
cadrul propagandei, poate determina fenomene psihosociale confor 
me cu interesele comanditarilor. 

MINUTĂ Q Document în care se consemnează decizii luate în 
urma unei reuniuni. Este o comunicare scrisă, administrativă, care 
înregistrează o comunicare orală preexistentă. Are un caracter concis, 
redus la esențial și stochează informații. 

MULTIMEDIA Q Aplicaţie utilizând calculatorul, care combină 

textul, sunetul, imaginile statice şi video, procedeele de animaţie, 
într-o comunicare complexă, vizând transmiterea de informaţii sau 
divertismentul. Cele mai moderne sunt interactive. 
Astfel, o enciclopedie multimedia ilustrează un fenomen, facilitând 
selecția informaţiilor, detalierea unora dintre ele, vizualizarea tridi 
mensională, permițând utilizatorului să circule, zăbovind sau 
alegându-şi obiectivele, într-o lume virtuală. 

ÎN ORĂ Q Consemnare a unor informaţii, într-o ediţie sau un 
articol ştiinţific autorul poate adăuga unele informaţii prin trimiterea 
la note (de subsol, în josul paginii respective, sau la sfârşitul textului), 
în jurnalism, nota este un material de foarte mici dimensiuni. Notele 
(însemnările) de călătorie fac însă obiectul unor volume, ca gen 
memorialistic-literar. 

N.T.I.C. Q Noile Tehnologii ale Informării și Comunicării. 
Ansamblul mijloacelor de stocare, prelucrare şi difuzare a informaţiei, 
prin informatică, telecomunicaţii și audio-vizual: Minitel, CD-ROM; 
Internet, autostrăzile informaţiei. Utilizate în domeniul public, în 


învățământ şi în domeniul privat, acestea generează noi 
comportamente comunicaționale, noi convenții şi noi practici, 
modificând unele aspecte ale comunicării interpersonale și de grup. 

ORGANIGRAMĂ q în comunicarea administrativă. Schemă sau 
diagramă utilizată la vizualizarea structurii organizaționale a unui 
organism, instituţii, organizaţii. 


J Redactor șef) 

ly-1 
JL (Secretar general de 
De |redacție 1 

Redactor şef adjunct |Ec 1&w] 

f AJ T 

[Şefi secţii [Se de 

cretari redacţie 
ryf Y 


Redactori J Red act 
ori] Redactori 

[Reporteri] 
Reporteri Reporteri 
a ÎM pa” 


[Tehnoredactori] 
[Corectura] 


— Exemplu: 
organigrama unei 
reviste//iar 

x ANOTARE Q Expunere de panouri, structurare a unei expoziții 
pentru a i se pune în valoare elementele și a i se conferi 
logică /semnificaţie. 

PLACHETĂ Q Volum de mici dimensiuni, broșură (ex.: „pla 
chetă de versuri”). 

PLIANT Q Imprimat cu conţinut informativ/publicitar, 
împăturit (pliat) pentru a fi uşor manevrat şi consultat. Este un 


instrument de comunicare vizuală (text, fotografii, scheme, hărți, 
planuri simplificate) care urmărește o informare rapidă și eficientă 
despre o ţară, o regiune, un oraş, o instituție/întreprindere: pliant 
turistic, pliantul unui muzeu, al unei rețele de magazine ș.a. Una dintre 
competențele cerute unui profesionist în comunicare este aceea de a 
putea concepe şi realiza un pliant. 

POSTER Q 1. Formă de comunicare grafică, de mari dimensiuni, 
prin care se prezintă anumite fenomene, în cadrul unei comunicări 
ştiinţifice. 2. Afiş pliat într-o revistă sau vândut separat, reprezentând 
o persoană, un grup, un animal, un peisaj sau o compoziție simbolică. 
Are caracter pur decorativ sau comunică un mesaj simbolic. 

POȘTA ELECTRONICĂ (e-mail) Q Denumire generică aţi buită 
oricărei utilizări a calculatorului pentru a transmite, a primi, a stoca şi 
a organiza informaţii scrise de la un individ (sau organism) la altul. 
Sistemul folosește calculatorul şi un program specializat, o rețea de 
transmisie, terminale (micro-calculatoare) şi periferice obişnuite. 
Mesajele introduse pot fi accesate de un destinatar sau o listă de 
destinatari. Are avantajul rapidității transmiterii şi pe acela că dești 
natarul îşi poate folosi „cutia poștală” și în călătorii, oriunde s-ar afla. 

PROCES-VERBAL Q în comunicarea administrativă, 
instituțională: document în care se înregistrează discuțiile şi deciziile 
din cadrul unei reuniuni de lucru (şedinţă, adunare generală). Rezumă 
elementele importante ale unei asemenea comunicări de grup (data, 
locul, participanții, opiniile exprimate, hotărârile adoptate, 
responsabilitățile asumate/repartizate). 

PROPAGANDĂ Q Acțiune sau complex de acțiuni comuni câțive, 
vizând inducerea, în opinia publică, a unor idei politice, sociale, 
religioase, conforme cu interesele emițătorului. Propaganda este un 
demers de influențare psihologică şi comportamentală a cetățenilor, 
de factură educațională (prin sistemul de educație și în afara acestuia). 
Se bazează pe o argumentare manipulată, pe eludarea fenomenelor 
nedorite și pe accentuarea aspectelor de interes pentru producător, pe 


simplificare şi repetitivitate. Construieşte în mentalul 

colectiv o anumită imagine sau un anumit complex de imagini, 
vizând determinarea unor reacţii convenabile scopului comanditarului. 
Prin forța impactului imediat sau insidioasă, propaganda urmărește să 


configureze convingeri şi atitudini. Dezvoltarea mass-media 
audiovizuale a permis diversificarea şi eficientizarea tuturor formelor 
de propagandă. Există o propagandă deschisă sau albă, care nu-și 
ascunde obiectivele, o așa-zisă propagandă neagră, care-şi ocultează 
scopurile, și propaganda mixtă sau cenușie. 

PROTOCOL Q 1. Document în care se consemnează deciziile 
unei reuniuni (inclusiv în domeniul diplomaţiei - „încheierea unui 
protocol”). 2. Ansamblul regulilor de comportament aplicate în cadrul 
unor festivități oficiale sau în relaţiile diplomatice („protocolul 
prevede ca...”). 

PUBLICITATE Q Acțiune sau complex de acțiuni comuni 
caționale verbale şi non-verbale, având ca scop informarea publicului 
în legătură cu un produs, un serviciu sau o persoană, vizând obținerea 
unei impresii și a unei atitudini favorabile, urmate de o adeziune 
psihologică şi de receptivitate. Scopul publicității poate fi politic sau 
comercial; ea urmăreşte convingerea publicului-țintă în legătură cu 
calitățile / meritele eventual de excepţie ale obiectului său. 

PURTĂTOR DE CUVÂNT Q Persoană care reprezintă o instituţie, 
organizație, un organism într-o situație comunicațională dată 
(ex.: conferințe de presă). Rolul acestei persoane este să exprime sau 
să explice un punct de vedere, o atitudine, o opţiune, într-o modalitate 
impersonală, lipsită de ambiguități și echivoc, clară, concisă și credibilă. 
Este un mediator între instituție/organizaţie şi presă sau/şi public, 
aşadar o persoană cu competenţe speciale de comunicare. 

JvAPORT Q Comunicaţional: document oficial sau neoficial, 
conținând informaţiile esenţiale privitoare la o activitate, un proiect, 
un fenomen socio-politic sau economic. Folosit în comunicarea 
administrativă, politică, științifică, presupune competențe 
comunicaționale superioare (selecție, ierarhizare, analiză, sinteză). 
Calitățile unui raport bine elaborat sunt: coerenţa, pertinenţa, 
claritatea, concizia, obiectivitatea. 

RECLAMA O 1. Publicitate având scopul de a informa şi de a 
convinge publicul-țintă în legătură cu valoarea unui produs/serviciu. 

2. Difuzare de elogii privitoare la o persoană sau un organism. 

3. Produs publicitar audio-vizual sau material (obiect-reclamă) 
care semnalează o marcă sau un obiect. 


REDACTA (a) Q 1. A pune în formă scrisă mesaje, a scrie 
(ex.: a redacta o scrisoare, un articol). 2. A modifica, pentru a-i da o 
formă corectă și expresivă, textul scris de un alt autor. Această 
operaţie se realizează de către un redactor, persoană cu competenţe în 
domeniu. El efectuează o citire redacțională, intervenind, dacă este 
cazul, în textul unui colaborator sau subaltern. 

REFERAT Q 1. Comunicare scrisă având ca subiect o realitate 
din viața socială sau instituțională, iar ca scop, identificarea unor 
probleme, justificarea unor cereri, prezentarea unei situații, susținerea 
unei idei/propuneri. 2. Comunicare scrisă de grad secund, având ca 
obiect o comunicare preexistentă (o lucrare, o teză de doctorat sau de 
licență). 3. Comunicare scrisă cu caracter de informare (didactică, 
ştiinţifică), elaborată ca sinteză și prezentată în clasă, la un seminar, la 
o reuniune savantă. 

REGULAMENT Q în comunicarea instituțională: document scris 
în care sunt prezentate sistematizat instrucțiunile, normele și regulile 
necesare bunei funcționări a unei instituţii întreprinderi. 

RELAȚII PUBLICE Q Complex de activități comunicaționale care 
a primit până în 1976 nu mai puțin de 472 de definiţii. Reprezintă o 
funcție de management care identifică, stabileşte şi menţine relaţii 
reciproc avantajoase între un organism, o structură administrativă sau 
o organizație și diferitele tipuri de public de care depinde succesul sau 
insuccesul acestora. Acoperă o mare diversitate de demersuri și 
scopuri; 
sunt interactive şi pe termen lung. Nu trebuie confundate cu relațiile 
cu publicul, care reprezintă contacte şi servicii oferite de o instituție 
utilizatorilor activi sau potenţiali (informare, îndrumare ş.a.). 

REVISTA PRESEI Q Comunicare de grad secund, scrisă, tipărită 
sau orală (în radio), constând în selectarea, organizarea şi semnalarea 
informaţiilor importante din presă, pentru o informare generală sau 
specializată. Se efectuează zilnic în instituţii şi în unele 

redacții din mass-media. Presupune selecție, ierarhizare și 
redactare competente. 

REZUMAT Q Comunicare scrisă sau orală de grad secund, 
constând în selecția și prezentarea pe scurt a elementelor 
semnificative ale unei comunicări preexistente scrise sau orale 


(rezumatul unei cărţi, al unui articol, al unei conferinţe). În publicaţiile 
ştiinţifice, rezumatele în limbi străine permit o informare sumară 
asupra conţinutului unui text. Elaborarea unui rezumat presupune o 
competență de nivel superior în comunicare şi implică o bună 
receptare, o selecție şi o ierarhizare, încheiate cu o comunicare 
succintă și clară, cu rol informativ. Există mai multe tipuri de rezumat: 
de autor (însoţind un articol ştiinţific sau o lucrare), informativ 
(analitic, în care se concentrează informația conținută în documentul 
însoțit), selectiv (care prezintă numai ceea ce poate interesa o anumită 
categorie de cititori). 

RUBRICAȚIE Q Structura spaţiilor (rubricilor) într-un perio clic. 
Construcţie grafică şi logică în care se dispune conţinutul, în funcţie de 
importanță, pentru a se realiza o anume coerență, expresivitate, 
echilibru. 

[SCHEMĂ Q 1. Reprezentare grafică redusă la minimum, pentru 
a facilita înţelegerea unui fenomen, mod de funcționare, proces. 

2. Suport ideatic pentru o dezvoltare a unor mesaje (ex.: schema unei 
cărți proiectate). Se spune că este schematic un personaj puțin nuanțat, 
un articol simplificat, un text prea sărac în informații. 

SECRETAR DE PRESĂ Q în relaţiile publice, agent care ţine 
legătura cu presa, reprezentând interesele unui lider, conducător de 
instituție, candidat la o funcţie aflat în campanie electorală. 

SLOGAN Q La origine, în limba galică, din vechea Scoţie, 
termenul desemna strigătul de război al unui clan. S-a dezvoltat în 
Marea Britanie, în sensul modern, încă din secolul al XVI-lea. În 
comunicarea publică şi de masă este o formulă care concentrează o 
idee percutantă într-o modalitate ușor de memorat și eventual de 
scandat. Folosit în comunicarea politică, pentru a impune sau a 
contesta ceva, sloganul reduce la esență mesajul comunicării (ex.: un 
partid britanic a folosit în 1896 sloganul „Farfuria plină!”). 

SUMAR Q Cuprinsul unei cărți sau al unei reviste, conținând 
titlurile materialelor (capitolelor) și trimiterea la pagina la care începe 
fiecare, în mass-media, proiectul unui număr de revistă sau ziar se 
stabilește printr-o „şedinţă de sumar”, prin propuneri şi consultări 
între factorii implicați. 

1 ELETEXT Q Sistem care, folosind semnalele de televiziune, 


permite afişarea pe ecranul televizorului a unui text. A fost inventat în 
1960 de ingineri britanici, dar s-a dezvoltat după 1974. 
134 


BIBLIOGRAFIE 
Bălănescu, Olga. Tehnici discursive publicistice și publicitare. 
Bucureşti: Editura Ariadna' 98, 2002 
Bertrand, Claude-Jean (coordonator). O introducere în presa scrisă și 
vorbită. Prefaţă de Claude-Jean Bertrand. Traducere coordonată de 
Mirela Lazăr. lași: Editura Polirom, 2001 
Cathala, Henri-Pierre. Epoca dezinformării. Traducere de Nicolae 
Bărbulescu. București: Editura Antet, f.a. 
Coman, Cristina. Relaţiile publice și mass-media. Ediţia a doua revăzută 
şi adăugită. lași: Editura Polirom, 2000 
Coman, Cristina. Relațiile publice. Principii și strategii. lași: Editura 
Polirom, 2001 
Craia, Sultana. Dicţionar de comunicare. Bucureşti: Editura AGER. 
2001 
Dobrescu, Paul. Bârgăoanu, Alina. Mass media și societatea. 
Bucureşti: Editura SNSPA - Facultatea de Comunicare și 
Relaţii Publice, 2001 
Goddart, Angela. Limbajul publicităţii. Traducere de Bianca Pop și 
Albert Borbély. lași: Editura Polirom, 2002 
Le Coadic, Yves-F. Știința informării. Traducere: Elena Târtiman. 
Cuvânt înainte de Gheorghe Buluță, București: Editura Sigma. 
2004 
Mattelart, Armand. Mattelart, Michele. Istoria teoriilor comunicării. 
Traducere de loan Pânzaru. laşi: Editura Polirom, 2001 
135 


Miege, Bernard. Societatea cucerită de comunicare. Traducere de 
Adrian Staii. Prefață de Mihai Coman. lași: Editura Polirom. 
2000 
Nicola, Mihaela. Petre, Dan. Publicitate. București: Editura SNSPA - 
Facultatea de Comunicare şi Relații Publice, 2001 
Pailliart, Isabelle (coordonator). Spațiul public și comunicarea. 
Traducere de Monica Mitarcă, Eduard Săvescu, Beatrice 
Oranu. lași: Editura Polirom, 2002 


Pedler, Emmanuel. Sociologia comunicării. Traducere şi cuvânt înainte 
de Bogdan Ghiu. Bucureşti: Editura Cartea 
Românească, 2001 
Petcu, Marian. Puterea și cultura. O istorie a cenzurii. Cuvânt înainte de 
Mihai Coman. lași: Editura Polirom, 1999 
Petcu, Marian. Sociologia mass-media. Cluj-Napoca: Editura Dacia. 
2002 
Pop, Doru. Introducere în teoria relaţiilor publice. Cluj-Napoca: 
Editura Dacia, 2000 
Randall, David. Jurnalistul universal. Ghid practic pentru presa scrisă. 
Prefață de Mihai Coman. Traducere de Alexandru 
Brăduț Ulmanu. lași: Editura Polirom, 1998. cap.6 Sursele, p. 
84 - 104 
Redmond, Mark V. Communication: Theories and Applications. 
Boston. New York: Houghton Mifflin Company, 2002 
Schwartz, Gheorghe. Politica și presa. Reprezintă mass-media a patra 
putere în stat? laşi: Institutul European, 2001 
Selys, Gerard de (sub redacția). Minciuni Mass-media. Traducere de 
Elena Dan. Bucureşti: Editura Scripta, 1992 
Slama-Cazacu, Tatiana. Stratageme comunicaţionale și manipularea. 
Iași: Editura Polirom, 2000 
Stoiciu, Andrei. Comunicarea politică. Cum se vând idei și oameni. 
Bucureşti: Editura Humanitas-Libra, 2000 
Stanton, Nicki. Comunicarea. Ediţie revăzută. Traducere: Cristina 
Anisescu, Mihaela Constantinescu, Rodica Stoienescu. 
Augustin Mihăilă. Bucureşti: Societatea Știință și Tehnică 
S.A., 1995 
136 


Tran, Vasile. Stănciugelu, Irina. Teoria comunicării. Bucureşti: 
Editura SNSPA - Facultatea de Comunicare şi Relaţii Publice. 
2001 

Volkoff, Vladimir. Tratat de dezinformare. Traducere de Mihnea 
Cobumbeanu. Bucureşti: Editura Antet, f.a. 

Wierzbicki, Piotr. Structura minciunii. Traducere şi ediţia de 
Constantin Geambașu. Cuvânt înainte: Bogdan Ficeac. 
București: Editura Nemira, 1996 
137 


138 


ANEXĂ 

LEGE 

privind liberul acces la informaţiile de interes public 
(Nr. 544, publicată în Monitorul Oficial, XIII, nr. 663 /23.102001) 

CAPITOLUL I 
Dispoziţii generale 

Art. 1. 

— Accesul liber și neîngrădit al persoanei la orice informații de 
interes public, definite astfel prin prezenta lege, constituie unul dintre 
principiile fundamentale ale relaţiilor dintre persoane şi autorităţile 
publice, în conformitate cu 
Constituția României și cu documentele internaţionale ratificate de 
Parlamentul 
României. 

Art. 2. - în sensul prezentei legi: 

a) prin autoritate sau instituţie publică se înțelege orice 
autoritate sau instituție publică, precum și orice regie autonomă care 
utilizează resurse financiare publice și care îşi desfăşoară activitatea 
pe teritoriul României, potrivit Constituţiei; 

b) prin informație de interes public se înțelege orice informaţie 
care privește activitățile sau rezultă din activitățile unei autorități 
publice sau instituții publice, indiferent de suportul ori de forma sau 
de modul de exprimare a informaţiei; 

c) prin informație cu privire la datele personale se înţelege orice 
informaţie privind o persoană fizică identificată sau identificabilă. 

CAPITOLUL H 

Organizarea și asigurarea accesului la informaţiile de 
interes public 

SECȚIUNEA! 

Dispoziţii comune privind accesul la informaţiile de interes public 

Art. 3. 

— Asigurarea de către autorităţile și instituţiile publice a 
accesului la informaţiile de interes public se face din oficiu sau la 
cerere, prin intermediul compartimentului pentru relaţii publice sau al 
persoanei desemnate ui acest scop. 


Art. 4. - (1) Pentru asigurarea accesului oricărei persoane la 
informaţiile de interes public autorităţile şi instituţiile publice au 
obligația de a organiza compartimente specializate de informare și 
relații publice sau de a desemna persoane cu atribuţii în acest 
domeniu. 

(2) Atribuţiile, organizarea și funcționarea compartimentelor de 
relații publice se stabilesc, pe baza dispoziţiilor prezentei legi, prin 
regulamentul de organizare şi funcționare a autorităţii sau instituţiei 
publice respective. 

139 


Art. 5. - (1) Fiecare autoritate sau instituție publică are obligaţia 
să comunice din oficiu următoarele informaţii de interes public: 

a) actele normative care reglementează organizarea şi 
funcționarea autorității sau instituției publice; 

b) structura organizatorică, atribuţiile departamentelor, 
programul de funcționare, programul de audienţe al autorității sau 
instituției publice; 

c) numele şi prenumele persoanelor din conducerea autorității 
sau a instituţiei publice şi ale funcţionarului responsabil cu difuzarea 
informaţiilor publice; 

d) coordonatele de contact ale autorităţii sau instituţiei publice, 
respectiv: 
denumirea, sediul, numerele de telefon, fax, adresa de e-mail și adresa 
paginii de 
Internet e) sursele financiare, bugetul și bilanţul contabil; 

f) programele și strategiile proprii; 

g) lista cuprinzând documentele de interes public; 

h) lista cuprinzând categoriile de documente produse și/sau 
gestionate, potrivit legii; 

I) modalităţile de contestare a deciziei autorității sau a 
instituției publice în situația în care persoana se consideră vătămată în 
privinţa dreptului de acces la informaţiile de interes public solicitate. 

(2) Autorităţile și instituţiile publice au obligaţia să publice și să 
actualizeze anual un buletin informativ care va cuprinde informațiile 
prevăzute la alin. (1). 

(3) Autorităţile publice sunt obligate să dea din oficiu 
publicităţii un raport periodic de activitate, cel puțin anual, care va fi 


publicat în Monitorul Oficii al 
României, Partea a Il-a. 

(4) Accesul la informațiile prevăzute la alin. (1) se realizează 
prin: 

a) afişare la sediul autorităţii sau al instituției publice ori prin 
publicare hi 
Monitorul Oficial al României sau în mijloacele de informare în masă, 
în publicaţii proprii, precum și în pagina de Internet proprie; 

b) consultarea lor la sediul autorităţii sau al instituţiei publice, 
în spaţii special destinate acestui scop. 

Art. 6. - (1) Orice persoană are dreptul să solicite şi să obțină de 
la autoritățile şi instituţiile publice, în condiţiile prezentei legi, 
informaţiile de interes public. 

(2) Autorităţile și instituțiile publice sunt obligate să asigure 
persoanelor, la cererea acestora, informaţiile de interes public 
solicitate în scris sau verbal. 

(3) Solicitarea în scris a informaţiilor de interes public cuprinde 
următoarele elemente: 

a) autoritatea sau instituția publică la care se adresează cererea; 

b) informaţia solicitată, astfel încât să permită autorității sau 
instituției publice identificarea informaţiei de interes public; 

c) numele, prenumele și semnătura solicitantului, precum și 
adresa la care se solicită primirea răspunsului. 

Art. 7. - (1) Autorităţile și instituţiile publice au obligaţia să 
răspundă în scris la solicitarea informaţiilor de interes public în 
termen de 10 zile sau, după caz, în cel mult 
30 de zile de la înregistrarea solicitării, în funcţie de dificultatea, 
complexitatea, volumul lucrărilor documentare și de urgenţa solicitării, 
în cazul în care durata necesară pentru identificarea și difuzarea 
informaţiei solicitate depăşeşte 10 zile, răspunsul va fi comunicat 
solicitantului în maximum 30 de zile, cu condiţia înștiințării acestuia în 
scris despre acest fapt în termen de 10 zile. 

(2) Refuzul comunicării informaţiilor solicitate se motivează şi 
se comunică în termen de 5 zile de la primirea petiţiilor. 

(3) Solicitarea și obținerea informațiilor de interes public se pot 
realiza, dacă sunt întrunite condiţiile tehnice necesare, şi în format 


electronic. 

Art. 8. - (1) Pentru informațiile solicitate verbal funcționarii din 
cadrul compartimentelor de informare şi relaţii publice au obligația să 
precizeze condiţiile și formele în care are loc accesul la informațiile de 
interes public și pot furniza pe loc informaţiile solicitate. 

(2) în cazul în care informațiile solicitate nu sunt disponibile pe 
loc, persoana este îndrumată să solicite în scris informaţia de interes 
public, urmând ca cererea să îi fie rezolvată în termenele prevăzute la 
art. 7. 

(3) Informaţiile de interes public solicitate verbal se comunică 
în cadrul unui program minim stabilit de conducerea autorităţii sau 
instituției publice, care va fi afișat la sediul acesteia și care se va 
desfășura în mod obligatoriu în timpul funcționării instituţiei, 
incluzând şi o zi pe săptămână, după programul de funcționare. 

(4) Activitățile de registratură privind petiţiile nu se pot include 
în acest program și se desfășoară separat 

(5) Informaţiile de interes public solicitate verbal de către 
mijloacele de informare în masă vor fi comunicate, de regulă, imediat 
sau în cel mult 24 de ore. 

Art. 9. - (1) în cazul în care solicitarea de informaţii implică 
realizarea de copii de pe documentele deținute de autoritatea sau 
instituția publică, costul serviciilor de copiere este suportat de 
solicitant, în condiţiile legii. 

(2) Dacă în urma informațiilor primite petentul solicită 
informaţii noi privind documentele aflate în posesia autorității sau a 
instituției publice, această solicitare va fi tratată ca o nouă petiție, 
răspunsul fiind trimis în termenele prevăzute la art. 7 și 8. 

Art. 10. 

— Nu este supusă prevederilor art. 7 - 9 activitatea autorităților 
şi instituțiilor publice de răspunsuri la petiţii și de audiente, 
desfășurată potrivit specificului competentelor acestora, dacă aceasta 
priveşte alte aprobări, autorizări, prestări de servicii și orice alte 
solicitări în afara informaţiilor de interes public. 

Art. 11. - (1) Persoanele care efectuează studii şi cercetări în 
folos propriu sau în interes de serviciu au acces la fondul 
documentaristic al autorității sau al instituției publice pe baza 
solicitării personale, în condiţiile legii. 

(2) Copiile de pe documentele deţinute de autoritatea sau de 


instituția publică se realizează în condiţiile art. 9. 

Art 12. - (1) Se exceptează de la accesul liber al cetățenilor, 
prevăzut la art. l, următoarele informații: 

a) informațiile din domeniul apărării naționale, siguranţei şi 
ordinii publice, dacă fac parte din categoriile informațiilor clasificate, 
potrivit legii; 

b) informaţiile privind deliberările autorităţilor, precum și cele 
care privesc interesele economice și politice ale României, dacă fac 
parte din categoria informațiilor clasificate, potrivit legii; 

c) informaţiile privind activitățile comerciale sau financiare, 
dacă publicitatea acestora aduce atingerea principiului concurenţei 
loiale, potrivit legii; 

d) informaţiile cu privire la datele personale, potrivit legii; 

e) informaţiile privind procedura în timpul anchetei penale sau 
disciplinare, dacă se periclitează rezultatul anchetei, se dezvăluie surse 
confidenţiale ori se pun în pericol viaţa, integritatea corporală, 
sănătatea unei persoane în urma anchetei efectuate sau în curs de 
desfășurare: 

f) informațiile privind procedurile judiciare, dacă publicitatea 
acestora aduce atingerea asigurării unui proces echitabil ori 
interesului legitim al oricăreia dintre părțile implicate în proces; 

g) informaţiile a căror publicare prejudiciază măsurile de 

protecţie a tinerilor. 
(2) Răspunderea pentru aplicarea măsurilor de protejare a 
informaţiilor aparținând categoriilor prevăzute la alin. (1) revine 
persoanelor şi autorităţilor publice care deţin astfel de informații, 
precum şi instituţiilor publice abilitate prin lege să asigure securitatea 
informaţiilor. 

Art. 13. 

— Informaţiile care favorizează sau ascund încălcarea legii de 
către o autoritate sau o instituție publică nu pot fi incluse în categoria 
informaţiilor clasificate şi constituie informații de interes public. 

Art. 14. - (1) Informaţiile cu privire la datele personale ale 
cetățeanului pot deveni informații de interes public numai în măsura 
în care afectează capacitatea de exercitare a unei funcţii publice. 

(2) Informaţiile publice de interes personal nu pot fi transferate 


între autorităţile publice decât în temeiul unei obligaţii legate ori cu 
acordul prealabil în scris al persoanei care are acces la acele informații 
potrivit art. 2. 

SECȚIUNEA a 2-a 

Dispoziţii speciale privind accesul mijloacelor de informare în 
masă la informaţiile de interes public 

Art. 15. - (1) Accesul mijloacelor de informare în masă la 
informaţiile de interes public este garantat 

(2) Activitatea de culegere și de difuzare a informaţiilor de 
interes public, desfăşurată de mijloacele de informare în masă, 
constituie o concretizare a dreptului cetățenilor de a avea acces la 
orice informație de interes public. 

Alt. 16. 

— Pentru asigurarea accesului mijloacelor de informare în masă 
la informaţiile de interes public autorităţile şi instituțiile publice au 
obligația să desemneze un purtător de cuvânt, de regulă din cadrul 
compartimentelor de informare şi relaţii publice. 

Art. 17. - (1) Autorităţile publice au obligația să organizeze 
periodic, de regulă o dată pe lună, conferinţe de presă pentru aducerea 
la cunoştinţă a informaţiilor de interes public. 

(2) în cadrul conferinţelor de presă autoritățile publice sunt 
obligate să răspundă cu privire la orice informații de interes public. 

Art. 18. - (1) Autorităţile publice au obligația să acorde fără 
discriminare acreditarea ziariştilor şi reprezentanților mijloacelor de 
informare în masă. 

(2) Acreditarea se acordă la cerere, în termen de două zile de la 
înregistrarea acesteia 

(3) Autorităţile publice pot refuza acordarea acreditării sau pot 
retrage acreditarea unui ziarist numai pentru fapte care împiedică 
desfășurarea normală a activității autorității publice şi care nu privesc 
opiniile exprimate în presă de respectivul ziarist, ui condiţiile și în 
limitele legii. 

(4) Refuzul acordării acreditării şi retragerea acreditării unui 
ziarist se comunică în scris şi nu afectează dreptul organismului de 
presă de a obţine acreditarea pentru un alt ziarist. 

Art. 19. - (1) Autorităţile și instituţiile publice au obligația să 


informeze în timp util mijloacele de informare în masă asupra 
conferințelor de presă sau oricăror alte acțiuni publice organizate de 
acestea 

(2) Autorităţile și instituţiile publice nu pot interzice în niciun 
fel accesul mijloacelor de informare în masă la acțiunile publice 
organizate de acestea 

(3) Autorităţile publice care sunt obligate prin lege proprie de 
organizare şi funcționare să desfăşoare activităţi specifice în prezenta 
publicului sunt obligate să permită accesul presei la acele activități, în 
difuzarea materialelor obţinute de ziariști urmând să se tină seama 
doar de deontologia profesională. 

Art. 20. 

— Mijloacele de informare în masă nu au obligaţia să publice 
informaţiile furnizate de autorităţile sau de instituţiile publice. 

CAPITOLUL DI 
Sancţiuni 

Art. 21. - (1) Refuzul explicit sau tacit al angajatului desemnat al 
unei autoritari ori instituții publice pentru aplicarea prevederilor 
prezentei legi constituie abatere şi atrage răspunderea disciplinară a 
celui vinovat 

(2) împotriva refuzului prevăzut la alin. (1) se poate depune 
reclamaţie la conducătorul autorităţii sau al instituției publice 
respective în termen de 30 de zile de la luarea la cunoştinţă de către 
persoana lezată. 

(3) Dacă după cercetarea administrativă reclamaţția se 
dovedeşte întemeiată, răspunsul se transmite persoanei lezate în 
termen de 15 zile de la depunerea reclamației şi va conţine atât 
informaţiile de interes public solicitate inițial, cât şi menţionarea 
sancţiunilor disciplinare luate împotriva celui vinovat. 

Art. 22. - (1) în cazul în care o persoană se consideră vătămată 
în drepturile sale, prevăzute în prezenta lege, aceasta poate face 
plângere la secția de contencios administrativ a tribunalului în a cărei 
rază teritorială domiciliază sau în a cărei rază teritorială se află sediul 
autorității ori al instituției publice. Plângerea se face în termen de 3 O 
de zile de la data expirării termenului prevăzut la art. 7. 

(2) Instanţa poate obliga autoritatea sau instituția publică să 


furnizeze informațiile de interes public solicitate şi să plătească daune 
morale şi/sau patrimoniale. 

(3) Hotărârea tribunalului este supusă recursului. 

(4) Decizia Curţii de apel este definitivă şi irevocabilă. 

(5) Atât plângerea, cât și apelul se judecă în instanță în 
procedură de urgenţă şi sunt scutite de taxă de timbru. 

CAPITOLUL IV 
Dispoziţii tranzitorii şi finale 

Art. 23. - (1) Prezenta lege va intra în vigoare la 60 de zile de la 
data publicării în Monitorul Oficial al României, Partea L 

(2) în termen de 60 de zile de la data publicării prezentei legi în 
Monitorul 
Oficial al României, Partea I, Guvernul va elabora, la iniţiativa 
Ministerului 
Informaţiilor Publice, normele metodologice de aplicare a acesteia. 

Art. 24. - (1) în termen de 60 de zile de la data intrării în vigoare 
a prezentei legi Ministerul Informaţiilor Publice, Ministerul 
Comunicațiilor și Tehnologiei 
Informaţiei și Ministerul Finanţelor Publice vor înainta Guvernului 
propuneri privind măsurile necesare pentru ca informaţiile de interes 
public să devină disponibile în mod progresiv prin intermediul unor 
baze de date informatizate accesibile publicului la nivel naţional. 

(2) Măsurile prevăzute la alin. (1) vor privi inclusiv dotarea 
autorităților și instituţiilor publice cu echipamentele de tehnică de 
calcul adecvate. 

Art. 25. 

— Pe data intrării în vigoare a prezentei legi se abrogă orice 
prevederi contrare. 

Această lege a fost adoptată de Senat în ședința din 13 
septembrie 2001, cu respectarea prevederilor art. 74 alin. (2) din 
Constituţia României. 

